text:
1ၼႂ်း ၸူဝ်ႈပၢၼ် ၶုၼ်ႁေႃၶမ်း ၵေႇသႃႇတိပေႇရိ၊ၸၢမ်ႇ ႁၢင်ႈ ၸၢမ်ႇ ႁေႃ လႆႈ သိပ်း ႁႃႈ ပီ ၼၼ်ႉ၊ၶုၼ် ပွၼ်ႇတိပိလတ်ႉ၊လႆႈ ဢရႃႇ ၸဝ်ႈၽႃႉ မိူင်း ယုတႃႉ၊ၶုၼ် ႁေႇရူတ်ႈ၊လႆႈ ဢရႃႇ ၸဝ်ႈၽႃႉ မိူင်း ၵႃႇလိလႄး၊ၼွင်ႉ ၸၢႆး မၼ်း ၶုၼ် ၽိလိပ်ႉပု၊လႆႈ ဢရႃႇ ၸဝ်ႈၽႃႉ မိူင်း ဢိတုရေႇ၊တင်း မိူင်း တရႃႇၶေႃးၼိတ်ႈ၊တင်း ၶုၼ် လုသႃႇၼိ၊သမ်ႉ လႆႈ ဢရႃႇ ၸဝ်ႈၽႃႉ မိူင်း ဢႃႇၽိလိၼိ၊လႄႈ၊- 2ဢႃႇၼတ်ႉ၊တင်း ၵယႃႇၽႃႉ၊သမ်ႉ လႆႈ ဢရႃႇ ၶုၼ် ယဵၸ်ႈပရေႃးႁဵၵ်ႈ ဢေႃႈ။ ၼႂ်း ၸူဝ်ႈ ၼႂ်း ပၢၼ် ၶဝ် ၸိူဝ်း ၼၼ်ႉ ၵႂၢမ်း ပျႃႇတိၵ်ႈ ၽြႃးပဵၼ်ၸဝ်ႈ ႁွတ်ႈထိုင် ၵႃႈတီႈ ယူဝ်းႁၢၼ်ႇ၊လုၵ်ႈၸၢႆး ၸႃႇၶရိ၊ၵႃႈၼႂ်း ထိူၼ်ႇလႅင်ႉ ဢေႃႈ။- 3ပိူဝ်ႈ ၼႆ ၸင်ႇ ယူဝ်းႁၢၼ်ႇ၊လႄႇ လဵပ်ႈ ႁေႃးတြႃး ၵႃႈၼႂ်း ထူင်ႉ ၼမ်ႉ ယေႃးတၢၼ်ႇ၊ၵူႈတီႈၵူႈလႅၼ် လႄႈ ဝႃႈ၊ "ၶုၵ်းၸႂ်လႆႈ မႆႈၸႂ် ဢပျတ်ႈ လႄႈ ပိၼ်ႇၸႂ် သူ သေယဝ်ႉ၊ၶၢမ်ႇ ဢဝ် မၢင်ႇၵလႃႇ ပပ်ႉတိၸမ်ႇ တႃႉ။ ၽြႃးပဵၼ်ၸဝ်ႈ တၵ်း ပွႆႇလွတ်ႈ ဢပျတ်ႈ သူ ၵႃႈမီး ဢေႃႈ၊" ဝႃႈ ၼင်ႇ ၼႆ၊- 4မႅၼ်ႈ ၸွမ်း ၵႃႈ ၼင်ႇ ဢၼ် ပရေႃးၽႅတ်ႈဢိသႃႇယႃႉ၊တႅမ်ႈ ဝႆႉ ၼႂ်း ၵျၢမ်းလိၵ်ႈ လႄႈ ဝႃႈ၊ "သဵင် ၸဝ်ႈ ဢၼ် ပၢဝ်ႇ သႅၼ်ႇ ၵႃႈၼႂ်း ထိူၼ်ႇလႅင်ႉ ၼၼ်ႉ ဝႃႈ၊ 'မႄး သဵၼ်ႈတၢင်း ပုၼ်ႈ ထႃႇဝရႃႉ ၽြႃး တႃႉ။ ႁႂ်ႈ သဵၼ်ႈတၢင်း ၼၼ်ႉ သိုဝ်ႈလီ လႄႈ ပုၼ်ႈ မၼ်းၸဝ်ႈ တၵ်း ပႆ ၼၼ်ႉ တႃႉ။ 5တီႈ ဢၼ် ပဵၼ် ႁူၺ်ႈ ပဵၼ် ႁွင်ႈ ၵႃႈမီး ၼၼ်ႉ ၸိုင်၊ တၵ်း လႆႈ ထူမ် ဢေႃႈ။ တီႈ ဢၼ် ပဵၼ် ၵွင်း ပဵၼ် လွႆ ၵႃႈမီး ၼၼ်ႉ ၸိုင်၊တၵ်း လႆႈ ၵိူၼ်ႇ ႁႂ်ႈ ပဵင်း ဢေႃႈ။ သဵၼ်ႈတၢင်း ဢၼ် ၵူတ်ႉ ဢၼ် ငွၵ်း ၵႃႈမီး ၼၼ်ႉ ၸိုင်၊တၵ်း လႆႈ လတ်း ႁႂ်ႈ သိုဝ်ႈ ဢေႃႈ။ သဵၼ်ႈတၢင်း ဢၼ် ၶုၵ်း ဢၼ် ၶၵ်း တင်းလၢႆ ၵေႃႈ တၵ်း လႆႈ ထူမ် ႁႂ်ႈ လိူမ်ႈ ဢေႃႈ။ 6ႁဵတ်း ၼၼ် လႄႈ ၵူၼ်း တင်းလၢႆ တၵ်း လႆႈ ႁၼ် ၵျေးၸူး တၢင်း ဢၼ် ၽြႃးပဵၼ်ၸဝ်ႈ ၶျွတ်ႈ ဢဝ် ဢေႃႈ၊' " ဝႃႈ ၼင်ႇ ၼႆ ၼၼ်ႉ တၵ်း ပျေႉၸုမ်ႇ ဢေႃႈ။ 7ၵူၼ်း ၼမ်ၼႃႇ မႃး ၸူး ၵႃႈတီႈ သြႃႇ ယူဝ်းႁၢၼ်ႇ၊ႁႂ်ႈလႆႈ ၶၢမ်ႇ ဢဝ် မၢင်ႇၵလႃႇ ပပ်ႉတိၸမ်ႇ ဢေႃႈ။ မၼ်း ၵေႃႈ လၢတ်ႈ တီႈ ၶဝ် လႄႈ ဝႃႈ၊ "သူ၊ၶိူဝ်း ငူးႁၢႆႉ ၶဝ်႟။ ၽူႈလႂ် ပၼ် သတိ တီႈ သူ ႁႂ်ႈ သူ လႅၼ်ႈပၢႆႈ သေ ၵႃႈတီႈ ၽေး တၢမ်ႇ ၽြႃးပဵၼ်ၸဝ်ႈ ဢၼ် တၵ်း ႁွတ်ႈမႃး ၼၼ်ႉ။- 8မၢၵ်ႇ တၢင်းၵမ် တၢင်းၵျၢင်ႉ ဢၼ် ၵိုင်ႇ ၵၼ် တင်း တၢင်း ဢၼ် ၶုၵ်းၸႂ်လႆႈ မႆႈၸႂ် ဢပျတ်ႈ လႄႈ ပိၼ်ႇၸႂ် ၼၼ်ႉ ႁႂ်ႈ မၢၵ်ႇ မႃး တႃႉ။ ၼႂ်း သူ ၼင်ႇ ၵၼ် ၵၼ် ၼၼ်ႉ 'ဢႃႇပြႃႇႁၢမ်ႇ၊ပဵၼ် ပူႇ ပေႃႈ ႁဝ်း ဢေႃႈ' ဝႃႈၼႆ ယႃႇပေ လၢတ်ႈ။ ၵဝ် ဝႃႈ တီႈ သူ ၸမ်ႉ၊ၽြႃးပဵၼ်ၸဝ်ႈ ဢဝ် မၢၵ်ႇႁိၼ် ၸိူဝ်း ၼႆႉ ၽၢၼ်ႇသၢင်း ႁႂ်ႈ ပဵၼ် လုၵ်ႈလၢၼ် ဢႃႇပြႃႇႁၢမ်ႇ၊လႆႈ ယူႇ ဢေႃႈ။- 9တေႃႈလဵဝ် ၼႆႉ တႃမၢတ်ႇ ငႃ ဝႆႉ ၵႃႈတီႈ ႁၢၵ်ႈ တူၼ်ႈမႆႉ ယူႇ လႄႈ တူၼ်ႈ ဢၼ် ဢမ်ႇ မၢၵ်ႇ မၢၵ်ႇ ဢၼ် လီ ၵႃႈမီး ၸိူဝ်း ၼၼ်ႉ တေ ပွမ်ႈ ပႅတ်ႈ လႄႈ တုတ်ႇၽႆး ပႅတ်ႈ ဢေႃႈ၊" ဝႃႈ ၼင်ႇ ၼႆ ဢေႃႈ။ 10ၵူၼ်း ဢၼ် ၸု ဢၼ် တုမ် ၸိူဝ်း ၼၼ်ႉ ထၢမ် လႄႈ ဝႃႈ၊ "ပေႃး ပဵၼ် ၼႆ ၸိုင်၊ႁဝ်းၶႃႈ တေ လႆႈ ႁဵတ်းသင် ၶႃႈ၊" ဝႃႈ ၼင်ႇ ၼႆ လႄႈ။ 11ယူဝ်းႁၢၼ်ႇ၊ၶိုၼ်း လၢတ်ႈ လႄႈ ဝႃႈ၊ "ၵေႃႉ ဢၼ် မီး သိူဝ်ႈ သွင် ၽိုၼ် ၼၼ်ႉ ႁႂ်ႈ မၼ်း မႅင်ႇ ပၼ် ၽိုၼ် ၼိုင်ႈ တီႈ ၵေႃႉ ဢၼ် ဢမ်ႇ မီး သိူဝ်ႈ သေ ၽိုၼ် ၼၼ်ႉ တႃႉ။ ၵေႃႉ ဢၼ် မီး တၢင်းၵိၼ် ၵေႃႈ ႁႂ်ႈ မၼ်း မႅင်ႇ ပၼ် ပိူၼ်ႈ ၵိၼ် တႃႉ၊" ဝႃႈ ၼင်ႇ ၼႆ ဢေႃႈ။ 12ၵူၼ်းၵဵပ်းၶွၼ်ႇ ၵမ်ႈၽွင်ႈ မႃး ႁႂ်ႈလႆႈ ၶၢမ်ႇ ဢဝ် မၢင်ႇၵလႃႇ ပပ်ႉတိၸမ်ႇ လႄႈ ထၢမ် တီႈ မၼ်း လႄႈ ဝႃႈ၊ "သြႃႇ႟။ ႁဝ်းၶႃႈ တၵ်း လႆႈ ႁဵတ်း ၸိူဝ်ႉ ၼင်ႇ ႁိုဝ် ၶႃႈ၊" ဝႃႈ ၼင်ႇ ၼႆ လႄႈ။ 13မၼ်း ၶိုၼ်း လၢတ်ႈ လႄႈ ဝႃႈ၊ "သူ ယႃႇပေ ၵဵပ်း ဢဝ် ပူၼ်ႉ ဢဝ် လိူဝ် သေ တြႃး ဢၼ် ပိင်းၺၢပ်ႈ ဝႆႉ ၼၼ်ႉ၊" ဝႃႈ ၼင်ႇ ၼႆ ဢေႃႈ။ 14ၵူၼ်းသိုၵ်း ၵမ်ႈၽွင်ႈ ၵေႃႈ ထၢမ် လႄႈ ဝႃႈ၊ "ႁဝ်းၶႃႈ ၸိူဝ်း ၼႆႉ သမ်ႉ တေ လႆႈ ႁဵတ်း ၸိူဝ်ႉ ၼင်ႇ ႁိုဝ် ၶႃႈ၊" ဝႃႈ ၼင်ႇ ၼႆ လႄႈ၊ မၼ်း ၶိုၼ်း လၢတ်ႈ လႄႈ ဝႃႈ၊ "ယႃႇပေ ႁဵတ်း ပႄႉ ႁဵတ်း ၼႅင်ႇ လႄႈ ႁိမ်ႁူင်ႇ ဢဝ် ငိုၼ်း ၶမ်း ပိူၼ်ႈ။ ယႃႇပေ တဵၵ်းငႅၼ်း ၶေႃး မႂ် ၵိၼ် ပိူၼ်ႈ။ မီး ၸႂ် ဢၼ် ဢိမ်ႇ ၸႂ် ပေႃး ၸႂ် လူၺ်ႈ ၵႃႈႁႅင်း ဢၼ် သူ လႆႈ ၼၼ်ႉ တႃႉ၊" ဝႃႈ ၼင်ႇ ၼႆ ဢေႃႈ။ 15လွင်ႈတၢင်း ၸိူဝ်း ၼႆႉ ႁဵတ်း ႁႂ်ႈ ၵူၼ်း တင်းလၢႆ ၸႂ်ယႂ်ႇ လူၺ်ႈ လွင်ႈတၢင်း ဢၼ် ၶဝ် မုင်ႈထႃႈ မွင်းထႃႈ ၼၼ်ႉ သေလႄႈ ၵႂၢင်ၸႂ် မုင်ႈ ၸႂ် ထၢင်ႇ ဝႃႈ၊သြႃႇ ယူဝ်းႁၢၼ်ႇ၊ပဵၼ် ၸဝ်ႈ ၶရိၸ်ႈ၊ဢေႃႈ။- 16ပိူဝ်ႈ ၼႆ ၸင်ႇ သြႃႇ ယူဝ်းႁၢၼ်ႇ၊ၶိုၼ်း လၢတ်ႈ တီႈ ၵူၼ်း တင်းသဵင်ႈတင်းလူင် လႄႈ ဝႃႈ၊ "ၵဝ် ပၼ် မၢင်ႇၵလႃႇ ပပ်ႉတိၸမ်ႇ တီႈ သူ လူၺ်ႈ ၼမ်ႉ ဢေႃႈ။ ၸဝ်ႈ ဢၼ် ယႂ်ႇ မျၢတ်ႈ သေ ၵဝ် ၼၼ်ႉ ယင်း မႃး ယူႇ ဢေႃႈ။ ၵဝ် ယင်း ဢမ်ႇ ထိူၵ်ႈ ၵႄႈ သၢႆ ၶႅပ်းတိၼ် ၸဝ်ႈ ၼၼ်ႉ။ ၸဝ်ႈ ၼၼ်ႉ တၵ်း ပၼ် မၢင်ႇၵလႃႇ ပပ်ႉတိၸမ်ႇ လူၺ်ႈ ၽႆး ၼႂ်း ဝိၺိၺ်ႇ ဢၼ် မူတ်းၸၢင်ႇ ၸဝ်ႈ ၼၼ်ႉ တီႈ သူ ဢေႃႈ။- 17ၼႂ်း မိုဝ်း ၸဝ်ႈ ၼၼ်ႉ မီး တႅပ်း ဝီး လႄႈ တၵ်း လၢင် ၶဝ်ႈပိူၵ်ႇ ႁႂ်ႈ ၵဵင်ႈ လီ သႂ် လီ သေယဝ်ႉ၊ဢဝ် ၶဝ်ႈပိူၵ်ႇ သိမ်း ဝႆႉ ၼႂ်း ယွင် ၼႂ်း ယေး ဢေႃႈ။ မဵတ်ႉ ၶဝ်ႈ လိပ်ႈ ၸမ်ႉ၊တၵ်း ဢဝ် တင်း ၽႆး ဢၼ် ဢမ်ႇ ၸၢင်ႈ မွတ်ႇ ၼၼ်ႉ တုတ်ႇ ပႅတ်ႈ ဢေႃႈ၊" ဝႃႈ ၼင်ႇ ၼႆ ဢေႃႈ။ 18သြႃႇ ယူဝ်းႁၢၼ်ႇ၊ဢဝ် တင်း ၼႄး လၢႆး ၵူႈမဵဝ်းမဵဝ်း ႁေႃးလၢတ်ႈ ၶၢဝ်ႇ တြႃး သိူဝ်းပျေႃႇ တီႈ ၵူၼ်း ၸိူဝ်း ၼၼ်ႉ လႄႈ တိုၵ်းယူင်း ႁႂ်ႈ ၶဝ် ၶုၵ်းၸႂ်လႆႈ မႆႈၸႂ် ဢပျတ်ႈ လႄႈ ပိၼ်ႇၸႂ် ဢေႃႈ။- 19ၵူၺ်းၵႃႈ၊ပိူဝ်ႈ ဢၼ် သြႃႇ ယူဝ်းႁၢၼ်ႇ၊လႆႈ ၽုၺ်ႇၼႄ ပၼ် သတိ တီႈ ၸဝ်ႈၽႃႉ ႁေႇရူတ်ႈ၊လူၺ်ႈ လွင်ႈ ဢၼ် လႆႈ သိမ်းဢဝ် ၼၢင်း ႁေႇရူဝ်းတိ၊မေး ၼွင်ႉၸၢႆး မၼ်း၊ဢိၵ်ႇတင်း တုၸရိူၵ်ႈ ဢပျတ်ႈ ဢၼ် မၼ်း ႁဵတ်း တၢင်ႇၸိူဝ်ႉ တၢင်ႇဢၼ် ၼၼ်ႉ လႄႈ၊- 20ၸဝ်ႈၽႃႉ ႁေႇရူတ်ႈ၊ႁႃ ဢပျတ်ႈ တၢင်ႇဢၼ် ထၢပ်ႈ ထႅင်ႈ မိူဝ်ႈ ဢၼ် ဢဝ် သြႃႇ ယူဝ်းႁၢၼ်ႇ၊ၶင် ဝႆႉ ၼႂ်း ထွင်ႇ ၼၼ်ႉ ဢေႃႈ။ 21မိူဝ်ႈ ဢၼ် ၵူၼ်း တင်းသဵင်ႈတင်းလူင် ၶၢမ်ႇ ဢဝ် မၢင်ႇၵလႃႇ ပပ်ႉတိၸမ်ႇ ၼၼ်ႉ ၸိုင်၊ၸဝ်ႈ ယေႇသု၊ၵေႃႈ၊ၶၢမ်ႇ ဢဝ် မၢင်ႇၵလႃႇ ပပ်ႉတိၸမ်ႇ လႄႈ ၼႂ်း မိူဝ်ႈ ဢၼ် မၼ်းၸဝ်ႈ သူးတွင်း ယူႇ ၼၼ်ႉ ၵၢင်ႁၢဝ် ၽုၺ်ႇ ပိုတ်ႇ သေလႄႈ၊- 22ဝိၺိၺ်ႇ ဢၼ် မူတ်းၸၢင်ႇ ၸဝ်ႈ မီး ႁၢင်ႈ ၽၢင် မိူၼ် ၸိူဝ်ႉ ၼင်ႇ ၼူၵ်ႉတူႈ လူင်း မႃး ၵႃႈၼိူဝ် မၼ်းၸဝ်ႈ ဢေႃႈ။ မီး သဵင် လၢတ်ႈ လုၵ်ႉ သေ ၵႃႈတီႈ ၵၢင်ႁၢဝ် မႃး လႄႈ ဝႃႈ၊ "မႂ်း ၼႆႉ၊ပဵၼ် လုၵ်ႈ ႁၵ်ႉ ၵဝ် ဢၼ် ၵဝ် ထုၵ်ႇၸႂ် ၵျိူၵ်ႈၸႂ် ၼႃႇ ဢေႃႈ၊" ဝႃႈ ၼင်ႇ ၼႆ ဢေႃႈ။ 23ယၢမ်း မိူဝ်ႈ ဢၼ် ၸဝ်ႈ ယေႇသု၊တႄႇၸႃႉ ပွင်ၵၢၼ် သႃႇသၼႃႇ မၼ်းၸဝ်ႈ ၼၼ်ႉ၊ဢသၢၵ်ႈ လႆႈ သၢမ် သိပ်း ၸမ် ၸမ် ယဝ်ႉ ဢေႃႈ။ ၵႃႈ ၼင်ႇ ဢၼ် ပိူၼ်ႈ ထၢင်ႇ ၼၼ်ႉ မၼ်းၸဝ်ႈ ပဵၼ် လုၵ်ႈ ယူဝ်းသႅပ်ႈ၊ၵေႃႉ ပဵၼ် လုၵ်ႈ ဢေးလိ၊- 24ဢေးလိ၊ပဵၼ် လုၵ်ႈ မတ်ႈထတ်ႈ၊မတ်ႈထတ်ႈ၊ပဵၼ် လုၵ်ႈ လေႇဝိ၊လေႇဝိ၊ပဵၼ် လုၵ်ႈ မေႇလၶိ၊မေႇလၶိ၊ပဵၼ် လုၵ်ႈ ယၢၼ်ႇၼႃႉ၊ယၢၼ်ႇၼႃႉ၊ပဵၼ် လုၵ်ႈ ယူဝ်းသႅပ်ႈ၊- 25ယူဝ်းသႅပ်ႈ၊ပဵၼ် လုၵ်ႈ မတ်ႉတထိ၊မတ်ႉတထိ၊ပဵၼ် လုၵ်ႈ ဢႃႇမုတ်ႉ၊ဢႃႇမုတ်ႉ၊ပဵၼ် လုၵ်ႈ ၼႃႇႁုမ်ႇ၊ၼႃႇႁုမ်ႇ၊ပဵၼ် လုၵ်ႈ ဢေးသလိ၊ဢေးသလိ၊ပဵၼ် လုၵ်ႈ ၼၵ်ႉၵေႇ၊- 26ၼၵ်ႉၵေႇ၊ပဵၼ် လုၵ်ႈ မႃႇဢတ်ႈ၊မႃႇဢတ်ႈ၊ပဵၼ် လုၵ်ႈ မတ်ႉတထိ၊မတ်ႉတထိ၊ပဵၼ် လုၵ်ႈ သိမ်ႇမိ၊သိမ်ႇမိ၊ပဵၼ် လုၵ်ႈ ယူဝ်းသႅပ်ႈ၊ယူဝ်းသႅပ်ႈ၊ပဵၼ် လုၵ်ႈ ၸူဝ်းတႃႉ၊- 27ၸူဝ်းတႃႉ၊ပဵၼ် လုၵ်ႈ ယူဝ်းႁၢၼ်ႇၼႃႉ၊ယူဝ်းႁၢၼ်ႇၼႃႉ၊ပဵၼ် လုၵ်ႈ ရေႇသႃႇ၊ရေႇသႃႇ၊ပဵၼ် လုၵ်ႈ ၸေႇရုပႃႉပေႇလႃႉ၊ၸေႇရုပႃႉပေႇလႃႉ၊ပဵၼ် လုၵ်ႈ သႃႇလထိဢေးလႃႉ၊သႃႇလထိဢေးလႃႉ၊ပဵၼ် လုၵ်ႈ ၼီႇရိ၊- 28ၼီႇရိ၊ပဵၼ် လုၵ်ႈ မေႇလၶိ၊မေႇလၶိ၊ပဵၼ် လုၵ်ႈ ဢတ်ႉတိ၊ဢတ်ႉတိ၊ပဵၼ် လုၵ်ႈ ၵူဝ်းသမ်း၊ၵူဝ်းသမ်း၊ပဵၼ် လုၵ်ႈ ဢေးလမူဝ်းတမ်ႇ၊ဢေးလမူဝ်းတမ်ႇ၊ပဵၼ် လုၵ်ႈ ဢေးရႃႉ၊- 29ဢေးရႃႉ၊ပဵၼ် လုၵ်ႈ ယူဝ်းသေႇ၊ယူဝ်းသေႇ၊ပဵၼ် လုၵ်ႈ ဢေးလျႃႇၸႃႇ၊ဢေးလျႃႇၸႃႇ၊ပဵၼ် လုၵ်ႈ ယူဝ်းရိမ်ႇ၊ယူဝ်းရိမ်ႇ၊ပဵၼ် လုၵ်ႈ မတ်ႉထတ်ႉ၊မတ်ႉထတ်ႉ၊ပဵၼ် လုၵ်ႈ လေႇဝိ၊- 30လေႇဝိ၊ပဵၼ် လုၵ်ႈ သုမွင်ႇ၊သုမွင်ႇ၊ပဵၼ် လုၵ်ႈ ယုတႃႉ၊ယုတႃႉ၊ပဵၼ် လုၵ်ႈ ယူဝ်းသႅပ်ႈ၊ယူဝ်းသႅပ်ႈ၊ပဵၼ် လုၵ်ႈ ၸူဝ်းၼမ်ႇ၊ၸူဝ်းၼမ်ႇ၊ပဵၼ် လုၵ်ႈ ဢေးလျႃႇၵိမ်း၊- 31ဢေးလျႃႇၵိမ်း၊ပဵၼ် လုၵ်ႈ မေႇလေႇ၊မေႇလေႇ၊ပဵၼ် လုၵ်ႈ မေးၼၼ်ႇ၊မေးၼၼ်ႇ၊ပဵၼ် လုၵ်ႈ မတ်ႉတထႃႉ၊မတ်ႉတထႃႉ၊ပဵၼ် လုၵ်ႈ ၼႃႇထၼ်ႇ၊ၼႃႇထၼ်ႇ၊ပဵၼ် လုၵ်ႈ တႃႇဝိတ်ႈ၊- 32တႃႇဝိတ်ႈ၊ပဵၼ် လုၵ်ႈ ယေႇသႄး၊ယေႇသႄး၊ပဵၼ် လုၵ်ႈ ဢူဝ်းပိတ်ႉ၊ဢူဝ်းပိတ်ႉ၊ပဵၼ် လုၵ်ႈ ပေႃႇၸႃႉ၊ပေႃႇၸႃႉ၊ပဵၼ် လုၵ်ႈ သႃႇလမုၼ်ႇ၊သႃႇလမုၼ်ႇ၊ပဵၼ် လုၵ်ႈ ၼႃႇသုၼ်ႇ၊- 33ၼႃႇသုၼ်ႇ၊ပဵၼ် လုၵ်ႈ ဢမိလတပ်ႉ၊ဢမိလတပ်ႉ၊ပဵၼ် လုၵ်ႈ ဢတ်ႉမိၼ်း၊ဢတ်ႉမိၼ်း၊ပဵၼ် လုၵ်ႈ ဢႃႇၼီႇ၊ဢႃႇၼီႇ၊ပဵၼ် လုၵ်ႈ ႁေႇၸရုၼ်ႇ၊ႁေႇၸရုၼ်ႇ၊ပဵၼ် လုၵ်ႈ ၽေးရိတ်ႉ၊ၽေးရိတ်ႉ၊ပဵၼ် လုၵ်ႈ ယုတႃႉ၊- 34ယုတႃႉ၊ပဵၼ် လုၵ်ႈ ယႃႇၵုပ်ႈ၊ယႃႇၵုပ်ႈ၊ပဵၼ် လုၵ်ႈ ဢိၸၢၵ်ႈ၊ဢိၸၢၵ်ႈ၊ပဵၼ် လုၵ်ႈ ဢႃႇပြႃႇႁၢမ်ႇ၊ဢႃႇပြႃႇႁၢမ်ႇ၊ပဵၼ် လုၵ်ႈ တေႇရႃႉ၊တေႇရႃႉ၊ပဵၼ် လုၵ်ႈ ၼႃႇၶေႃႇ၊- 35ၼႃႇၶေႃႇ၊ပဵၼ် လုၵ်ႈ ၸေႇရုတ်ႉ၊ၸေႇရုတ်ႉ၊ပဵၼ် လုၵ်ႈ ရႃႇၵေႃး၊ရႃႇၵေႃး၊ပဵၼ် လုၵ်ႈ ၽႃႇလိတ်ႉ၊ၽႃႇလိတ်ႉ၊ပဵၼ် လုၵ်ႈ ႁေႇပႃႇ၊ႁေႇပႃႇ၊ပဵၼ် လုၵ်ႈ သႃႇလႃႉ၊- 36သႃႇလႃႉ၊ပဵၼ် လုၵ်ႈ ၵႃႇဢိၼႃႉ၊ၵႃႇဢိၼႃႉ၊ပဵၼ် လုၵ်ႈ ဢႃႇၽၵ်ႉၸတ်ႉ၊ဢႃႇၽၵ်ႉၸတ်ႉ၊ပဵၼ် လုၵ်ႈ သေႇမႃႉ၊သေႇမႃႉ၊ပဵၼ် လုၵ်ႈ ၼူဝ်းဢႃႇ၊ၼူဝ်းဢႃႇ၊ပဵၼ် လုၵ်ႈ လႃႇမႅၵ်ႈ၊- 37လႃႇမႅၵ်ႈ၊ပဵၼ် လုၵ်ႈ မထုသလႃႉ၊မထုသလႃႉ၊ပဵၼ် လုၵ်ႈ ဢေးၼွၵ်ႉ၊ဢေးၼွၵ်ႉ၊ပဵၼ် လုၵ်ႈ ယႃႇရိတ်ႉ၊ယႃႇရိတ်ႉ၊ပဵၼ် လုၵ်ႈ မႁႃႇလေႇလေႇလႃႉ၊မႁႃႇလေႇလေႇလႃႉ၊ပဵၼ် လုၵ်ႈ ၵႃႇဢိၼၼ်ႇ၊- 38ၵႃႇဢိၼၼ်ႇ၊ပဵၼ် လုၵ်ႈ ဢေႇၼုတ်ႉ၊ဢေႇၼုတ်ႉ၊ပဵၼ် လုၵ်ႈ သေႇထႃႉ၊သေးထႃႉ၊ပဵၼ် လုၵ်ႈ ဢႃႇတမ်ႇ၊ဢႃႇတမ်ႇ၊ပဵၼ် လုၵ်ႈၽြႃးပဵၼ်ၸဝ်ႈ ဢေႃႈ။
Copyright
Learn More


c: text/html

text:
ယ
- Details
- Category: ယ
- Published on Tuesday, 09 August 2016 16:30
- Written by Shanyoma
- Hits: 52
ယ တူဝ်မႄႈလိၵ်ႈဢၼ်ထူၼ်ႈ(6)
ယႃ (v) တၢင်းဢၼ်ႁဵတ်းႁႂ်ႈတၢင်းၶၺ်ႈတၢင်းပဵၼ်ႁၢၺ်-ၶႅၼ်း။ ၵၢၼ်မေႃယႃႈၶဝ်ႁဵတ်းႁႂ်ႈၵူၼ်းၶၺ်ႈၵူၼ်းပဵၼ် လၺ်ႈလီၶႅၼ်း။ ယႃပၼ်၊ ယႃယူတ်း၊ ယႃႁႂ်ႈ၊ ယႃႁၢၺ်၊ ယႃၶႅၼ်း၊ ယႃတူဝ်၊ ယႃၸႂ်၊ ယႃၸဵပ်း၊ ယႃၼၢဝ်၊ ယႃၶၺ်ႈ၊ ယႃၶေႃႉ၊ ယႃၶတ်း၊ ယႃၶိုၼ်ႈ၊ ယႃၶႅင်။
ယႃႇ (adj) တၢင်းဢၼ်ယိူၼ်ႉပၼ်ၵၼ်၊ ၶေႃႈၵိုၵ်းၵၼ်တင်းတိူင်း။ ယႃႇမၼ်း၊ ယႃႇမၼ်းသေလႄႈ၊ တိူင်းယႃႇ။
ယႃႇ (v) တၢင်းဢၼ်ၽၢတ်ႇၵၼ်ယၢၼ်ၵၼ်။ ယႃႇပႅတ်ႈ၊ ယႃႇပႅတ်ႈမၼ်း။
ယႃႇ (v) ၶေႃႈတိုဝ်း-ယိပ်းတီႈၵၼ်ဢူမ်ပူႉ။ ယႃႇပူႉ၊ ယႃႇပူႉသေဢူမ်၊ ယႃႇပူႉသေၶၢၺ်။
ယႃႈ (n) ၶူဝ်းဢၼ်ၵူၼ်းႁဝ်း လုတ်ႇဢဝ်ဢၢၺ်မၼ်း-ၵွၼ်းမၼ်း။ ဢၼ်ယႅမ်ႉဢူမ်ဢဝ်ၼမ်ႉမၼ်း။ ဢၼ်ၸၢင်ႊပဵၼ်ယိၼ်ႉ ယၢမ်ႈ။ ဢၼ်တိူဝ်ႉတူဝ်ၸႂ်ဢၼ်ၸၢင်ႊမဝ်း။ ယႃႈမႂ်၊ ယႃႈသွႆး၊ ယႃႈလႅင်း၊ ယႃႈလုတ်ႇ၊ ယႃႈဢူမ်၊ ယႃႈမူၼ်ႇ၊ ယႃႈၵၢၼ်ႈ၊ ယႃႈသေး၊ ယႃႈလမ်၊ ယႃႈၽိူၵ်ႇ၊ ယႃႈမဝ်းၵမ်။
-ၶူဝ်းယိပ်းတိုဝ်း ပုၼ်ႈတႃႇယူတ်းယႃ တၢင်းပဵၼ်၊ တူၼ်ႈလဵၵ်ႉဢွၼ်ႇ ဢၼ်ပဵၼ်ယိူဝ်ႈ၊ တဵၵ်းတဵင်ဝႆႉ။ (မိူၼ်ၼင်ႇ-ယႃႈယႃဢႆႁၢႆ၊ ယိူဝ်ႈယႃႈ၊ ယႃႈတဵင်ထူဝ်ႇၽူးၽိူၵ်ႇ)
ယႃႈ (n) ၶူဝ်းဢၼ်ဢဝ်ၼွၵ်းလေႃးမိုၵ်ႉ-ႁၢၼ်သေသမ်းတီႈၼင်ၼိူဝ်ႉ။ ယႃႈသမ်း၊ ယႃႈၸၢတ်ႇ၊ ယႃႈၸုပ်ႉ။
ယႃႈ (n) တူၼ်ႈဢွၼ်ႇဢွၼ်ႇဢွၵ်ႇတီႈလိၼ်၊ တူၼ်ႈႁၢၵ်ႈႁူဝ်ၶိူဝ်းမႂ်မွၵ်ႇ။ ဢၼ်ၶဝ်ႈၼႂ်းယႃႈ၊ ယႃႈယႃ။
ယႃႈၵၺ်းငူး (n) ယႃႈၵၺ်းငူးလႅင်ႊ။ ယႃႈၵဵတ်းႁွၺ်။ ယႃႈၵိမ်းပူ(ယႃႈၼူတ်ႇၵုင်ႈ)။
ယႃႈၵၺ်ႉတေႃႇ (n) လူင်-ႁွမ်။ ယႃႈၵမ်လွၵ်ႇ(ယႃႈတုၵ်မူၼ်ႈ)။ ယႃႈၵပ်းတႃ။
ယႃႈၶၺ်ႇၶဵတ်ႇ (n) ယႃႈသုတ်ႇၶဵတ်ႇ။ ယႃႈၶွၵ်ႇလိပ်ႈ။ ယႃႈၶတ်းမွၼ်း၊ ယႃႈၶတ်းမွၼ်းမႂ်မူၼ်း-လႅမ်။ ယႃႈၶၺ်ႇၵၺ်ႇ(လွမ်ႇပွမ်ႇ ပႅမ်)။ ယႃႈၶိူင်ၵၢဝ်ႈၼၢင်းပုမ်ႈ။ ယႃႈၶဝ်ႈတူမ်းၼူၵ်ႉ။
ယႃႈငူဝ်ႈမိူဝ်ႇ (n) ယႃႈငူင်းၸၢင်ႉ။
ယႃႈၸိူင်ႉၶိူင် (n) ယႃႈၸဝ်ႈၽႃႉ။ ယႃႈၶူမ်းၶဵဝ်ႊ(ထဝ်ၼၢင်းပၢတ်ႇ)(ၸုမ်ႈတိၼ်သိူဝ်)။
ယႃႈသီႇမႂ် (n) ယႃႈသိၵ်ႈဝီ။ ယႃႈသိူဝ်ၽိူၵ်ႇ။
ယႃႈယၢင်ဢိူင်ႇ (n) ယႃႈယဵဝ်ႈၵၢၺ်း၊ ယႃႈယဵၼ်းႁူဝ်။ ယႃႈယႂ်းလၢၺ်ႈ၊ ယႃႈယႂ်းၵၢဝ်၊ ယႃႈယိုဝ်ႉ(ၼဵင်ႈ)။
ယႃႈတႅမ်ႈတုတ်ႇ (n) (ယႃႈတီႈတုၼ်ႈ-ယႃႈမဵၼ်)။ ယႃႈတိုတ်းသိုပ်ႇ(ယႃႈၵပ်းတႃ)။
ယႃႈတွၺ်ႇႁုပ်ႇ (n) ယႃႈတပ်ႉၸၢင်ႉ(မၢၵ်ႇၶဝ်ႈၸီႇ)။ ယႃႈတပ်းတင်၊ ယႃႈတိူၵ်ႇၽႅပ်ႉ၊ ယႃႈတပ်ႉတဝ်ႇ၊ ယႃႈတွင်ႉပိင်။
ယႃႈၼူၵတ်း (n) (ယႃႈၼူၵ်းၵႅတ်ႈ)၊၊ ယႃႈၼၢင်းၼုမ်(ၼမ်ႉၼူမ်းၽႃ)၊ ယႃႈၼၢင်းၵႃႈ၊ ယႃႈၼႃႈၶႅင်ႈၽၢၼ်း၊ ယႃႈၼႃႈၽၢၵ်ႇၵၢၺ်း၊ ယႃႈၼူတ်ႇမႅဝ်း၊ ယႃႈၼၢတ်ႇ(မၺ်ႉတႅမ်ႈတူတ်ႈ)။
ယႃႈပႅမ်ၽီလိၼ် (n) ယႃႈပႅၵ်ႉလွၺ်၊ ယႃႈပုၼ်းပူၵ်ႇ၊ ပုၼ်းပူၵ်ႇၽႃ၊ ယႃႈပွတ်းပွၺ်း၊ ပွတ်းပွၺ်းလႅင်ႊ။ ၽၢၺ်းမူၼ်ႇ၊ ၽၢၺ်းလမ်၊ ၽၢၺ်းလႅင်း၊ ယႃႈၽုင်မၼ်၊ ယႃႈၽႅတ်ႈ၊ ယႃႈၽုင်မွၼ်၊ ယႃႈၽၢၺ်းႁိပ်ႇလုၵ်ႈ။
ယႃႈမႃႉမႄႈၵမ်ႇ (n) ယႃႈမႃႉသၢမ်တွၼ်။ ယႃႈမိုၼ်ႇၽီၵူဝ်၊ ယႃႈမႃႉသၢမ်သူၼ်၊ ယႃႈမႂ်လူင်၊ ယႃႈမွၵ်ႇလႅင်ႊ၊ ယႃႈမွၵ်ႇငွၵ်း(ၽၵ်း ၵူၼ်းမူၵလႃး)၊ ယႃႈမိူင်းၸွၵ်း၊ ယႃႈမုင်ႉၶဵတ်ႇ၊ ယႃႈမၢတ်ႇလုၵ်၊ ယႃႈမႅင်းတႅမ်ႈ၊ ယႃႈမႃႉတၢၺ်။
ယႃႊ
မႄႈတီႈမႄႈ၊ ၽူႈယိင်းထဝ်ႈ ၵႄႇၵဝ်ႇႁိုဝ်ယၢဝ်း။
ယူႈ
ယုင်ႈယၢင်ႈၽၢတ်ႇၽႄ၊ ဢမ်ႇၸပ်းၵၼ် ဢူၼ်ႈၼူၼ်းဝႆႉ၊ ၶိူင်ႈၶူဝ်းၸႂ်ႉတိုဝ်းတႃႇထူတႃႇပွတ်ႈ မဵဝ်းၼိူင်ႈ။

robotstxt: allowed

filter: keep


text:
1ၵဝ် လႆႈ ႁၼ် တူဝ်ထိူၼ်ႇႁၢႆႉ တူဝ် ၼိုင်ႈ၊ဢွၵ်ႇ သေ ၵႃႈတီႈ ပၢင်ႇလၢႆႇ မႃး ဢေႃႈ။ မၼ်း ၼၼ်ႉ မီး ႁူဝ် ၸဵတ်း ႁူဝ်၊ဢိၵ်ႇတင်း မီး ၶဝ် သိပ်း လႅမ်ႈ လႄႈ၊ၵႃႈၼိူဝ် ၶဝ် ယေႈ လႅမ်ႈ ၼၼ်ႉ တိုဝ်း သရၽူႇ ဝႆႉ ယေႈ ဢၼ် သေ၊ၵႃႈၼိူဝ် ႁူဝ် ယေႈ ႁူဝ် သမ်ႉ တႅမ်ႈ ဝႆႉ ၸိုဝ်ႈသဵင် ဢၼ် ယႃႉသရေႇ ၽြႃးပဵၼ်ၸဝ်ႈ ၼၼ်ႉ ဢေႃႈ။- 2တူဝ်ထိူၼ်ႇႁၢႆႉ ၼၼ်ႉ မိူၼ် ၸိူဝ်ႉ ၼင်ႇ သိူဝ်ၸုမ်ႈ လႄႈ တိၼ် မၼ်း မိူၼ် ၸိူဝ်ႉ ၼင်ႇ တိၼ် မီ ဝႆႉ၊သူပ်း မၼ်း ၵေႃႈ မိူၼ် ၸိူဝ်ႉ ၼင်ႇ သူပ်း သၢင်ႇသီႈ ဢေႃႈ။ ၼၵႃး ၼၼ်ႉ ဢဝ် တၼ်းၶူဝ်း တူဝ်ၸဝ်ႈၵဝ်ႇ၊ဢိၵ်ႇတင်း ဢဝ် ပလၢင်ႇ တူဝ်ၸဝ်ႈၵဝ်ႇ၊ဢိၵ်ႇတင်း ဢဝ် ဢႃႇၼႃႇ တူဝ်ၸဝ်ႈၵဝ်ႇ ဢၼ် ယႂ်ႇ ၼႃႇ ၼၼ်ႉ ဢၢပ်ႈပၼ် တီႈ တူဝ်ထိူၼ်ႇႁၢႆႉ ၼၼ်ႉ ဢေႃႈ။- 3ၵႃႈၼႂ်း ၵွၵ်းႁူဝ် တူဝ်ထိူၼ်ႇႁၢႆႉ ၼၼ်ႉ ႁူဝ် ၼိုင်ႈ၊မိူၼ် ၸိူဝ်ႉ ၼင်ႇ ႁၢင်ႈ မီး ႁွႆး ၸဵပ်း ဢၼ် ၸၢင်ႈ ႁႂ်ႈ ထိုင် တၢႆ လႆႈ ၼၼ်ႉ ဢေႃႈ။ ၵူၺ်းၵႃႈ၊ႁွႆး ၸဵပ်း ၼၼ်ႉ လႆႈ ယႃ ႁၢႆ ဝႆႉ ယဝ်ႉ ဢေႃႈ။ ၵူၼ်းလေႃးၵီႇ တင်းသဵင်ႈတင်းမူတ်း မီး တၢင်း ဢၼ် ဢၢမ်း ၼႃႇ လူင်လၢင် လႄႈ ၸွမ်း ၽၢႆႇလင် တူဝ်ထိူၼ်ႇႁၢႆႉ ၼၼ်ႉ ၵႂႃႇ ဢေႃႈ။- 4ၵူၼ်း တင်းလၢႆ ဢွၼ်ၵၼ် ဝႆႈ ၼၵႃး ၼၼ်ႉ ၵွပ်ႈပိူဝ်ႈ မၼ်း ဢဝ် ဢႃႇၼႃႇ မၼ်း ဢၢပ်ႈပၼ် ဝႆႉ တီႈ တူဝ်ထိူၼ်ႇႁၢႆႉ ၼၼ်ႉ ဢေႃႈ။ တီႈ တူဝ်ထိူၼ်ႇ ႁၢႆႉ ၼၼ်ႉ ၵေႃႈ ၶဝ် ဝႆႈ သေလႄႈ လၢတ်ႈ ဝႃႈ၊ "ၽူႈလႂ် တၵ်း မိူၼ် တူဝ်ထိူၼ်ႇႁၢႆႉ ၼႆႉ။ ၽူႈလႂ် တၵ်း တိုၵ်းတေႃး ၵၼ် တင်း မၼ်း လႆႈ၊" ဝႃႈ ၼင်ႇ ၼႆ ယူႇ ဢေႃႈ။ 5တူဝ်ထိူၼ်ႇႁၢႆႉ ၼၼ်ႉ မီး ၸႂ် ဢၼ် ၽႅၼ်သုင် လႄႈ လၢတ်ႈ ၵႂၢမ်း ဢၼ် ယႃႉသရေႇ ၽြႃးပဵၼ်ၸဝ်ႈ၊ဢိၵ်ႇတင်း လႆႈ ၶႂၢင်ႉ ဢၼ် မီး ဢႃႇၼႃႇ တၼ်းၶူဝ်း သီႇ သိပ်း ပၢႆ သွင် လိူၼ် တဵမ်တဵမ် ဢေႃႈ။- 6မၼ်း ၼၼ်ႉ ၵေႃႈ တႄႇၸႃႉ သႄႉသွမ်း တၢင်ႇ ဢပျတ်ႈ ၽြႃးပဵၼ်ၸဝ်ႈ လႄႈ ၽိတ်းပိူင်ႈ ၸိုဝ်ႈသဵင် မၼ်းၸဝ်ႈ၊ဢိၵ်ႇတင်း တီႈ ထႃႇၼႃႉ မၼ်းၸဝ်ႈ၊ဢိၵ်ႇတင်း ၶဝ် ၸိူဝ်း ဢၼ် ယူႇ ၵႃႈတီႈ ၵၢင်ႁၢဝ် ၼၼ်ႉ ဢေႃႈ။- 7မၼ်း လႆႈ ဢၶႂၢင်ႉ ဢၼ် တၵ်း တိုၵ်းတေႃး ၵၼ် တင်း ၵူၼ်း ၽြႃးပဵၼ်ၸဝ်ႈ တင်းလၢႆ လႄႈ လႆႈ ပႄႉၼႅင်ႇ ၼၼ်ႉ သေယဝ်ႉ၊လႆႈ ဢၶႂၢင်ႉ ဢၼ် လႆႈ ဢုပ်ႉပိူင်ႇ ၵႃႈၼိူဝ် ၵူၼ်း ၵူႈၶိူဝ်းၶိူဝ်း၊ၵႃႈၼႂ်း ၵူႈ မိူင်း မိူင်း ဢၼ် လၢတ်ႈ ၵႂၢမ်း ၽႃႇသႃႇ ၵူႈမဵဝ်းမဵဝ်း ၼၼ်ႉ ဢေႃႈ။- 8ၵူၼ်း ဢၼ် ဢသၢၵ်ႈလိပ်း ယူႇ ၵႃႈၼိူဝ် လိၼ်မိူင်း တင်းသဵင်ႈတင်းမူတ်း ၸိူဝ်း ဢၼ် ၸိုဝ်ႈသဵင် ၶဝ် ဢမ်ႇ ပႆႇ လႆႈ တႅမ်ႈ မၢႆ ဝႆႉ ၵႃႈၼႂ်း ၽိုၼ်လိၵ်ႈ ဢသၢၵ်ႈ သူဝ်းဢွၼ်ႇ ၸဝ်ႈ၊ဢၼ် ၶၢမ်ႇတၢႆ ၸႃႉၸဵမ် မိူဝ်ႈ ငဝ်ႈ ၵမ်ႇၽႃႇ ဢမ်ႇ ပႆႇ တႄႇပဵၼ် မႃး ၼၼ်ႉ၊ဢွၼ်ၵၼ် ဝႆႈ တူဝ်ထိူၼ်ႇႁၢႆႉ ၼၼ်ႉ ဢေႃႈ။ 9- 10"ပိူဝ်ႈ ၼႆ လႄႈ ၽူႈလႂ် မီး ႁူ ၵေႃႈ ထွမ်ႇငိၼ်း ဢဝ် တႃႉ။ ၽူႈလႂ် သေဢမ်ႇဝႃႈ၊ၵေႃႉ ဢၼ် ၽြႃးပဵၼ်ၸဝ်ႈ တႅပ်းတတ်း ဝႆႉ၊ပုၼ်ႈတႃႇ တေ လႆႈ ၶၢမ်ႇ တိဢဝ် ၵႂႃႇ ပဵၼ် ၶႃႈ ၼၼ်ႉ ၵေႃႉ ၼၼ်ႉ တၵ်း လႆႈ ၶၢမ်ႇ တၢင်း ဢၼ် တိဢဝ် ၵႂႃႇ ပဵၼ် ၶႃႈ တႄႉ ဢေႃႈ။ ၵေႃႉ ဢၼ် ဢဝ် လၢပ်ႇ ၽၼ်း ပိူၼ်ႈ တၢႆ ၼၼ်ႉ ၵေႃႈ တၵ်း လႆႈ ၶၢမ်ႇ တၢင်း ဢၼ် ၽၼ်း တၢႆ လူၺ်ႈ လၢပ်ႇ ဢေႃႈ။ ၼႆႉ ၸမ်ႉ၊ပဵၼ် လွင်ႈတၢင်း ဢၼ် ယိူၼ်ႉၶၢမ်ႇ၊ပဵၼ် လွင်ႈတၢင်း ဢၼ် ယုမ်ႇမၢတ်ႈ ဢၼ် ၵူၼ်း ၽြႃးပဵၼ်ၸဝ်ႈ တင်းလၢႆ၊တၵ်း လႆႈ မီး ဢေႃႈ။" 11ၵမ်း ၼၼ်ႉ ၵဝ် လႆႈ ႁၼ် တူဝ်ထိူၼ်ႇႁၢႆႉ တၢင်ႇ တူဝ် ပေႃႇ ဢွၵ်ႇ ၵႃႈၼိူဝ် လိၼ်မိူင်း မႃး ၼၼ်ႉ ဢေႃႈ။ မၼ်း ၼၼ်ႉ၊မီး ၶဝ် သွင် လႅမ်ႈ ဢၼ် မိူၼ် ၸိူဝ်ႉ ၼင်ႇ ၶဝ် သူဝ်းဢွၼ်ႇ ၸဝ်ႈ သေလႄႈ မၼ်း လၢတ်ႈ ၵႂၢမ်း မိူၼ် ၸိူဝ်ႉ ၼင်ႇ ၼၵႃး လၢတ်ႈ ၵႂၢမ်း ၼၼ်ႉ ဢေႃႈ။- 12မၼ်း ယၢမ်ႈ ၸႂ်ႉ ဢႃႇၼႃႇ တၼ်းၶူဝ်း တူဝ်ထိူၼ်ႇႁၢႆႉ တူဝ် ဢွၼ်တၢင်း ၼၼ်ႉ သိုဝ်ႈ ၼႃႈ တႂ်ႈတႃ မၼ်း လႄႈ တဵၵ်းငႅၼ်း ႁႂ်ႈ ၵူၼ်းမိူင်း လေႃးၵီႇ တင်းလၢႆ ဝႆႈ တူဝ်ထိူၼ်ႇႁၢႆႉ ဢၼ် မီး ႁွႆး ၸဵပ်း ဢၼ် ၸၢင်ႈ ႁႂ်ႈ ထိုင် တၢႆ လႆႈ၊ဢၼ် သမ်ႉ ပေႃး ယႃ ႁၢႆ ဝႆႉ ယဝ်ႉ ၼၼ်ႉ ဢေႃႈ။- 13မၼ်း ၼၼ်ႉ၊ယင်း ႁဵတ်း ၼႄ ၼိမိၵ်ႈ လၢၵ်ႈၶၼႃႇ ဢၼ် လၢၵ်ႇလၢႆး ၼမ်ၼႃႇ ထၢၼ်ႈပေႃး ႁႂ်ႈ ၽႆး လုၵ်ႉ သေ ၵႃႈၼိူဝ် ၵၢင်ႁၢဝ် တူၵ်း လူင်း မႃး ၵႃႈၼိူဝ် လိၼ်မိူင်း သိုဝ်ႈ ၼႃႈ တႂ်ႈတႃ ၵူၼ်း တင်းလၢႆ ဢေႃႈ။- 14ၵွပ်ႈ လူၺ်ႈ လွင်ႈ ၼိမိၵ်ႈ လၢၵ်ႈၶၼႃႇ ဢၼ် မၼ်း လႆႈ ဢၶႂၢင်ႉ သေ ၼႄပျႃး ၽၢႆႇၼႃႈ တူဝ်ထိူၼ်ႇႁၢႆႉ တူဝ် ဢွၼ်တၢင်း ၼၼ်ႉ လႄႈ မၼ်း ပႅတ်ႉလႅၼ် ဢဝ် ၵူၼ်းလေႃးၵီႇ တင်းလၢႆ ၸႂ်ႉ ႁႂ်ႈ ၶဝ် ႁဵတ်း ႁုၼ်ႇႁၢင်ႈ တူဝ်ထိူၼ်ႇႁၢႆႉ၊ဢၼ် လႆႈ ၶၢမ်ႇတၢမ်ႇ ႁွႆး ၸဵပ်း ဢၼ် လႆႈ ၶၢမ်ႇ တၢင်း ဢၼ် လႅဝ်း ၽၼ်း လႄႈ ဢသၢၵ်ႈ ယင်း လိပ်း ယူႇ ၼၼ်ႉ ဢေႃႈ။- 15မၼ်း ၼၼ်ႉ မီး ဢၶႂၢင်ႉ ဢၼ် လႆႈ သႂၢင်း ပၼ် ဢသၢၵ်ႈ တီႈ ႁုၼ်ႇႁၢင်ႈ တူဝ်ထိူၼ်ႇႁၢႆႉ တူဝ် ဢွၼ်တၢင်း ၼၼ်ႉ၊ႁႂ်ႈ လၢတ်ႈ ၵႂၢမ်း လႆႈ၊ဢိၵ်ႇတင်း ႁႂ်ႈ ဢဝ်တၢႆ ၶဝ် ၸိူဝ်း ဢၼ် ဢမ်ႇ ဝႆႈ ႁုၼ်ႇႁၢင်ႈသၢင်းထု ၼၼ်ႉ ဢေႃႈ။- 16မၼ်း သမ်ႉ တဵၵ်းငႅၼ်း ႁႂ်ႈ ၵူၼ်း ၼႃႈယႂ်ႇ လႄႈ ၼႃႈလဵၵ်ႉ၊ၵူၼ်းၽၢၼ် လႄႈ ၵူၼ်း မီး၊ၶႃႈ လႄႈ ၵူၼ်း လွတ်ႈ ၵႃႈမီး တင်းသဵင်ႈတင်းလူင် ၼၼ်ႉ ႁႂ်ႈ ဢဝ် တၼ်းသိၵ်ႈ တွၵ်ႇ ဝႆႉ ၵႃႈတီႈ မိုဝ်း ၽၢႆႇၶႂႃ ဢမ်ႇၼၼ် ၵႃႈတီႈ ၼႃႈၽၢၵ်ႇ ၶဝ် ဝႆႉ ဢေႃႈ။- 17ၽူႈလႂ် သေဢမ်ႇဝႃႈ၊ပေႃး ယင်း ဢမ်ႇ မီး ႁွႆး တၼ်းသိၵ်ႈ ၼၼ်ႉ ၸိုင်၊မၼ်း ဢမ်ႇ မီး ဢၶႂၢင်ႉ ဢၼ် လႆႈ သိုဝ်ႉ လႆႈ ၶၢႆ သေ ၸိူဝ်ႉ သေ ပိူင်။ ႁွႆး တၼ်းသိၵ်ႈ ၼၼ်ႉ၊ပဵၼ် ၸိုဝ်ႈသဵင် တူဝ်ထိူၼ်ႇႁၢႆႉ ၼၼ်ႉ ဢေႃႈ။ ဢမ်ႇၼၼ် ပဵၼ် ၼၢမ်ႇ ပၢတ်ႈ ဢၼ် တၢင်တူဝ် ၸိုဝ်ႈသဵင် မၼ်း ၼၼ်ႉ ဢေႃႈ။ 18လွင်ႈ ဢၼ် ၼႆႉ ၸမ်ႉ၊ႁႂ်ႈ မီး ၺၢၼ်ႇ ပိင်ႇၺႃႇ ဢၼ် လီ တႃႉ။ ပေႃႈ ၽူႈလႂ် မီး ပိင်ႇၺႃႇ ၸိုင်၊ႁႂ်ႈ မၼ်း ၼပ်ႉဢၢၼ်ႇ တႂၢၵ်ႈ ဢဝ် ဢၼၢၵ်ႈ ဢထိၵ်ႈပႄႇ ၼၢမ်ႇ ပၢတ်ႈ ၸိုဝ်ႈ တူဝ်ထိူၼ်ႇႁၢႆႉ ၼၼ်ႉ တႃႉ။ လွင်ႈ မၼ်း ၸမ်ႉ၊ၼၢမ်ႇ ပၢတ်ႈ ၼၼ်ႉ ပဵၼ် ၼၢမ်ႇ ပၢတ်ႈ ဢၼ် တႅၼ်း ၸိုဝ်ႈသဵင် ၵူၼ်း ၵေႃႉ ၼိုင်ႈ ဢေႃႈ။ ၼၢမ်ႇ ပၢတ်ႈ ၼၼ်ႉ ၸမ်ႉ၊ပဵၼ် ႁူၵ်း ပၢၵ်ႇ ႁူၵ်း သိပ်း ႁူၵ်း ဢေႃႈ။
Copyright
Learn More


text:
1လွင်ႈ မၼ်း ၸမ်ႉ၊ၵဝ် ၶႂ်ႈႁႂ်ႈ သူ ႁု လွင်ႈ ဢၼ် ၵဝ် ၶတ်းၸႂ် လႄႈ ႁဵတ်းၵၢၼ် ယၢပ်ႇ ၵႃႈႁိုဝ် ပုၼ်ႈ သူ၊ဢိၵ်ႇတင်း ပီႈၼွင်ႉ ဝဵင်း လေႃးတိၵိ၊ဢိၵ်ႇတင်း ပီႈၼွင်ႉ ၸိူဝ်း ဢၼ် ဢမ်ႇ ပႆႇ ယၢမ်ႈ ႁၼ် ၼႃႈ ၵဝ် သေပွၵ်ႈ ၼၼ်ႉ ဢေႃႈ။- 2လွင်ႈတၢင်း ဢၼ် ၵဝ် ၶတ်းၸႂ် ၸမ်ႉ၊ပုၼ်ႈ လွင်ႈ ၼင်ႇ ႁိုဝ် ၶဝ် တၵ်း မီး ႁႅင်းၸႂ် လူၺ်ႈ တၢင်း ဢၼ် ၶဝ် ၼင်ႇ ၵၼ် ၵၼ် လႆႈ မီး မႅတ်ႈတႃႇ မတ်ႉ ၶွတ်ႇ ၵွတ်ႇ ၶဵၼ်း ဝႆႉ တီႈ ၵၼ် သေလႄႈ တၵ်း လႆႈ ပျေႉၸုမ်ႇ ဝႆႉ တင်း ၺၢၼ်ႇ ဢၼ် လီ ၼႃႇ ဢၼ် ၸၢင်ႈ ႁု လွင်ႈတၢင်း ဢၼ် လိုၵ်ႉ ဢၼ် လမ်ႇ ၽြႃး ပေႃႈၸဝ်ႈ ဢၼ် ဝႃႈ၊ၸဝ်ႈ ၶရိၸ်ႈ၊ၼၼ်ႉ ဢေႃႈ။- 3ၵႃႈၼႂ်း ၸဝ်ႈ ၼၼ်ႉ၊ၽၼ်ႇတႃႇ ပိင်ႇၺႃႇ ၽြႃးပဵၼ်ၸဝ်ႈ၊ဢိၵ်ႇတင်း ၽၼ်ႇတႃႇ ၺၢၼ်ႇ ဢၼ် ႁုၸၵ်း မၼ်းၸဝ်ႈ ၼၼ်ႉ၊သိူင်ႇ ဝႆႉ လပ်ႉ ဝႆႉ ဢေႃႈ။ 4ၼင်ႇ ႁိုဝ် ၽူႈလႂ် တၵ်း ဢမ်ႇ လႆႈ ဢဝ် တင်း ၵႂၢမ်း ဢၼ် ၶျေႃးဝွၼ်း ၸူဝ်း ဢဝ် လႄႈ ပႅတ်ႉလႅၼ် သူ ၼၼ်ႉ ၵဝ် လၢတ်ႈ ၵႂၢမ်း ၶႃႈ ၼႆႉ ဢေႃႈ။- 5ပိၵ်ႉသမ်ႉ တူဝ် ၶၼ်ႇထႃႇ ၵဝ် ၽၢတ်ႇ ယၢၼ် ၵၼ် တင်း သူ သေၵေႃႈ၊ၸႂ်ဝိၺိၺ်ႇ ၵဝ် ယင်း မီး ယူႇ လူၺ်ႈ ၵၼ် တင်း သူ လႄႈ ၵဝ် လႆႈ သိူဝ်းပျေႃႇ ပိူဝ်ႈ ဢၼ် လႆႈ ႁၼ် သူ ၸၢင်ႈ ပွင်ႁဵတ်း လီ လီ ငၢမ်း ငၢမ်း၊ဢိၵ်ႇတင်း သူ ယုမ်ႇမၢတ်ႈ ၸဝ်ႈ ၶရိၸ်ႈ၊ယူႇ မၼ်ႈ မၼ်ႈၶိူင်ႇ ၶိူင်ႇ ၼၼ်ႉ ဢေႃႈ။ 6ၸိူဝ်ႉ ၼင်ႇ ဢၼ် သူ လႆႈ ႁပ်ႉတုင်း ဢဝ် ၸဝ်ႈ ၶရိၸ်ႈ၊ပဵၼ် ၸဝ်ႈၽြႃး ဝႆႉ ၼၼ်ႉ၊ဢွၼ်ၵၼ် ႁဵတ်း ၸွမ်း ၸဝ်ႈ ၼၼ်ႉ တႃႉ။- 7ႁႂ်ႈ ႁၢၵ်ႈ တြႃး သူ ယင်ႇ ၼႂ်း မၼ်းၸဝ်ႈ လိုၵ်ႉ လိုၵ်ႉ သေလႄႈ ဢဝ် ဢသၢၵ်ႈ သူ တႄႇ ယူႇ ၵႃႈၼႂ်း မၼ်းၸဝ်ႈ၊ဢိၵ်ႇတင်း ႁႂ်ႈ မီး ဢဵၼ်ႁႅင်း ၼႂ်း တၢင်းယုမ်ႇမၢတ်ႈ ယူႇ သေလႄႈ၊ႁဵတ်း ၸွမ်း ၵႃႈ ၼင်ႇ ဢၼ် သူ လႆႈ သွၼ် ဢဝ် ၼၼ်ႉ သေလႄႈ ဢွၼ်ၵၼ် ယွင်ႈယေႃး တၢင်ႇၵျေးၸူး မၼ်းၸဝ်ႈ ယူႇ တႃႉ။ 8ၵေႃႉ ဢၼ် ဢမ်ႇ ၸွမ်း တြႃး ၸဝ်ႈ ၶရိၸ်ႈ၊လႄႈ ၵူၺ်း ၸွမ်း ၼႄး ပိင်ႇၺႃႇ ၵူၼ်း၊ဢိၵ်ႇတင်း ၸွမ်း ၼႄး ပရိယႄႇ လၢႆ လၢႆ၊ဢၼ် ဢမ်ႇ ပွင်ႇလွင်ႈ ၵႃႈသင်၊မဵဝ်း ဢၼ် တႄႇ ၵႃႈၼိူဝ် တြႃး ဢၼ် သိုပ်ႇ လူင်း မႃး ၵႃႈတီႈ ၵူၼ်း မိူဝ်ႈၵွၼ်ႇ၊ဢိၵ်ႇတင်း တၢင်း ဢၼ် ၸွမ်းၼင်ႇ ၽီ ၸိူဝ်း ဢၼ် ဢုပ်ႉပိူင်ႇ ၼႂ်း ၸၵျႃႇဝလႃႇ ၼႆႉ၊ၼင်ႇ ႁိုဝ် မၼ်း တၵ်း ဢမ်ႇ လႆႈ ယႃႉယုၵ်ႉ ႁိမ် ဢဝ် သူ ၸိုင်၊ႁဵတ်း သတိ တႃႉ။- 9လွင်ႈ မၼ်း ၸမ်ႉ၊ၵႃႈၼႂ်း ၸဝ်ႈ ၶရိၸ်ႈ၊ၼၼ်ႉ ၸႃႇတိ ၽြႃးပဵၼ်ၸဝ်ႈ တင်းသဵင်ႈတင်းလူင် တႄႇ ယူႇ ပျေႉပျေႉၸုမ်ႇၸုမ်ႇ ဢေႃႈ။- 10သူ ၵေႃႈ၊လႆႈ ပျေႉၸုမ်ႇ ၼႂ်း မၼ်းၸဝ်ႈ ဢၼ် ပဵၼ် ႁူဝ် ၵႃႈၼိူဝ် ဢၼ် ထွတ်ႈ မျၢတ်ႈ ဢၼ် သုင် သုတ်း၊ဢိၵ်ႇတင်း ၵႃႈၼိူဝ် ဢႃႇၼႃႇ ၸၢၵ်ႈ ၵႃႈမီး တင်းသဵင်ႈတင်းလူင် ၼၼ်ႉ ဢေႃႈ။ 11ၵႃႈၼႂ်း မၼ်းၸဝ်ႈ ၼၼ်ႉ၊သူ သမ်ႉ လႆႈ ၶၢမ်ႇ ဢဝ် မၢင်ႇၵလႃႇ တၢင်း ဢၼ် ပၢတ်ႇပၢႆၼင် ဢၼ် ဢမ်ႇ ဢဝ် တင်း မိုဝ်း ၵူၼ်း ႁဵတ်း ၼၼ်ႉ လႄႈ သူ လႆႈ ၶၢမ်ႇ တၢင်း ဢၼ် ပၢတ်ႇ ပႅတ်ႈ ၼိူဝ်ႉၼင် ဢပျတ်ႈ၊ၵွပ်ႈပိူဝ်ႈ မၢင်ႇၵလႃႇ တၢင်း ဢၼ် ပၢတ်ႇပၢႆၼင် ဢၼ် သူ လႆႈ ၶၢမ်ႇ ဢဝ် တီႈ ၸဝ်ႈ ၶရိၸ်ႈ၊ၼၼ်ႉ ဢေႃႈ။- 12သူ လႆႈ ၶၢမ်ႇ တၢင်း ဢၼ် သၢင်းၵျူဝ်ႇ ၽင် ဝႆႉ လူၺ်ႈ ၵၼ် တင်း ၸဝ်ႈ ၶရိၸ်ႈ၊ၼႂ်း တၢင်း ဢၼ် သူ ၶၢမ်ႇ ဢဝ် မၢင်ႇၵလႃႇ ပပ်ႉတိၸမ်ႇ ၼၼ်ႉ ဢေႃႈ။ ၵႃႈၼႂ်း မၢင်ႇၵလႃႇ ၼၼ်ႉ၊သူ သမ်ႉ လႆႈ လုၵ်ႉ ၶိုၼ်းလိပ်း မႃး လူၺ်ႈ ၵၼ် တင်း ၸဝ်ႈ ၶရိၸ်ႈ၊ၼၼ်ႉ၊ၵွပ်ႈပိူဝ်ႈ သူ ယုမ်ႇမၢတ်ႈ တၼ်းၶူဝ်း ၽြႃးပဵၼ်ၸဝ်ႈ ဢၼ် ႁႂ်ႈ ၸဝ်ႈ ၶရိၸ်ႈ၊လုၵ်ႉ ၵႃႈ တၢင်းတၢႆ ၶိုၼ်းလိပ်း မႃး ၼၼ်ႉ ဢေႃႈ။- 13မိူဝ်ႈ ဢွၼ် ၼၼ်ႉ၊သူ လႆႈ တၢႆ ၼႂ်း တုၸရိူၵ်ႈ ဢပျတ်ႈ၊ဢိၵ်ႇတင်း ပဵၼ် ၵေႃႉ ဢၼ် ဢမ်ႇ ၶၢမ်ႇ ဢဝ် မၢင်ႇၵလႃႇ ပၢတ်ႇပၢႆၼင် ၵႃႈတီႈ တူဝ် ၼိူဝ်ႉလိူတ်ႈ သူ သေၵေႃႈ၊တေႃႈလဵဝ် ၼႆႉ ၽြႃးပဵၼ်ၸဝ်ႈ ႁဵတ်း ႁႂ်ႈ သူ ဢသၢၵ်ႈလိပ်း လူၺ်ႈ ၵၼ် တင်း ၸဝ်ႈ ၶရိၸ်ႈ၊သေယဝ်ႉ၊ဢဵတ်းလူ ပွႆႇလွတ်ႈ ဢပျတ်ႈ ၵႃႈမီး တင်းသဵင်ႈတင်းလူင် ၵႃႈတီႈ ႁဝ်း ဢေႃႈ။- 14မၼ်းၸဝ်ႈ မွတ်ႇ ၸရၢင်း ဢၼ် မတ်ႉၽုၵ်ႇ ႁဝ်း လူၺ်ႈ ပိင်းၺၢပ်ႈ လၢႆ မဵဝ်း ဢၼ် ႁႄႉ ၶႂၢင် ႁဝ်း ၼၼ်ႉ ပႅတ်ႈ သေယဝ်ႉ၊ဢဝ် တွၵ်ႇၸပ်း ဝႆႉ ၵႃႈၼိူဝ် သဝ်မႆႉဝႃးမိုဝ်း ဢေႃႈ။- 15ၼင်ႇ ၼၼ် လႄႈ ၵႃႈၼိူဝ် သဝ်မႆႉဝႃးမိုဝ်း ၼၼ်ႉ ၸဝ်ႈ ၶရိၸ်ႈ၊လႆႈ ဢဝ် တူဝ် မၼ်းၸဝ်ႈ လွတ်ႈ ဢွၵ်ႇ သေ ၵႃႈတီႈ တၼ်းၶူဝ်း ဢၼ် ထွတ်ႈ မျၢတ်ႈ၊ဢိၵ်ႇတင်း ဢႃႇၼႃႇ ၸၢၵ်ႈ တင်းလၢႆ ယဝ်ႉ ၸင်ႇ၊ၼႄပျႃး တူဝ် မၼ်းၸဝ်ႈ ထၢင်ႇသႃး တီႈ ၶဝ် လႄႈ ၶၢမ်ႇပွႆး ဢၼ် ပႄႉၼႅင်ႇ ဢေႃႈ။ 16ပိူဝ်ႈ ၼႆ လႄႈ ယႃႇပေ ႁႂ်ႈ ၽူႈလႂ် လႆႈ ၸီႇယၢင်ႇ တၢင်ႇ ဢပျတ်ႈ သူ၊ၵွပ်ႈ လူၺ်ႈ လွင်ႈ တၢင်းၵိၼ်၊ဢမ်ႇၼၼ် ၵွပ်ႈ လူၺ်ႈ လွင်ႈတၢင်း ဢၼ် ပႂ်ႉၵမ် ဝၼ်း ပွႆး၊ဝၼ်း လိူၼ်မႂ်ႇ ဢမ်ႇၼၼ် ဝၼ်း ၵမ်သိၼ် ၸိူဝ်း ၼၼ်ႉ တႃႉ။- 17လွင်ႈတၢင်း ၸိူဝ်း ၼၼ်ႉ ပဵၼ် သၢႆငၢႆ လွင်ႈတၢင်း ဢၼ် တၵ်း ပဵၼ် မႃး ၵမ်းလိုၼ်း ၼၼ်ႉ ၵူၺ်း လႄႈ လွင်ႈတၢင်း ဢၼ် ပဵၼ် တူဝ် ပဵၼ် ႁၢင်ႈ တႄႉတႄႉ ၸမ်ႉ၊ပဵၼ် ၸဝ်ႈ ၶရိၸ်ႈ၊ဢေႃႈ။- 18ယႃႇပေ ႁႂ်ႈ သေၵေႃႉသေၵူၼ်း ဢၼ် ပၢဝ်ႇသေႃႇ ဝႃႈ၊မၼ်း ယႂ်ႇ မျၢတ်ႈ သေပိူၼ်ႈ ၵွပ်ႈပိူဝ်ႈ ဝႃႈ မၼ်း လႆႈ ႁၼ် ၼိမိၵ်ႈ ဢၼ် ထွတ်ႈ ဢၼ် မျၢတ်ႈ လႄႈ သွၼ် ႁႂ်ႈ ႁဵတ်း ႁၢင်ႈ မီး ၸႂ် ၶျႃးတႅမ်ႇ၊ဢိၵ်ႇတင်း ၵူဝ်းၵႂၢႆႇ တမၢၼ်ႇၵၢင်ႁၢဝ် သေယဝ်ႉ၊ယင်း ဢမ်ႇ မီး လွင်ႈတၢင်း လႄႈ မီး ၸႂ်ၽႅၼ်သုင် ၸွမ်းၼင်ႇ တၢင်းၶႆႈၸႂ် ၸဵၼ်းၸႃး ၵူၼ်း ၵူၺ်း ၼၼ်ႉ၊ယႃႇပေ ႁႂ်ႈ ၶဝ် လႆႈ ႁိမ် ဢဝ် ဢၵျူဝ်း တီႈ သူ။- 19ၶဝ် ၼၼ်ႉ၊ယင်း ဢမ်ႇ ဢိင် ၸဝ်ႈ ၶရိၸ်ႈ၊ဢၼ် ပဵၼ် ႁူဝ် တူဝ် ၶၼ်ႇထႃႇ ၼၼ်ႉ ဢေႃႈ။ ၵႃႈတီႈ ႁူဝ် ၼၼ်ႉ တင်း တူဝ် တင်း ၶိင်း လႆႈ ယႂ်ႇမႃး မူႈ မႃး၊မီး ဢဵၼ် မီး ႁႅင်း ၵွပ်ႈပိူဝ်ႈ ၸႃႉ ဢၼ် ပဵၼ် ၶေႃႈ ပဵၼ် ၵပ်း တင်းလၢႆ လႆႈ ၸု တွမ် ၸပ်း ၵၼ် ယူႇ ယဝ်ႉ ၸင်ႇ ယႂ်ႇမႃး ၸွမ်းၼင်ႇ ဢလူဝ်ႇ ၽြႃးပဵၼ်ၸဝ်ႈ ႁႂ်ႈ ယႂ်ႇမႃး ၼၼ်ႉ ဢေႃႈ။ 20ပိူဝ်ႈ ဝႃႈ သူ တၢႆ လူၺ်ႈ ၵၼ် တင်း ၸဝ်ႈ ၶရိၸ်ႈ၊ယဝ်ႉ လႄႈ လႆႈ ၵၢင်းလွတ်ႈ သေ ၵႃႈတီႈ ၽီ ဢၼ် ဢုပ်ႉပိူင်ႇ ၼႂ်း ၸၵျႃႇဝလႃႇ ယဝ်ႉ ၼၼ်ႉ ၸိုင်၊ႁဵတ်းသင် လႄႈ သူ ယင်း ၵမ်ၵျၢင်ႉ ၸိူဝ်ႉ ၼင်ႇ ဢၼ် ယူႇ ၽၢႆႇ လေႃးၵီႇ ၼႆႉ။ ႁဵတ်းသင် လႄႈ သူ ယင်း ထွမ်ႇဢဝ် ပိင်းၺၢပ်ႈ ၸိူဝ်း ဢၼ် ဝႃႈ၊- 21"ယႃႇပေ ဢဝ် ယိပ်းၵမ် ဢၼ် ၼႆႉ၊ယႃႇပေ ၸၢမ်း ၸိမ်း ဢၼ် ၼၼ်ႉ၊ယႃႇပေ တိူဝ်ႉ ထုၵ်ႇ ၶဝ်" ဝႃႈ ၼင်ႇ ၼႆ ၼၼ်ႉ ၸိူဝ်ႉ ၼင်ႇ ႁိုဝ်။- 22ထုင်းတြႃး ၸိူဝ်း ၼႆႉ၊ပဵၼ် လွင်ႈ မဵဝ်း ဢၼ် ၸၢင်ႈ လုလႅဝ် ယဝ်ႉ၊ၵွပ်ႈပိူဝ်ႈ ဝႃႈ ပဵၼ် ထုင်းတြႃး ဢၼ် ၵူၼ်း သၢင်ႈ ပွင် လႄႈ သင်ႇ သွၼ်ပၼ် ၼၼ်ႉ ၵူၺ်း ဢေႃႈ။- 23ထုင်းတြႃး ၸိူဝ်ႉ ၼင်ႇ ၼႆ ၼၼ်ႉ၊ပဵၼ် တၢင်း ဢၼ် ႁဵတ်း ၸိူဝ်ႉ ၼင်ႇ ႁၢင်ႈ မီး ပိင်ႇၺႃႇ၊ၼႂ်း တၢင်း ဢၼ် ၵူဝ်းၵႂၢႆႇ တမၢၼ်ႇၵၢင်ႁၢဝ်၊တၢင်း ဢၼ် ႁဵတ်း ႁၢင်ႈ မီး ၸႂ် ၶျႃးတႅမ်ႇ၊ဢိၵ်ႇတင်း တၢင်း ဢၼ် တဵၵ်းငႅၼ်း တူဝ်ၵႃႇယႃႉ၊ၵူၺ်းၵႃႈ ၼႂ်း တၢင်း ဢၼ် တိုၵ်းတေႃး ၵၼ် တင်း ဢလူဝ်ႇ ၼိူဝ်ႉ ၼင်ႇ ၼၼ်ႉ ဢမ်ႇ မီး ဢၵျူဝ်း ၵႃႈသင် ဢေႃႈ။
Copyright
Learn More


text:
1ၵမ်း ၼၼ်ႉ၊ၸဝ်ႈ ယေႇသု၊သမ်ႉ ဢဝ် တင်း ၵႂၢမ်း ဢုပမႃႇ သေလႄႈ ႁေႃးလၢတ်ႈ တီႈ မူႇၵူၼ်း တင်းလၢႆ ထႅင်ႈ လႄႈ ဝႃႈ၊- 2"မိူင်းၵၢင်ႁၢဝ် ၸဝ်ႈ ပဵၼ် မိူၼ် ၸိူဝ်ႉ ၼင်ႇ ၶုၼ်လူင် ပႃး ၼိုင်ႈ၊ ႁဵတ်း ပွႆး သွင်ႇ မၢင်ႇၵလႃႇ ပၼ် လုၵ်ႈၸၢႆး မၼ်း ၼၼ်ႉ ဢေႃႈ။- 3ၶုၼ်လူင် ၼၼ်ႉ၊ပွႆႇၸႂ်ႉ ၵူၼ်းၸႂ်ႉ ၵူၼ်းသွႆ မၼ်း တင်းလၢႆ ၵႂႃႇ ႁႂ်ႈလႆႈ ႁွင်ႉ ပၢင်း ပီႈၼွင်ႉ ၶႅၵ်ႇ ဢၼ် လႆႈ ၽိတ်ႈပၢင်း ဝႆႉ ယဝ်ႉ ၸိူဝ်း ၼၼ်ႉ ဢေႃႈ။ ၵူၺ်းၵႃႈ၊ၶဝ် ဢမ်ႇ ၶႂ်ႈ မႃး သေၵေႃႉသေၵူၼ်း။- 4ၶုၼ်လူင် ၼၼ်ႉ၊သမ်ႉ ပွႆႇၸႂ်ႉ ၵူၼ်း ၸႂ်ႉ ၵူၼ်းသွႆ မၼ်း တၢင်ႇၵေႃႉ တင်းလၢႆ ထႅင်ႈ လႄႈ သင်ႇ လၢတ်ႈ ဝႃႈ၊ 'ပွႆး သွင်ႇ မၢင်ႇၵလႃႇ ၵဝ် ၼႆႉ မႄးႁႅၼ်း ဝႆႉ ယဝ်ႉ။ ၸႃႉၸဵမ် ဝူဝ်း လႂ်၊တူဝ် ဢၼ် လဵင်ႉ ဝႆႉ ပီး လီ မၼ် လီ လႂ် ၵေႃႈ ႁႅမ် ဝႆႉ ယဝ်ႉ။ ၵူႈၸိူဝ်ႉၵူႈပိူင် တၼ်း ယဝ်ႉ။ ဢွၼ်ၵၼ် မႃး ၶဝ်ႈ ပွႆး သွင်ႇ မၢင်ႇၵလႃႇ သေၵမ်း၊ဝႃႈ ၼင်ႇ ၼႆ တႃႉ၊' ဝႃႈ ၼင်ႇ ၼႆ သင်ႇ လၢတ်ႈ ၵႂႃႇ ဢေႃႈ။- 5ၵူၺ်းၵႃႈ၊ပီႈၼွင်ႉ ၶႅၵ်ႇ ဢၼ် လႆႈ ၵႂႃႇ ၽိတ်ႈပၢင်း ဝႆႉ ၸိူဝ်း ၼၼ်ႉ ယင်း ဢမ်ႇ ပႃးၸႂ် လႄႈ ယူႇ ဢေႃႈ။ ၵေႃႉ ၼိုင်ႈ ဢွၵ်ႇ ၵႂႃႇ တီႈ တူင်ႈၼႃး ပႅတ်ႈ၊ၵေႃႉ ၼိုင်ႈ ဢွၵ်ႇ ၵႂႃႇ ႁဵတ်း တၢင်း ၵႃႉ တၢင်း ၶၢႆ ပႅတ်ႈ လႄႈ၊- 6ၵမ်ႈၽွင်ႈ တိဢဝ် ၵူၼ်းၸႂ်ႉ ၵူၼ်းသွႆ ၸိူဝ်း ၼၼ်ႉ သေယဝ်ႉ၊ ပေႃႉ ထုပ်ႉ လႄႈ ဢဝ်တၢႆ ပႅတ်ႈ ဢေႃႈ။- 7ၶုၼ်လူင် ၼၼ်ႉ၊ၸႂ်မႆႈ ၶႂ်ႈၸႃႉ ၼႃႇ လႄႈ ၶီႇသိုၵ်း ၵႂႃႇ ယႃႉ ၽဵဝ်ႈ ပႅတ်ႈ ၶဝ် ၸိူဝ်း ဢၼ် ဢဝ် ဢသၢၵ်ႈ ၵူၼ်းတၢႆ ၸိူဝ်း ၼၼ်ႉ သေလႄႈ ဢဝ် ၽႆး တုတ်ႇ ဝဵင်း ၶဝ် ပႅတ်ႈ ဢေႃႈ။- 8ဝၢႆး ၼၼ်ႉ၊ၶုၼ်လူင် ၸင်ႇ ႁွင်ႉ ဢဝ် ၵူၼ်းၸႂ်ႉ ၵူၼ်းသွႆ မၼ်း တင်းလၢႆ မႃး လႄႈ လၢတ်ႈ ဝႃႈ၊ 'ပွႆး သွင်ႇ မၢင်ႇၵလႃႇ တၼ်း ဝႆႉ ယဝ်ႉ။ ပိူဝ်ႈ ဢၼ် ပီႈၼွင်ႉ ၶႅၵ်ႇ ဢၼ် ၵဝ် ၽိတ်ႈပၢင်း ဝႆႉ ၸိူဝ်း ၼၼ်ႉ ဢမ်ႇ ထိူၵ်ႈတၢၼ်ႇ လႄႈ၊- 9မိူဝ်ႈလဵဝ် ၵႂႃႇ ၵႃႈတီႈ ၵူႈ ၵိဝ်ႇတၢင်း သေယဝ်ႉ၊ႁွင်ႉ ပႃး ၵူၼ်း ၵႃႈ ဢၼ် သူ ထူပ်း ႁၼ် ၼၼ်ႉ မႃး ၶဝ်ႈ ပွႆး ၼႆႉ ၼမ် ၼမ် တႃႉ၊' ဝႃႈၼႆ၊- 10ၵႃႈ ၼင်ႇ ဢၼ် သင်ႇ လၢတ်ႈ ၼၼ်ႉ ၵူၼ်းၸႂ်ႉ ၵူၼ်းသွႆ ၶဝ် ၵႂႃႇ ၵႃႈတီႈ ၵူႈ ၵိဝ်ႇတၢင်း သေယဝ်ႉ၊ႁွင်ႉ ပႃး ဢဝ် ၵူၼ်းလီ ၵူၼ်းၸႃႉ ၵႃႈ ဢၼ် ၶဝ် ထူပ်း ႁၼ် ၼၼ်ႉ လႄႈ ပွႆး ၼၼ်ႉ တဵမ် ဝႆႉ တင်း ပီႈၼွင်ႉ ၶႅၵ်ႇ ဢေႃႈ။ 11"ၵမ်း ၼၼ်ႉ၊မိူဝ်ႈ ဢၼ် ၶုၼ်လူင် မႃး တၵ်ႉလၢတ်ႈ ၶႅၵ်ႇ ၸိူဝ်း ဢၼ် ၼင်ႈ ယူႇ ၵႃႈၼႂ်း ပွႆး ၼၼ်ႉ ၸိုင်၊မၼ်း ထူပ်း ႁၼ် ၵူၼ်း ၵေႃႉ ၼိုင်ႈ ယင်း ဢမ်ႇ ၼုင်ႈ ၶူဝ်း ပုၼ်ႈ ပွႆး သွင်ႇ မၢင်ႇၵလႃႇ လႄႈ၊- 12ထၢမ် တီႈ မၼ်း လႄႈ ဝႃႈ၊ 'ၵေႃႉ႟။ ယင်း ဢမ်ႇ ၼုင်ႈ ၶူဝ်း ပုၼ်ႈ ပွႆး သွင်ႇ မၢင်ႇၵလႃႇ လႄႈ ၶဝ်ႈ ၼင်ႈ ၵႃႈၼႂ်း ပွႆး ၼႆႉ ႁဵတ်းသင်၊' မိူဝ်ႈ ဢၼ် ဝႃႈ ၼင်ႇ ၼႆ ၸိုင်၊ၵေႃႉ ၼၼ်ႉ ဢမ်ႇ ၸၢင်ႈ တွပ်ႇ သေ ၶေႃႈ သေၵမ်း လႄႈ ယူႇ ဢေႃႈ။- 13မိူဝ်ႈ ၼၼ်ႉ၊ၶုၼ်လူင် မီး ဢမိင်ႉ တီႈ ၵူၼ်းဢွၼ်ႇ တင်းလၢႆ လႄႈ ဝႃႈ၊ 'မတ်ႉ တိၼ် မတ်ႉ မိုဝ်း မၼ်း သေယဝ်ႉ၊ဢဝ် ပႅတ်ႈ ၼႂ်း လပ်းသိင်ႇ လႄႈ ႁႂ်ႈလႆႈ ႁွင်ႉႁႆႈ ၵတ်းၶဵဝ်ႈၵတ်းၽၼ်း ပုၼ်ႉ တႃႉ၊' ဝႃႈ ၼင်ႇ ၼႆ ယဝ်ႉ၊" ဝႃႈ ၼင်ႇ ၼႆ ဢေႃႈ။ 14ၸဝ်ႈ ယေႇသု၊သိုပ်ႇ လၢတ်ႈ လႄႈ ဝႃႈ၊ "ပိၵ်ႉသမ်ႉ ၶဝ် ၸိူဝ်း ဢၼ် လႆႈ ၶၢမ်ႇ တၢင်း ဢၼ် ႁွင်ႉ ပၢင်း ၼၼ်ႉ ၼမ်ၼႃႇ သေၵေႃႈ၊ ၶဝ် ၸိူဝ်း ဢၼ် လႆႈ ၶၢမ်ႇ တၢင်း ဢၼ် လိူၵ်ႈၵဵပ်း ဢဝ် ၼၼ်ႉ ၵေႇ ၼႃႇ ဢေႃႈ၊" ဝႃႈ ၼင်ႇ ၼႆ ဢေႃႈ။ 15မိူဝ်ႈ ၼၼ်ႉ၊ၵူၼ်း ၵိူင်း ၽႃႇရိသႄး၊ၶဝ် ဢွၵ်ႇ ၵႂႃႇ တိူင်ႇပၢင်ႇ ၵၼ်၊ၼင်ႇ ႁိုဝ် တၵ်း လႆႈ ဢဝ် တင်း ၵႂၢမ်း ထၢမ် သေ ၸိူဝ်ႉ သေ ပိူင် လႄႈ ၵၢင် ဢဝ် ၵႂၢမ်း ၸဝ်ႈ ယေႇသု၊ၼၼ်ႉ၊- 16ပွႆႇၸႂ်ႉ တပႄး ၶဝ် ဢိၵ်ႇတင်း တပႄး ၸဝ်ႈၽႃႉ ႁေႇရူတ်ႈ၊ၵမ်ႈၽွင်ႈ ၵႂႃႇၸူး မၼ်းၸဝ်ႈ လႄႈ လဝ်ႈထၢမ် ဝႃႈ၊ "သြႃႇ ၸဝ်ႈ။ ႁဝ်းၶႃႈ ႁု လွင်ႈ ဢၼ် ၸဝ်ႈႁဝ်း သိုဝ်ႈတေႃႇ လႄႈ သင်ႇ သွၼ်ပၼ် သဵၼ်ႈ တၢင် တြႃး ၽြႃးပဵၼ်ၸဝ်ႈ ၸိုဝ်ႈ ၸိုဝ်ႈၸႂ်ႈ ၸႂ်ႈ ဢမ်ႇၵႃး၊ ၸဝ်ႈ ႁဝ်း မီး သဵတ်ႈၸႃႇ လႄႈ ဢမ်ႇ ထွၵ်ႈလူၺ်ႈ ၼႃႈ ၵူၼ်း ၵူၺ်းဢမ်ႇၵႃး၊ယင်း ဢမ်ႇ ၵူဝ် ၽူႈလႂ် သေၵေႃႉသေၵူၼ်း ၼၼ်ႉ ၶႃႈ ဢေႃႈ။- 17ပိူဝ်ႈ ၼႆ လႄႈ ၸဝ်ႈႁဝ်း ထၢင်ႇ ၸိူဝ်ႉႁိုဝ် ၶႃႈ။ လွင်ႈ ဢၼ် ထၢမ်းၶွၼ်ႇ တီႈ ၶုၼ်ႁေႃၶမ်း ၵေႇသႃႇ၊ၼႆႉ၊ထုၵ်ႇမႅၼ်ႈ တြႃး ဢုပတေႇ ႁဝ်းၶႃႈ ယူႇ ႁိုဝ်း၊ဢမ်ႇ ထုၵ်ႇမႅၼ်ႈ ၶႃႈ ႁိုဝ်း ဝႃႈၼႆ လၢတ်ႈ ပၼ် ႁဝ်းၶႃႈ သေၵမ်း ၶႃႈ၊" ဝႃႈ ၼင်ႇ ၼႆ ဢေႃႈ။ 18ၸဝ်ႈ ယေႇသု၊ႁၼ် လွင်ႈ ဢၼ် ၶဝ် ၵျၢမ်ႇ ဢၢင်ႈ ဢၼ် ႁၢႆႉ ဢၼ် မိူၵ်ႈ ၼၼ်ႉ လႄႈ ၶိုၼ်း လၢတ်ႈ လႄႈ ဝႃႈ၊ "သူ ဢၼ် ပဵၼ် ၵူၼ်း ၼႃႈသိုဝ်ႈၸႂ်ၵူတ်ႉ ၼႆႉ႟။ ႁဵတ်းသင် လႄႈ သူ ၵျၢမ်ႇ ဢၢင်ႈ ၵၢင် ဢဝ် ၵႂၢမ်း ၵဝ် ၼင်ႇ ႁိုဝ်။- 19ဢဝ် ၶႅပ်းငိုၼ်း ဢၼ် ထၢမ်းၶွၼ်ႇ ၼၼ်ႉ ၼႄ ၵဝ် လူး၊" ဝႃႈ ၼင်ႇ ၼႆ လႄႈ။ ၶဝ် ၵေႃႈ ဢဝ် ငိုၼ်း ၶႅပ်း ၼိုင်ႈ ပၼ် တီႈ မၼ်းၸဝ်ႈ ဢေႃႈ။- 20ၸဝ်ႈ ယေႇသု၊ၵေႃႈ ထၢမ် ၶဝ် လႄႈ ဝႃႈ၊ "ဢၼ် ၼႆႉ ပဵၼ် ပုင်ႇႁၢင်ႈ ၽူႈလႂ်။ တႅမ်ႈ ၸိုဝ်ႈ ၽူႈလႂ် ဝႆႉ၊" ဝႃႈ ၼင်ႇ ၼႆ လႄႈ၊ ၶဝ် ၵေႃႈ ၶိုၼ်း လဝ်ႈလၢတ်ႈ လႄႈ ဝႃႈ၊ "ပဵၼ် ပုင်ႇႁၢင်ႈ ဢိၵ်ႇတင်း ပဵၼ် ၸိုဝ်ႈ ၶုၼ်ႁေႃၶမ်း ၵေႇသႃႇ၊ဢေႃႈ၊" ဝႃႈ ၼင်ႇ ၼႆ ဢေႃႈ။ 21ၸဝ်ႈ ယေႇသု၊ၵေႃႈ လၢတ်ႈ လႄႈ ဝႃႈ၊ "လီ ယဝ်ႉ။ ပေႃး ပဵၼ် ၼႆ ၸိုင်၊ဢဝ် ၶွင် ၶုၼ်ႁေႃၶမ်း ၵေႇသႃႇ၊ပၼ် ၶိုၼ်း တီႈ ၶုၼ်ႁေႃၶမ်း ၵေႇသႃႇ၊တႃႉ။ ဢဝ် ၶွင် ၽြႃးပဵၼ်ၸဝ်ႈ ပၼ် ၶိုၼ်း တီႈ ၽြႃးပဵၼ်ၸဝ်ႈ တႃႉ၊" ဝႃႈ ၼင်ႇ ၼႆ ဢေႃႈ။ 22မိူဝ်ႈ ဢၼ် ၶဝ် လႆႈ ငိၼ်း ၵႂၢမ်း ၸဝ်ႈ ယေႇသု၊လၢတ်ႈ ၸိူဝ်ႉ ၼင်ႇ ၼၼ် ၸိုင်၊ၶဝ် ဢၢမ်း ၼႃႇ လူင်လၢင် ယဝ်ႉ ၸင်ႇ၊ၽၢတ်ႇ ဢွၵ်ႇ သေ မၼ်းၸဝ်ႈ ၵႂႃႇ ဢေႃႈ။ 23ၼႂ်း ဝၼ်း ၼၼ်ႉ၊ၸတ်ႉတုၵႄး၊ၵိူင်း ဢၼ် ဢမ်ႇ ယုမ်ႇ လွင်ႈတၢင်း ဢၼ် ၵူၼ်းတၢႆ လုၵ်ႉၶိုၼ်းလိပ်း ၸိူဝ်း ၼၼ်ႉ မႃး ၸူး တီႈ ၸဝ်ႈ ယေႇသု၊လႄႈ လဝ်ႈထၢမ် ဝႃႈ၊- 24"သြႃႇ ၸဝ်ႈ၊တြႃး မူဝ်းသေႇ၊သွၼ် ဝႆႉ လႄႈ ဝႃႈ၊ 'ပေႃး သေၵေႃႉသေၵူၼ်း ယင်း ဢမ်ႇ မီး လုၵ်ႈ မီး လၢင်း လႄႈ တၢႆ ၵႂႃႇ ၸိုင်၊ၼွင်ႉၸၢႆး မၼ်း တၵ်း လႆႈ သိုပ်ႇ ဢဝ် မႄႈမၢႆႈ ၼၼ်ႉ၊ ႁႂ်ႈ ၸိူဝ်ႉၶိူဝ်း ပီႈဢၢႆႈ မၼ်း သိုပ်ႇၵႂႃႇ ဢမ်ႇ ၶၢတ်ႇ၊' ဝႃႈၼႆ မီး ဝႆႉ ဢေႃႈ။- 25မိူဝ်ႈလဵဝ် ၵႃႈတီႈ ႁဝ်းၶႃႈ ၼႆႉ မီး ၶဝ် ပီႈၼွင်ႉ ၸဵတ်း ၵေႃႉ ၶႃႈ ဢေႃႈ။ ပီႈဢၢႆႈ လူင် ၶဝ် ဢဝ်မေး သေယဝ်ႉ၊သမ်ႉ တၢႆ ၵႂႃႇ ၶႃႈ ဢေႃႈ။ ယင်း ဢမ်ႇ မီး လုၵ်ႈ မီး လၢင်း လႄႈ မေး မၼ်း ၵိုတ်း ဝႆႉ ပုၼ်ႈ ၼွင်ႉၸၢႆး မၼ်း ယဝ်ႉ ဢေႃႈ။- 26မိူၼ်ၼင်ႇ ၼၼ် ၸႃႉၸဵမ် ၼွင်ႉၸၢႆး ၵေႃႉ တၢမ်း သွင် ၵေႃႉ တၢမ်း သၢမ်၊ၵေႃႉ ၼိုင်ႈ ယဝ်ႉ ၵေႃႉ ၼိုင်ႈ သိုပ်ႇ ဢဝ် မႄႈယိင်း ၼၼ်ႉ သေၵေႃႈ၊ယင်း ဢမ်ႇ မီး လုၵ်ႈ မီး လၢင်း လႄႈ တၢႆ ၵႂႃႇ တင်း ၸဵတ်း ၵေႃႉ ပီႈၼွင်ႉ ဢေႃႈ။- 27တီႈသုတ်းတီႈၵွႆ မႄႈယိင်း ၼၼ်ႉ ၵေႃႈ တၢႆ ၵႂႃႇ ဢေႃႈ။- 28ပိူဝ်ႈ ၼႆ လႄႈ ၼႂ်း ဝၼ်း ဢၼ် ၵူၼ်းတၢႆ လုၵ်ႉၶိုၼ်းလိပ်း ၼၼ်ႉ၊မႄႈယိင်း ၵေႃႉ ၼၼ်ႉ တၵ်း လႆႈ ပဵၼ် မေး ၵေႃႉလႂ်။ ၶဝ် ပီႈၼွင်ႉ တင်း ၸဵတ်း ၵေႃႉ လႆႈ ဢဝ် မႄႈယိင်း ၼၼ်ႉ ယဝ်ႉ ၶႃႈ ဢေႃႈ။" ဝႃႈ ၼင်ႇ ၼႆ ဢေႃႈ။ 29ၸဝ်ႈ ယေႇသု၊ၶိုၼ်း လၢတ်ႈ လႄႈ ဝႃႈ၊ "ပိူဝ်ႈ ဢၼ် သူ ဢမ်ႇ ႁု ၵျၢမ်းလိၵ်ႈ ဢိၵ်ႇတင်း တၼ်းၶူဝ်း ၽြႃးပဵၼ်ၸဝ်ႈ လႄႈ သူ ၽိတ်းပိူင်ႈ တႄႉတႄႉ ဢေႃႈ။- 30ၵွပ်ႈ ၸိူဝ်ႉ ၼင်ႇ ႁိုဝ် လႄႈ ဝႃႈ ၸမ်ႉ၊မိူဝ်ႈ ဢၼ် ၵူၼ်းတၢႆ လုၵ်ႉၶိုၼ်းလိပ်း ၼၼ်ႉ၊ဢမ်ႇ မီး တၢင်း ဢၼ် ဢဝ်ၽူဝ် ဢဝ်မေး။ ၶဝ် ၼၼ်ႉ ပဵၼ် မိူၼ် ၸိူဝ်ႉ ၼင်ႇ တမၢၼ်ႇၵၢင်ႁၢဝ် ၽြႃးပဵၼ်ၸဝ်ႈ ဢေႃႈ။- 31ပိူဝ်ႈ ၼႆ လႄႈ လွင်ႈတၢင်း ဢၼ် ၵူၼ်းတၢႆ လုၵ်ႉ ၶိုၼ်းလိပ်း ၼၼ်ႉ၊ သူ ဢမ်ႇ ယၢမ်ႈ ၽတ်းဢၢၼ်ႇ မႅၼ်ႈ ၵႂၢမ်း ဢၼ် ၽြႃးပဵၼ်ၸဝ်ႈ ပူင်ဢမိင်ႉ ဝႆႉ ပၼ် သူ ၼၼ်ႉ ႁိုဝ်း။- 32မၼ်းၸဝ်ႈ ႁေႃး ဝႆႉ ၸမ်ႉ၊ 'ၵဝ် ပဵၼ် ၽြႃး ဢႃႇပြႃႇႁၢမ်ႇ၊ၽြႃး ဢိၸၢၵ်ႈ၊ၽြႃး ယႃႇၵုပ်ႈ၊ဢေႃႈ၊' ဢၼ် ဝႃႈ ၼၼ်ႉ၊ၶႂ်ႈဝႃႈ ၽြႃးပဵၼ်ၸဝ်ႈ ပဵၼ် ၽြႃး ၶဝ် ၸိူဝ်း ဢၼ် တၢႆ ယဝ်ႉ ၼၼ်ႉ ဢမ်ႇၸႂ်ႈ။ ပဵၼ် ၽြႃး ၶဝ် ၸိူဝ်း ဢၼ် ဢသၢၵ်ႈလိပ်း ယူႇ ဢေႃႈ၊" မၼ်းၸဝ်ႈ ဝႃႈ ၼင်ႇ ၼႆ ဢေႃႈ။ 33မိူဝ်ႈ ဢၼ် မူႇၵူၼ်း တင်းလၢႆ လႆႈ ငိၼ်း တြႃး ၸဝ်ႈ ၼၼ်ႉ ၸိုင်၊ၶဝ် ဢွၼ်ၵၼ် ဢၢမ်း ၼႃႇ လူင်လၢင် ဢေႃႈ။ 34မိူဝ်ႈ ဢၼ် ၵူၼ်း ၵိူင်း ၽႃႇရိသႄး၊ၶဝ် လႆႈ ငိၼ်း ဝႃႈ၊ ၸဝ်ႈ ယေႇသု၊တွပ်ႇ ၵူၼ်း ၵိူင်း ၸတ်ႉတုၵႄး၊ၶဝ် သမ်ႉ ပေႃး ႁႂ်ႈ ၵႂၢမ်း ၶဝ် ထၢတ်ႇယဵၼ် ၵႂႃႇ ၼၼ်ႉ ၶဝ် ၸုတုမ် ၵၼ် မႃး ၸူး တီႈ မၼ်းၸဝ်ႈ ႁႂ်ႈလႆႈ ဢဝ် တင်း ၵႂၢမ်း ထၢမ် သေလႄႈ၊ ၵၢင် ဢဝ် ၵႂၢမ်း မၼ်းၸဝ်ႈ ဢေႃႈ။- 35ၼႂ်း ၶဝ် ၼၼ်ႉ၊သြႃႇ မေႃ ၵျၢမ်း ထမ်ႇမႃႉ ၵေႃႉ ၼိုင်ႈ လဝ်ႈထၢမ် လႄႈ ဝႃႈ၊- 36"သြႃႇ ၸဝ်ႈ။ ၼႂ်း တြႃး တင်း လူင် ၼႆႉ၊ပိင်းၺၢပ်ႈတြႃး ဢၼ် လႂ် ယႂ်ႇ မျၢတ်ႈ သေပိူၼ်ႈ ၶႃႈ၊" ဝႃႈ ၼင်ႇ ၼႆ ဢေႃႈ။ 37မၼ်းၸဝ်ႈ ၶိုၼ်း လၢတ်ႈ လႄႈ ဝႃႈ၊ "ၽြႃးပဵၼ်ၸဝ်ႈ မႂ်း ထႃႇဝရႃႉ ၽြႃး ၸိုင်၊မႂ်း တၵ်း လႆႈ ပႃး တင်း ႁူဝ်ၸႂ် မႂ်း သဵင်ႈ သဵင်ႈ၊ တင်း ၸႂ်ဝိၺိၺ်ႇ မႂ်း သဵင်ႈ သဵင်ႈ၊တင်း ၵတ်ႉ ၶၼ် မႂ်း လႄႈ ၺၢၼ်ႇ မႂ်း တင်းသဵင်ႈတင်းလူင် သေလႄႈ ႁၵ်ႉ ဢေႃႈ။- 38ပိင်းၺၢပ်ႈ ၶေႃႈ ၼႆႉ၊ပဵၼ် ဢၼ် ယႂ်ႇ မျၢတ်ႈ သေပိူၼ်ႈ လႄႈ ပဵၼ် ပိင်းၺၢပ်ႈ ဢၼ် တီႈ ၼိုင်ႈ ဢေႃႈ။- 39ပိူင်လဵဝ် ၵၼ် ပိင်းၺၢပ်ႈ ဢၼ် တီႈ သွင် ၸမ်ႉ၊ 'ၵူၼ်း ဢၼ် ၸၢပ်ႈသႅင်ႇ ၵၼ် တင်း မႂ်း ၼၼ်ႉ ၸိုင်၊မႂ်း တၵ်း လႆႈ ႁၵ်ႉ မိူၼ် ၸိူဝ်ႉ ၼင်ႇ တူဝ်ၸဝ်ႈၵဝ်ႇ ဢေႃႈ။-' 40ၵျၢမ်း ပိင်းၺၢပ်ႈတြႃး မူဝ်းသေႇ၊ဢိၵ်ႇတင်း ၵျၢမ်း ဢၼႃႇၵတ်ႉတိ ပရေႃးၽႅတ်ႈ ၵႃႈမီး တင်းသဵင်ႈတင်းလူင် ဢိင် တြႃး သွင် ပိူင် ၼႆႉ သေလႄႈ တႅမ်ႈ ဝႆႉ ဢေႃႈ၊" ဝႃႈ ၼင်ႇ ၼႆ ဢေႃႈ။ 41ယၢမ်း မိူဝ်ႈ ဢၼ် ၵူၼ်း ၵိူင်း ၽႃႇရိသႄး၊ၶဝ် ယင်း တိုၵ်ႉ ၸုတုမ် ၵၼ် ယူႇ ၼၼ်ႉ၊ၸဝ်ႈ ယေႇသု၊ထၢမ် ၶဝ် လႄႈ ဝႃႈ၊- 42"သူ ထၢင်ႇ ၸဝ်ႈ ၶရိၸ်ႈ၊ပဵၼ် ၸဝ်ႈ ၸိူဝ်ႉ ၼင်ႇ ႁိုဝ်။ ပဵၼ် လုၵ်ႈ ၽူႈလႂ်၊" မိူဝ်ႈ ဢၼ် ဝႃႈ ၼင်ႇ ၼႆ ၸိုင်၊ ၶဝ် ၶိုၼ်း လၢတ်ႈ လႄႈ ဝႃႈ၊ "ပဵၼ် လုၵ်ႈ တႃႇဝိတ်ႈ၊ဢေႃႈ၊" ဝႃႈ ၼင်ႇ ၼႆ ဢေႃႈ။ 43မၼ်းၸဝ်ႈ ၵေႃႈ လၢတ်ႈ လႄႈ ဝႃႈ၊ "ပေႃး ပဵၼ် ၸိူဝ်ႉ ၼင်ႇ ၼႆ ၸိုင်၊ႁဵတ်းသင် ဝိၺိၺ်ႇ ၸဝ်ႈ တိုၵ်းသူၼ်း တႃႇဝိတ်ႈ၊ႁႂ်ႈ ႁွင်ႉ ၸဝ်ႈ ၶရိၸ်ႈ၊လႄႈ ဝႃႈ၊ 'ၸဝ်ႈ ၵဝ်ၶႃႈ၊' ဝႃႈ ၼင်ႇ ၼႆ ၸိူဝ်ႉ ၼင်ႇ ႁိုဝ်။ ၵႂၢမ်း ဢၼ် တႃႇဝိတ်ႈ၊ဝႃႈ ၸမ်ႉ။ 44"'ၸဝ်ႈ ထႃႇဝရႃႉ ၽြႃး လၢတ်ႈ တီႈ ၸဝ်ႈ ၵဝ်ၶႃႈ လႄႈ ဝႃႈ၊ ၼင်ႈ ယူႇ ၵႃႈတီႈ ၽၢႆႇၶႂႃ ၵဝ် တေႃႇ ႁွတ်ႈ ၵဝ် ဢဝ် ရၢၼ်ႇသူႇ မႂ်း ၶျႃး ဝႆႉ ၵႃႈတီႈ တႂ်ႈ တိၼ် မႂ်း ၼၼ်ႉ တႃႉ၊' ဝႃႈ ၼင်ႇ ၼႆ ဢေႃႈ။ 45"ပိူဝ်ႈ ဢၼ် ဝႃႈ ၼင်ႇ ၼႆ လႄႈ ပေႃး တႃႇဝိတ်ႈ၊ယင်း ႁွင်ႉဝႃႈ၊ 'ၸဝ်ႈ ၵဝ်ၶႃႈ၊' ဝႃႈၼႆ ယူႇ ၸိုင်၊ၸဝ်ႈ ၶရိၸ်ႈ၊ၼၼ်ႉ၊ ပဵၼ် လုၵ်ႈ တႃႇဝိတ်ႈ၊လႆႈ ၸိူဝ်ႉ ၼင်ႇ ႁိုဝ်၊" မိူဝ်ႈ ဢၼ် ၸဝ်ႈ ယေႇသု၊ထၢမ် ၸိူဝ်ႉ ၼင်ႇ ၼႆ ၸိုင်။ 46ၽူႈလႂ် သေၵေႃႉသေၵူၼ်း ဢမ်ႇ ၶိုၼ်း လဝ်ႈလၢတ်ႈ ၵႂၢမ်း သေ ၶေႃႈ လႆႈ။ ၸႃႉၸဵမ် မိူဝ်ႈ ဝၼ်း ၼၼ်ႉ လႄႈ ၽူႈလႂ် သေၵေႃႉသေၵူၼ်း ဢမ်ႇ ႁတ်း လဝ်ႈ ႁတ်း ထၢမ် ၵႂၢမ်း သေ ၸိူဝ်ႉ သေ မဵဝ်း တီႈ မၼ်းၸဝ်ႈ ထႅင်ႈ ယဝ်ႉ ဢေႃႈ။
Copyright
Learn More


text:
1ဝၼ်း ၼိုင်ႈ ၵူၼ်းၵဵပ်းၶွၼ်ႇ လႂ်၊ဢိၵ်ႇတင်း ၵူၼ်းႁၢႆႉ လႂ် မႃး ထွမ်ႇ တြႃး ၸဝ်ႈ ယေႇသု၊ၼမ်ၼႃႇ ဢေႃႈ။- 2ၵူၼ်း ၵိူင်း ၽႃႇရိသႄး၊ၶဝ် တင်း သြႃႇ မေႃ ၵျၢမ်း ထမ်ႇမႃႉ တင်းလၢႆ ဢွၼ်ၵၼ် သႄႉသွမ်း တၢင်ႇ ဢပျတ်ႈ တီႈ မၼ်းၸဝ်ႈ လႄႈ ဝႃႈ၊ "ၵူၼ်း ၵေႃႉ ၼႆႉ ႁဵတ်းၵေႃႉႁဵတ်းသႄႈ လူၺ်ႈ ၵၼ် တင်း ၵူၼ်းႁၢႆႉ တင်းလၢႆ ၵူၺ်းဢမ်ႇၵႃး၊ယင်း ၵိၼ် ၶဝ်ႈ လူၺ်ႈ ၵၼ် တင်း ၶဝ် ယူႇ လူင် ပႄႇ၊" ဝႃႈ ၼင်ႇ ၼႆ ဢေႃႈ။ 3ပိူဝ်ႈ ၼႆ ၸင်ႇ၊ၸဝ်ႈ ယေႇသု၊ဢဝ် တင်း ၵႂၢမ်း ဢုပမႃႇ လႄႈ လၢတ်ႈ ဝႃႈ၊- 4"ၼႂ်း သူ ၼႆႉ ၵေႃႉ ၼိုင်ႈ မီး သူဝ်း ပၢၵ်ႇ တူဝ် လႄႈ ပေႃး တူဝ် ၼိုင်ႈ သမ်ႉ ႁၢႆ ၵႂႃႇ ၸိုင်၊သူ ထၢင်ႇ မၼ်း တေ ႁဵတ်း ၸိူဝ်ႉ ၼင်ႇ ႁိုဝ်။ မၼ်း ၸၢင်ႈ ဝႆႉ သူဝ်း ၵဝ်ႈ သိပ်း ပၢႆ ၵဝ်ႈ တူဝ် ၼၼ်ႉ ၵႃႈတီႈ ပၢင်ႇ ယိူဝ်ႈ သေယဝ်ႉ၊ၵႂႃႇ သွၵ်ႈႁႃ တူဝ် ဢၼ် ႁၢႆ ၵႂႃႇ ၼၼ်ႉ တေႃႇထိုင်ႁွတ်ႈ၊ၶိုၼ်း ထူပ်း ၶိုၼ်း ႁၼ် ဢမ်ႇၸႂ်ႈ ႁိုဝ်း။- 5မိူဝ်ႈ ဢၼ် မၼ်း ၶိုၼ်း ထူပ်း ႁၼ် ၸိုင်၊မၼ်း ၸူမ်းသိူဝ်း ၼႃႇ လူင်လၢင် ဢဝ် တၢင်ႇ ၵႃႈၼိူဝ် ႁူဝ်မႃႇ မၼ်း လႄႈ၊- 6မႅၵ်ႇ မႃး ၶိုၼ်း သေယဝ်ႉ၊မၼ်း ၸၢင်ႈ ႁွင်ႉ ၵေႃႉသႄႈ မၼ်း တင်း ၵူၼ်းႁိူၼ်း ဢၼ် ၸမ် ၵၼ် တင်း မၼ်း တင်းလၢႆ ယဝ်ႉ ၸင်ႇ၊လၢတ်ႈ လႄႈ ဝႃႈ၊ 'မႃး ၸွၼ် ၸူမ်းသိူဝ်း လူၺ်ႈ ၵၼ် တင်း ၵဝ် တႃႉ။ သူဝ်း ၵဝ် ဢၼ် ႁၢႆ ၵႂႃႇ ၼၼ်ႉ ၶိုၼ်း ထူပ်း ႁၼ် ယဝ်ႉ၊' ဝႃႈ ၼင်ႇ ၼႆ ဢမ်ႇၸႂ်ႈ ႁိုဝ်း။- 7မိူၼ် ၸိူဝ်ႉ ၼင်ႇ ၼၼ် ၵဝ် ဝႃႈ တီႈ သူ ၸမ်ႉ၊မိူဝ်ႈ ဢၼ် မီး ၵူၼ်းႁၢႆႉ ၵေႃႉ ၼိုင်ႈ ၶုၵ်းၸႂ်လႆႈ မႆႈၸႂ် ဢပျတ်ႈ တူဝ်ၸဝ်ႈၵဝ်ႇ လႄႈ ပိၼ်ႇၸႂ် မၼ်း မႃး ၸိုင်၊ၵႃႈၼႂ်း မိူင်းၵၢင်ႁၢဝ် ၸဝ်ႈ ပုၼ်ႉ ၼၼ်ႉ၊တၵ်း ယဵင်ႈၶႅၼ်း မီး တၢင်း ဢၼ် ၸူမ်းသိူဝ်း ၼႃႇ သေၵူၼ်း သိုဝ်ႈတေႃႇ ၵဝ်ႈ သိပ်း ပၢႆ ၵဝ်ႈ ၵေႃႉ ဢၼ် ဢမ်ႇ လူဝ်ႇ ၶုၵ်းၸႂ်လႆႈ မႆႈၸႂ် ဢပျတ်ႈ တူဝ်ၸဝ်ႈၵဝ်ႇ ၼၼ်ႉ ဢေႃႈ။ 8"ၼႄး ၼိုင်ႈ ၸမ်ႉ၊တီႈ မႄႈယိင်း ၵေႃႉ ၼိုင်ႈ မီး ငိုၼ်း ၶႅပ်း သိပ်း ၶႅပ်း လႄႈ ၶႅပ်း ၼိုင်ႈ သမ်ႉ ႁၢႆ ၵႂႃႇ ၸိုင်၊သူ ထၢင်ႇ မၼ်း တေ ႁဵတ်း ၸိူဝ်ႉ ၼင်ႇ ႁိုဝ်။ မၼ်း ၸၢင်ႈ တႆႈ ၵွၵ်းၽႆး လႄႈ ပတ်း ၽဵဝ်ႈ ႁိူၼ်း တင်း ႁိူၼ်း သွၵ်ႈႁႃ ၵူႈ ၸွၵ်ႉ ၵူႈ ၸဵင်ႇ တေႃႇ ႁွတ်ႈ ပေႃး ၶိုၼ်း ထူပ်း ႁၼ် ဢမ်ႇၸႂ်ႈ ႁိုဝ်း။- 9မိူဝ်ႈ ဢၼ် မၼ်း ၶိုၼ်း ထူပ်း ႁၼ် ၸိုင်၊မၼ်း ၸၢင်ႈ ႁွင်ႉ ဢဝ် ၵေႃႉသႄႈ မၼ်း တင်း ၵူၼ်း ဢၼ် ၸမ် ၵၼ် တင်း မၼ်း တင်းလၢႆ မႃး လႄႈ လၢတ်ႈ ဝႃႈ၊ 'ၵဝ် ၶိုၼ်း ထူပ်း ႁၼ် ၶႅပ်းငိုၼ်း ၵဝ် ယဝ်ႉ။ မႃး ၸွၼ် ၸူမ်းသိူဝ်း လူၺ်ႈ ၵၼ် တင်း ၵဝ် တႃႉ၊' ဝႃႈ ၼင်ႇ ၼႆ ဢမ်ႇၸႂ်ႈ ႁိုဝ်း။- 10မိူၼ် ၸိူဝ်ႉ ၼင်ႇ ၼၼ် ၵဝ် ဝႃႈ တီႈ သူ ၸမ်ႉ၊တမၢၼ်ႇၵၢင်ႁၢဝ် တင်းလၢႆ ၸိူဝ်း ဢၼ် မီး တီႈ ၽၢႆႇၼႃႈ ၽြႃးပဵၼ်ၸဝ်ႈ ၼၼ်ႉ၊တၵ်း ဢွၼ်ၵၼ် ၸူမ်းသိူဝ်း လူၺ်ႈ လွင်ႈ ၵူၼ်းႁၢႆႉ ဢၼ် ၶုၵ်းၸႂ်လႆႈ မႆႈၸႂ် ဢပျတ်ႈ လႄႈ ပိၼ်ႇၸႂ် မႃး ၵေႃႉ ၼိုင်ႈ ၼၼ်ႉ ဢေႃႈ၊" ဝႃႈ ၼင်ႇ ၼႆ ဢေႃႈ။ 11ၸဝ်ႈ ယေႇသု၊သိုပ်ႇ လၢတ်ႈ ထႅင်ႈ လႄႈ ဝႃႈ၊ "မိူဝ်ႈ ၼၼ်ႉ တီႈ ၵူၼ်း ၵေႃႉ ၼိုင်ႈ မီး လုၵ်ႈၸၢႆး သွင် ၵေႃႉ ဢေႃႈ။- 12လုၵ်ႈၸၢႆး ၵေႃႉ လဵၵ်ႉ ၼၼ်ႉ လၢတ်ႈ တီႈ ပေႃႈ မၼ်း လႄႈ ဝႃႈ၊ 'ပေႃႈ႟။ မႅင်ႇ ပၼ် ဢမူၺ်ႇ ဢုၵ်ႉၸႃႇ ဢၼ် ၸၢပ်ႈသႅင်ႇ ၵၼ် တင်း ၵဝ်ၶႃႈ လႄႈ ထုၵ်ႇလီ လႆႈ ၼၼ်ႉ သေၵမ်း ၶႃႈ၊' ဝႃႈ ၼင်ႇ ၼႆ ဢေႃႈ။ ပေႃႈ ၶဝ် ၵေႃႈ ၽႄမႅင်ႇ ပၼ် ဢမူၺ်ႇ ဢုၵ်ႉၸႃႇ ၼႂ်း သွင် ၵေႃႉ ပီႈၼွင်ႉ ဢၼ် မၼ်း ထုၵ်ႇလီ လႆႈ ၼၼ်ႉ ပၼ် တီႈ မၼ်း သေ ဢေႃႈ။- 13လိုၼ်း ၼၼ်ႉ၊ဢမ်ႇ ႁိုင် ဢမ်ႇ ၼၢၼ်း လုၵ်ႈၸၢႆး ၵေႃႉ လဵၵ်ႉ ၼၼ်ႉ၊ၸုသိမ်း ဢဝ် ၵႃႈ ပဵၼ် ၶွင် မၼ်း သေလႄႈ ဢွၵ်ႇ ၵႂႃႇ တၢင်ႇ မိူင်း ဢၼ် ၵႆ ၼႃႇ ၼၼ်ႉ သေယဝ်ႉ၊ၵႃႈတီႈ မိူင်း ၼၼ်ႉ မၼ်း မူၼ်ႈပျေႃႇ လူၺ်ႈ ငိုၼ်း ၶမ်း ၼၼ်ႉ လႄႈ ၸၢႆႇ ပႅတ်ႈ ၸွမ်း ဢလူဝ်ႇ တူဝ်ၸဝ်ႈၵဝ်ႇ ၼၼ်ႉ တင်းသဵင်ႈတင်းမူတ်း ဢေႃႈ။- 14မိူဝ်ႈ ဢၼ် မၼ်း ၸၢႆႇ ငိုၼ်း ၶမ်း မူတ်း ယဝ်ႉ ၼၼ်ႉ ၸိုင်၊ၵႃႈၼႂ်း မိူင်း ဢၼ် မၼ်း ၵိုတ်းသဝ်း ယူႇ ၼၼ်ႉ ၽႃႉ ၽူၼ် လႅင်ႉ လႄႈ ၶဝ်ႈၵႃႈမၢၵ်ႇပႅင်း ၼႃႇ လူင်လၢင် သေယဝ်ႉ၊မၼ်း တူၵ်း ၽၢၼ် ယူႇ ဢေႃႈ။- 15မၼ်း ၸင်ႇ ၵႂႃႇ ယွၼ်း ႁဵတ်းၵၢၼ် တီႈ ၵူၼ်းမိူင်း ၼၼ်ႉ ၵေႃႉ ၼိုင်ႈ လႄႈ ၵေႃႉ ၼၼ်ႉ ပွႆႇ ႁႂ်ႈ မၼ်း ၵႂႃႇ ႁဵတ်းၵၢၼ် လဵင်ႉ မူ ၵႃႈတီႈ ႁႆႈ မၼ်း ဢေႃႈ။- 16မၼ်း ထၢၼ်ႈပေႃး ၶႂ်ႈ ဢဝ် ၽၵ်း ထူဝ်ႇ ဢၼ် ဢွႆႇ မူ ၼၼ်ႉ ၵိၼ် ႁႂ်ႈ ဢိမ်ႇ တွင်ႉ တူဝ်ၸဝ်ႈၵဝ်ႇ ပိူဝ်ႈ ဢၼ် ၽူႈလႂ် သေၵေႃႉသေၵူၼ်း ဢမ်ႇ ပၼ် တၢင်းၵိၼ်တၢင်းၶူပ်း တီႈ မၼ်း သေ ဢိတ်း ဢေႃႈ။- 17မိူဝ်ႈ ၼၼ်ႉ၊မၼ်း ၶုၵ်းၸႂ်လႆႈ ၶႆႈၸႂ် ထိုင် ႁိူၼ်း ပေႃႈ မၼ်း ယဝ်ႉ ၸင်ႇ၊လၢတ်ႈ လႄႈ ဝႃႈ၊ 'လုၵ်ႈၸၢင်ႈ တီႈ ပေႃႈ ၵဝ် ၸိူဝ်း ၼၼ်ႉ ယင်း လႆႈ ၵိၼ်ဢိမ်ႇၵိၼ်တဵမ် ယူႇ လႄႈ ၵဝ် ၼႆႉ ၸမ်ႉ၊တေ ဢိုပ်း တၢႆ ယဝ်ႉ။- 18ၵဝ် တေ လုၵ်ႉ လႄႈ ၶိုၼ်း မိူဝ်း ၵႂႃႇ ၵႃႈတီႈ ပေႃႈ ၵဝ် သေယဝ်ႉ၊လၢတ်ႈ တီႈ မၼ်း လႄႈ ဝႃႈ၊ပေႃႈ႟။ ၵဝ်ၶႃႈ လႆႈ ၽိတ်းပိူင်ႈ ၽြႃးပဵၼ်ၸဝ်ႈ၊ဢိၵ်ႇတင်း ပေႃႈ ႁဝ်း ယဝ်ႉ ၶႃႈ ယဝ်ႉ။- 19ၵဝ်ၶႃႈ ၼႆႉ ဢမ်ႇ ထိူၵ်ႈၶၢမ်ႇ ႁွင်ႉဝႃႈ လုၵ်ႈၸၢႆး ပေႃႈ ႁဝ်းၶႃႈ ယဝ်ႉ။ ၶႅၼ်းတေႃႈ ႁႂ်ႈ ၵဝ်ၶႃႈ လႆႈ ႁဵတ်း လုၵ်ႈၸၢင်ႈ တီႈ ပေႃႈ ႁဝ်း သေၵမ်း ၶႃႈ၊ဝႃႈၼႆ ၵဝ် တေ ၵႂႃႇ တွင်းပၢၼ်ႇ လူးၵွၼ်ႇ၊' ဝႃႈ ၼင်ႇ ၼႆ ဢေႃႈ။- 20မၼ်း ၵေႃႈ လုၵ်ႉ လႄႈ မိူဝ်း ၵႂႃႇၸူး ပေႃႈ မၼ်း ဢေႃႈ။ "မိူဝ်ႈ ဢၼ် မၼ်း ယင်း တိုၵ်ႉ မီး ယူႇ တီႈ ဢၼ် ၵႆ ၼၼ်ႉ ၸိုင်၊ပေႃႈ မၼ်း မုင်ႈ ႁၼ် သေယဝ်ႉ၊မီး ၸႂ် ဢၼ် ဢဵတ်း လူ လႄႈ ၶုၼ်ႇလႅၼ်ႈ ၵႂႃႇ ႁပ်ႉ ႁူဝ် တၢင်း မၼ်း ယဝ်ႉ ၸင်ႇ ၵွတ်ႇ ၶေႃး ၼူမ် ႁွမ် မၼ်း ဢေႃႈ။- 21လုၵ်ႈၸၢႆး ၼၼ်ႉ ၸင်ႇ လၢတ်ႈ လႄႈ ဝႃႈ၊ 'ပေႃႈ႟။ ၵဝ်ၶႃႈ လႆႈ ၽိတ်းပိူင်ႈ ၽြႃးပဵၼ်ၸဝ်ႈ၊ဢိၵ်ႇတင်း ပေႃႈ ႁဝ်း ယဝ်ႉ ၶႃႈ ယဝ်ႉ။ ၵဝ်ၶႃႈ ၼႆႉ ဢမ်ႇ ထိူၵ်ႈၶၢမ်ႇ ႁွင်ႉဝႃႈ၊လုၵ်ႈၸၢႆး ပေႃႈ ႁဝ်းၶႃႈ ယဝ်ႉ၊' ဝႃႈ ၼင်ႇ ၼႆ ဢေႃႈ။- 22ၵူၺ်းၵႃႈ၊ပေႃႈ ၼၼ်ႉ လၢတ်ႈ တီႈ လုၵ်ႈၸၢင်ႈ တင်းလၢႆ လႄႈ ဝႃႈ၊ 'ႁဵတ်း ၽႂ်း ၽႂ်း တႃႉ။ ၵႂႃႇ ဢဝ် သိူဝ်ႈၶူဝ်း ဢၼ် လီ ဢၼ် မျၢတ်ႈ မႃး ၼုင်ႈ ပၼ် ၽႂ်း ၽႂ်း တႃႉ။ တိုဝ်း ပၼ် မွင်းၵူၺ်း ၵႃႈတီႈ ၼိဝ်ႉမိုဝ်း မၼ်း တႃႉ။ တိုဝ်း သွၵ်းတိၼ် ပၼ် ၵႃႈတီႈ တိၼ် မၼ်း တႃႉ။- 23ၵႂႃႇ ဢဝ် ဝူဝ်း ၼုမ်ႇ ဢွၼ်ႇ ဢၼ် ပီး လီ မၼ်း လီ ၼၼ်ႉ မႃး ႁႅမ် တႃႉ။ ဢွၼ်ၵၼ် ႁဵတ်း ပွႆး ၵိၼ် ပျေႃႇ လူၺ်ႈ ၵၼ် တႃႉ ႁဝ်း။- 24လုၵ်ႈၸၢႆး ၵဝ် ၼႆႉ မိူဝ်ႈ ဢွၼ်တၢင်း ၼၼ်ႉ တၢႆ ၵႂႃႇ ဢေႃႈ။ တေႃႈလဵဝ် ၼႆႉ ၶိုၼ်းလိပ်း မႃး ယဝ်ႉ ဢေႃႈ။ မိူဝ်ႈ ဢွၼ်တၢင်း ၼၼ်ႉ ႁၢႆ ၵႂႃႇ ဢေႃႈ။ တေႃႈလဵဝ် ၼႆႉ ၶိုၼ်း ထူပ်း ႁၼ် ယဝ်ႉ ဢေႃႈ၊' ဝႃႈ ၼင်ႇ ၼႆ သေယဝ်ႉ၊ႁဵတ်း ပွႆး မူၼ်ႈပျေႃႇ ယူႇ ဢေႃႈ။ 25"ၽွင်းယၢမ်း ၼၼ်ႉ လုၵ်ႈၸၢႆး လူင် မီး ယူႇ ၵႃႈတီႈ ႁႆႈ ဢေႃႈ။ မိူဝ်ႈ ဢၼ် ပွၵ်ႈ ႁႆႈ မႃး ၸမ် တၵ်း ထိုင် ႁိူၼ်း ၼၼ်ႉ၊လႆႈ ငိၼ်း သဵင် ဢၼ် ပဝ်ႇ ဢၼ် ႁႆႇ၊သဵင် ဢၼ် ၵႃႈ ဢၼ် ဝႅၼ် ယူႇ ဢေႃႈ။- 26မၼ်း ၸင်ႇ ႁွင်ႉ ဢဝ် လုၵ်ႈၸၢင်ႈ ၵေႃႉ ၼိုင်ႈ မႃး လႄႈ ထၢမ် ဝႃႈ၊ 'ဢွၼ်ၵၼ် ႁဵတ်း ၵႃႈသင် ယူႇ ၼႆႉ၊' ဝႃႈၼႆ လႄႈ၊- 27လုၵ်ႈၸၢင်ႈ ၼၼ်ႉ ၶိုၼ်း လၢတ်ႈ လႄႈ ဝႃႈ၊ 'ၼွင်ႉၸၢႆး ၸဝ်ႈႁဝ်း ပွၵ်ႈ ၶိုၼ်း ႁိူၼ်း မႃး ၶႃႈ ဢေႃႈ။ ပိူဝ်ႈ ဢၼ် မၼ်း လွတ်ႈၽေး လွတ်ႈရၢၼ်ႇ လႄႈ ႁွတ်ႈထိုင် ႁိူၼ်း မႃး ၼၼ်ႉ ပေႃႈၸဝ်ႈ ႁဝ်း ၶဝ် ႁႅမ် ဝူဝ်း ၼုမ်ႇ ဢၼ် ပီး လီ သေယဝ်ႉ၊ႁဵတ်း ပွႆး မူၼ်ႈပျေႃႇ ယူႇ ၶႃႈ ဢေႃႈ၊' ဝႃႈ ၼင်ႇ ၼႆ ဢေႃႈ။- 28လုၵ်ႈၸၢႆး လူင် ၼၼ်ႉ ၶႂ်ႈၸႃႉ ၸႂ်လမ် ၼႃႇ လူင်လၢင် လႄႈ ယင်း ဢမ်ႇ ၶဝ်ႈ ၵႂႃႇ ၵႃႈၼႂ်း ႁိူၼ်း၊ၸုၵ်း ယူႇ တၢင်း ၼွၵ်ႈ ႁိူၼ်း ဢေႃႈ။ ပေႃႈ ၶဝ် ၵေႃႈ ဢွၵ်ႇ မႃး ၶျေႃးဝွၼ်း မၼ်း ဢေႃႈ။- 29လုၵ်ႈၸၢႆး လူင် ၼၼ်ႉ ၵေႃႈ လၢတ်ႈ လႄႈ ဝႃႈ၊ 'တူၺ်း လူး။ ၵဝ်ၶႃႈ ႁဵတ်းၵၢၼ် ပေႃး တၢၼ်ႇ ပဵၼ် ၶႃႈ ၵေႃႉ ၼိုင်ႈ ပုၼ်ႈ ပေႃႈ ႁဝ်း ပီ မိူင်း ၼမ်ၼႃႇ ယဝ်ႉ ၶႃႈ ယဝ်ႉ။ ၵဝ်ၶႃႈ ဢမ်ႇ ပူၼ်ႉ ပၢၵ်ႇ လိူဝ် ၵႂၢမ်း ပေႃႈ ႁဝ်း သေပွၵ်ႈ ၶႃႈ။ ၼႂ်းဝႃႈၼၼ် သေၵေႃႈ ပေႃႈ ႁဝ်း ယင်း ဢမ်ႇ တွၼ်ႉ ပၼ် ပႄႉ ဢွၼ်ႇ သေ တူဝ် တီႈ ၵဝ်ၶႃႈ ႁႂ်ႈ ၵဝ်ၶႃႈ လႆႈ ႁဵတ်း မူၼ်ႈ ႁဵတ်း ပျေႃႇ လူၺ်ႈ ၵၼ် တင်း ၵေႃႉသႄႈ ၵဝ်ၶႃႈ တင်းလၢႆ ၼၼ်ႉ သေပွၵ်ႈ။- 30တီႈ လုၵ်ႈၸၢႆး ပေႃႈ ႁဝ်း ၵေႃႉ ၼၼ်ႉ ၸမ်ႉ၊မၼ်း ပေႃး လႆႈ ဢွၵ်ႇ ၵႂႃႇ ယဝ်ႉ လႄႈ ဢဝ် ဢမူၺ်ႇ ဢုၵ်ႉၸႃႇ မၼ်း ၸၢႆႇ ပႅတ်ႈ ၼႂ်း တၢင်း ဢၼ် ပျေႃႇ လူၺ်ႈ မႄႈမွၵ်ႇယႃႈ လႂ် ယဝ်ႉ လႄႈ ပေႃႈ ႁဝ်း ယင်း ႁႅမ် ဝူဝ်းဢွၼ်ႇ ဢၼ် ပီး လီ ပုၼ်ႈ မၼ်း ယူႇ လူင် ပႄႇ၊' ဝႃႈ ၼင်ႇ ၼႆ ဢေႃႈ။- 31ပေႃႈ ၶဝ် ၶိုၼ်း လၢတ်ႈ လႄႈ ဝႃႈ၊ 'လုၵ်ႈ ပေႃႈ႟။ မႂ်း ၼႆႉ ယူႇ တီႈ ၵဝ် တႃႇသေႇ ဢေႃႈ။ ဢုၵ်ႉၸႃႇ ၶူဝ်းလဵင်း ၵဝ် ၵႃႈမီး တင်းသဵင်ႈတင်းလူင် ပဵၼ် ဢုၵ်ႉၸႃႇ ၶူဝ်းလဵင်း မႂ်း ဢေႃႈ။- 32ၼွင်ႉၸၢႆး မႂ်း ၸမ်ႉ၊မိူဝ်ႈ ဢွၼ်တၢင်း ၼၼ်ႉ တၢႆ ၵႂႃႇ ယဝ်ႉ ဢေႃႈ။ တေႃႈလဵဝ် ၼႆႉ ၶိုၼ်းလိပ်း မႃး ယဝ်ႉ ဢေႃႈ။ မိူဝ်ႈ ဢွၼ်တၢင်း ၼၼ်ႉ ႁၢႆ ၵႂႃႇ ယဝ်ႉ ဢေႃႈ။ တေႃႈလဵဝ် ၼႆႉ ၶိုၼ်း ထူပ်း ႁၼ် ယဝ်ႉ ဢေႃႈ။ ပိူဝ်ႈ ၼႆ လႄႈ ႁဝ်း ထုၵ်ႇလီ ၶၢမ်ႇပွႆး မူၼ်ႈ ပွႆး ပျေႃႇ ဢေႃႈ၊' ပေႃႈ မၼ်း ဝႃႈ ၼင်ႇ ၼႆ ဢေႃႈ၊" ၸဝ်ႈ ယေႇသု၊ဝႃႈ ၼင်ႇ ၼႆ ဢေႃႈ။
Copyright
Learn More


text:
1မိူဝ်ႈ ဢၼ် သူဝ်းဢွၼ်ႇ ၸဝ်ႈ ၵွၵ်း ပႅတ်ႈ လႄႈ ၽုၺ်ႇ တၼ်းသိၵ်ႈ ၵမ်း တီႈ ၸဵတ်း ၼၼ်ႉ ၸိုင်၊ၵႃႈၼိူဝ် မိူင်းၵၢင်ႁၢဝ် ၼၼ်ႉ မီး တၢင်း ဢၼ် တဵတ်ႇ သဵတ်ႇ ၵႂႃႇ ၶိုင်ႈ ၼႃႇရီႇ ၼိုင်ႈ ၸမ် ၸမ် ဢေႃႈ။- 2ၵဝ် သမ်ႉ လႆႈ ႁၼ် တမၢၼ်ႇၵၢင်ႁၢဝ် ၸဵတ်း ပႃး ၸုၵ်း ယူႇ ၵႃႈတီႈ ၽၢႆႇၼႃႈ ၽြႃးပဵၼ်ၸဝ်ႈ လႄႈ ၶဝ် ၼၼ်ႉ လႆႈ ႁပ်ႉ ဢဝ် ၼႄးၶရႃႇ ၸဵတ်း ဢၼ် ဢေႃႈ။ 3မိူဝ်ႈ ၼၼ်ႉ တမၢၼ်ႇၵၢင်ႁၢဝ် တၢင်ႇ ပႃး၊ယိပ်းၵမ် ၽၢင်ၽႆး ၶမ်း ပုၼ်ႈတႃႇ တုတ်ႇၽႆး ၼၢမ်ႇသႃႇ ၼၼ်ႉ မႃး ၸုၵ်း ယူႇ ၵႃႈတီႈ ၶဵင်ႇ တၢင်းလူႇ ၼၼ်ႉ ဢေႃႈ။ မၼ်း ၼၼ်ႉ လႆႈ ႁပ်ႉ ဢဝ် ၼၢမ်ႇသႃႇ ၼမ်ၼႃႇ ပုၼ်ႈတႃႇ တၵ်း ထၢပ်ႈ သႂ်ႇ ထႅင်ႈ တီႈ ပထၼႃႇ တၢင်း သူးတွင်း ၵူၼ်း ၽြႃးပဵၼ်ၸဝ်ႈ၊ဢိၵ်ႇတင်း ပုၼ်ႈတႃႇ တၵ်း တုတ်ႇၽႆး ႁႂ်ႈလႆႈ သၢၵ်ႈလူႇ ၵႃႈၼိူဝ် ၶဵင်ႇ တၢင်းလူႇ၊ဢၼ် မီး ယူႇ ၽၢႆႇၼႃႈ ပလၢင်ႇ ၸဝ်ႈ ၼၼ်ႉ ဢေႃႈ။- 4ဢၢႆ ၵႂၼ်း ၼၢမ်ႇသႃႇ ဢၼ် တုတ်ႇၽႆး ၼၼ်ႉ ဢွၵ်ႇ သေ ၵႃႈၼႂ်း မိုဝ်း တမၢၼ်ႇၵၢင်ႁၢဝ် လူၺ်ႈ ၵၼ် တင်း ပထၼႃႇ ၵႂၢမ်း သူးတွင်း ၵူၼ်း ၽြႃးပဵၼ်ၸဝ်ႈ တင်းလၢႆ သေလႄႈ ၶိုၼ်ႈ ၵႂႃႇ ၵႃႈၼိူဝ် ၽႃႉ ၽၢႆႇၼႃႈ ၽြႃးပဵၼ်ၸဝ်ႈ ဢေႃႈ။- 5မိူဝ်ႈ ၼၼ်ႉ၊တမၢၼ်ႇၵၢင်ႁၢဝ် ၼၼ်ႉ ဢဝ် ၽၢင်ၽႆး ၶမ်း ပုၼ်ႈ တၵ်း တုတ်ႇၽႆး ၼၢမ်ႇသႃႇ ၼၼ်ႉ သေလႄႈ ဢဝ် ၽႆး သေ ၵႃႈတီႈ ၶဵင်ႇ တၢင်းလူႇ သႂ်ႇ ဝႆႉ ႁႂ်ႈ တဵမ် သေယဝ်ႉ၊ဢဝ် ၽၢင်ၽႆး ၶမ်း ၼၼ်ႉ ထိမ်ႈ တူၵ်း ၵႃႈၼိူဝ် လိၼ်မိူင်း ဢေႃႈ။ မိူဝ်ႈ ၼၼ်ႉ၊မီး သဵင် ၽႃႉလင်၊ၽႃႉမႅပ်ႈ၊မီး တၢင်း ဢၼ် သဵင် ႁုၼ်ႈ သဵင် မေႃး၊ဢိၵ်ႇတင်း မီး တၢင်း ဢၼ် ဢိင်ႇသၼ်ႇ ဢေႃႈ။ 6ၵမ်း ၼႆႉ၊တမၢၼ်ႇၵၢင်ႁၢဝ် ၸဵတ်း ပႃး ဢၼ် ယိပ်းၵမ် ယူႇ ၼႄးၶရႃႇ ၸဵတ်း ဢၼ် ၼၼ်ႉ မႄးႁႅၼ်း ႁႂ်ႈလႆႈ ပဝ်ႇ ဢေႃႈ။ 7တမၢၼ်ႇၵၢင်ႁၢဝ် ပႃး တီႈ ၼိုင်ႈ ပဝ်ႇ ၼႄးၶရႃႇ မၼ်း လႄႈ မၢၵ်ႇႁဵပ်း၊ဢိၵ်ႇတင်း ၽႆး ဢၼ် လေႃး ၵၼ် တင်း လိူတ်ႈ ၼၼ်ႉ၊တူၵ်း မႃး ၵႃႈၼိူဝ် လိၼ်မိူင်း ဢေႃႈ။ မိူဝ်ႈ ၼၼ်ႉ လိၼ် သၢမ် ပုၼ်ႈ ပုၼ်ႈ ၼိုင်ႈ၊တူၼ်ႈမႆႉ သၢမ် ပုၼ်ႈ ပုၼ်ႈ ၼိုင်ႈ၊ဢိၵ်ႇတင်း ပၢင်ႇ ယိူဝ်ႈ ၶဵဝ် ၵႃႈမီး တင်းသဵင်ႈတင်းလူင် လႆႈ ၶၢမ်ႇ တၢင်း ဢၼ် မႆႈ ၶႅမ်ႈ ပႅတ်ႈ ဢေႃႈ။ 8မိူဝ်ႈ ၼၼ်ႉ၊တမၢၼ်ႇၵၢင်ႁၢဝ် ပႃး တီႈ သွင် သမ်ႉ ပဝ်ႇ ၼႄးၶရႃႇ မၼ်း လႄႈ မီး ၶိူင်ႈပိူင် မဵဝ်း ၼိုင်ႈ ဢၼ် ပဵၼ် မိူၼ် ၸိူဝ်ႉ ၼင်ႇ လွႆ လူင် ဢၼ် ၽႆးမႆႈ ႁိုင်း ယူႇ လႄႈ ထိမ်ႈ တူၵ်း သႂ်ႇ ၵႃႈၼႂ်း ပၢင်ႇလၢႆႇ ဢေႃႈ။ ပၢင်ႇလၢႆႇ သၢမ် ပုၼ်ႈ ပုၼ်ႈ ၼိုင်ႈ ပဵၼ် လိူတ်ႈ ၵႂႃႇ ဢေႃႈ။- 9တူဝ်သတ်း ဢၼ် မီး ၵႃႈၼႂ်း ၼမ်ႉ ပၢင်ႇလၢႆႇတၢႆ ၵႂႃႇ သၢမ် ပုၼ်ႈ ပုၼ်ႈ ၼိုင်ႈ၊ဢိၵ်ႇတင်း ႁိူဝ်းသၢင်းၽေႃး တင်းလၢႆ ၵေႃႈ၊လုလႅဝ် ၵႂႃႇ သၢမ် ပုၼ်ႈ ပုၼ်ႈ ၼိုင်ႈ ဢေႃႈ။ 10မိူဝ်ႈ ၼၼ်ႉ တမၢၼ်ႇၵၢင်ႁၢဝ် ပႃး တီႈ သၢမ် ပဝ်ႇ ၼႄးၶရႃႇ မၼ်း လႄႈ လၢဝ် လူင် လုၵ်ႈ ၼိုင်ႈ ဢၼ် မႆႈ ႁိုင်း ယူႇ မိူၼ် ၸိူဝ်ႉ ၼင်ႇ မူၵ်ႇ ၵၢၼ်ႈၶႄႈ ၼၼ်ႉ၊လုၵ်ႉ သေ ၵႃႈၼိူဝ် တွင်ႉၽႃႉ တူၵ်း လူင်း မႃး ၵႃႈၼိူဝ် မႄႈၼမ်ႉ သၢမ် ပုၼ်ႈ ပုၼ်ႈ ၼိုင်ႈ၊ဢိၵ်ႇတင်း ၵႃႈၼိူဝ် ၼမ်ႉဢွၵ်ႇႁူး တင်းလၢႆ ဢေႃႈ။- 11(လၢဝ် ၼၼ်ႉ လႆႈ ၸိုဝ်ႈ ဝႃႈ၊ "ၶူမ်" ဝႃႈၼႆ ဢေႃႈ။) ၼမ်ႉ သၢမ် ပုၼ်ႈ ပုၼ်ႈ ၼိုင်ႈ ၶူမ် ၵႂႃႇ လႄႈ ၵူၼ်း ၼမ်ၼႃႇ လႆႈ ၵိၼ် မႅၼ်ႈ ၼမ်ႉ ၼၼ်ႉ လႄႈ တၢႆ ၵႂႃႇ ၵွပ်ႈပိူဝ်ႈ ၼမ်ႉ လီ ၼၼ်ႉ ပိၼ်ႇ ပဵၼ် ၼမ်ႉ ၶူမ် ၵႂႃႇ ၼၼ်ႉ ဢေႃႈ။ 12မိူဝ်ႈ ၼၼ်ႉ၊တမၢၼ်ႇၵၢင်ႁၢဝ် ပႃး တီႈ သီႇ သမ်ႉ ပဝ်ႇ ၼႄးၶရႃႇ မၼ်း လႄႈ တႃဝၼ်း သၢမ် ပုၼ်ႈ ပုၼ်ႈ ၼိုင်ႈ၊လုလႅဝ် ၵႂႃႇ လႄႈ လိူၼ် သၢမ် ပုၼ်ႈ ပုၼ်ႈ ၼိုင်ႈ၊လၢဝ် သၢမ် ပုၼ်ႈ ပုၼ်ႈ ၼိုင်ႈ၊လပ်းသိင်ႇ ၵႂႃႇ ဢေႃႈ။ ဢၼ်လႅင်း ၵၢင်ဝၼ်း သၢမ် ပုၼ်ႈ ပုၼ်ႈ ၼိုင်ႈ၊ဢၼ်လႅင်း ၵၢင်ၶိုၼ်း သၢမ် ပုၼ်ႈ ပုၼ်ႈ ၼိုင်ႈ၊ဢမ်ႇ မီး ယဝ်ႉ ဢေႃႈ။ 13ၵမ်း ၼၼ်ႉ၊ၵဝ် တူၺ်း လႄႈ ငိၼ်း သဵင် ၼူၵ်ႉၶၢင်ႇလေႃႉ တူဝ် ၼိုင်ႈ၊မိၼ် ယူႇ တီႈ ဢၼ် သုင် ၼႃႇ ၵႃႈၼိူဝ် ၽႃႉၵၢင်ႁၢဝ် ၼၼ်ႉ လၢတ်ႈ တင်း သဵင် ဢၼ် ယႂ်ႇ ၼႃႇ လႄႈ ဝႃႈ၊ "ဢူဝ်း၊ၽေး ဢၼ် လုလႅဝ်။ ၽေး ဢၼ် လုလႅဝ်။ ၵူၼ်း ၵႃႈၼိူဝ် လိၼ်မိူင်း တင်းလၢႆ တၵ်း လုလႅဝ် ၼႃႇ လူင်လၢင် ထၢၼ်ႇ ႁိုဝ်၊ၵွပ်ႈပိူဝ်ႈ ဝႃႈ တမၢၼ်ႇၵၢင်ႁၢဝ် သၢမ် ပႃး ဢၼ် ယင်း ၵိုတ်းၵျၢၼ်ႇ ယူႇ ၼႆႉ၊ၶဝ် ၸမ် တၵ်း ပဝ်ႇ ၼႄးၶရႃႇ ၶဝ် ယဝ်ႉ၊" ဝႃႈ ၼင်ႇ ၼႆ ဢေႃႈ။
Copyright
Learn More


text:
1ပေႃး ပဵၼ် ၸိူဝ်ႉ ၼင်ႇ ၼႆ ၸိုင်၊ပီႈၼွင်ႉ ဢၼ် မူတ်းၸၢင်ႇ ၸိူဝ်း ဢၼ် လႆႈ ၶၢမ်ႇ ဢဝ် ၵျေးၸူး ဢမူၺ်ႇ မိူင်းၵၢင်ႁၢဝ် ၶဝ်႟။ ၶႆႈၸႂ်ဝူၼ်ႉၸႂ် လူၺ်ႈ ၸဝ်ႈ ယေႇသု၊ၸဝ်ႈ ဢၼ် ႁဝ်း ယုမ်ႇ လႄႈ ႁပ်ႉတုင်း ဢဝ် ဝႃႈ၊ပဵၼ် တမၢၼ်ႇၸဝ်ႈ၊ဢိၵ်ႇတင်း ပဵၼ် ၶုၼ် ယဵၸ်ႈပရေႃးႁဵၵ်ႈ ၼၼ်ႉ တႃႉ။- 2မၼ်းၸဝ်ႈ ၼၼ်ႉ၊ပႂ်ႉ သဵတ်ႈၸႃႇ တေႃႇ ၽြႃးပဵၼ်ၸဝ်ႈ ဢၼ် လိူၵ်ႈ ဢဝ် မၼ်းၸဝ်ႈ ဝႆႉ၊မိူၼ် ၸိူဝ်ႉ ၼင်ႇ ဢၼ် မူဝ်းသေႇ၊ပႂ်ႉ သဵတ်ႈၸႃႇ တေႃႇ ၵူၼ်း ၽြႃးပဵၼ်ၸဝ်ႈ တင်းလၢႆ ဢၼ် ပဵၼ် ၵူၼ်းႁိူၼ်းၵူၼ်းယေး မၼ်းၸဝ်ႈ ၼၼ်ႉ ဢေႃႈ။- 3ၵူၼ်း ၵေႃႉ ဢၼ် ႁဵတ်း ႁိူၼ်း ၼၼ်ႉ၊ယဵင်ႈၶႅၼ်း မီး သရေႇ ယႂ်ႇ ၼႃႇ သေ ႁိူၼ်း လင် ၼၼ်ႉ ဢေႃႈ။ မိူၼ် ၸိူဝ်ႉ ၼင်ႇ ၼၼ်၊ၸဝ်ႈ ယေႇသု၊ယဵင်ႈၶႅၼ်း ထိူၵ်ႈၶၢမ်ႇ ဢဝ် သရေႇ ယႂ်ႇ ၼႃႇ သေမူဝ်းသေႇ၊ဢေႃႈ။- 4ႁိူၼ်း လင် လႂ် သေဢမ်ႇဝႃႈ၊ပဵၼ် ၵွပ်ႈပိူဝ်ႈ ၵူၼ်း သေၵေႃႉၵေႃႉ တႄႇႁဵတ်း ဢေႃႈ။ ၼင်ႇ ၼၼ် လႄႈ ၵေႃႉ ဢၼ် တႄႇႁဵတ်း ၵူႈၸိူဝ်ႉၵူႈပိူင် ၸမ်ႉ၊ပဵၼ် ၽြႃးပဵၼ်ၸဝ်ႈ ဢေႃႈ။- 5မူဝ်းသေႇ၊ၼၼ်ႉ၊ပႂ်ႉ သဵတ်ႈၸႃႇ ၵႃႈၼႂ်း ၼႃႈၵၢၼ် ႁိူၼ်း ၽြႃးပဵၼ်ၸဝ်ႈ၊မိူၼ် ၸိူဝ်ႉ ၼင်ႇ လုၵ်ႈလဵင်ႉ ဢၼ် တၵ်း ၶၢမ်ႇ သၢၵ်ႈသေႇ ၵူႈလွင်ႈ လွင်ႈ၊ဢၼ် ၽြႃးပဵၼ်ၸဝ်ႈ တၵ်း ႁေႃးလၢတ်ႈ ၵမ်းလိုၼ်း ၼၼ်ႉ ဢေႃႈ။- 6ၸဝ်ႈ ၶရိၸ်ႈ၊ၸမ်ႉ၊ယူႇ ၼႂ်း ဢရႃႇ လုၵ်ႈၸၢႆး လႄႈ ပႂ်ႉ သဵတ်ႈၸႃႇ သိုဝ်ႈယူဝ်း ၵႃႈၼိူဝ် ၵူၼ်း တင်းလၢႆ ဢၼ် ပဵၼ် ၵူၼ်းႁိူၼ်းၵူၼ်းယေး ၽြႃးပဵၼ်ၸဝ်ႈ ဢေႃႈ။ ပေႃး ႁဝ်း တင်းလၢႆ မၼ်ႈၶိူင်ႇ ယူႇ ၼႂ်း တၢင်း ဢၼ် ႁတ်းႁၢၼ်၊ဢိၵ်ႇတင်း သိူဝ်းပျေႃႇ ယူႇ ၼႂ်း တၢင်း ဢၼ် မုင်ႈမွင်း ယူႇ ၸိုင်၊ႁဝ်း ၵေႃႈ ပဵၼ် ၵူၼ်းႁိူၼ်းၵူၼ်းယေး မၼ်းၸဝ်ႈ ဢေႃႈ။ 7ပိူဝ်ႈ ၼႆ ၸင်ႇ၊ဝိၺိၺ်ႇ မူတ်းၸၢင်ႇ ၸဝ်ႈ ႁေႃးလၢတ်ႈ ဝႃႈ၊ "ၼႂ်း ဝၼ်း မိူဝ်ႈၼႆႉ၊ပေႃး သူ လႆႈ ငိၼ်း သဵင် ၽြႃးပဵၼ်ၸဝ်ႈ ၸိုင်။ 8ယႃႇပေ မီး ႁူဝ်ၸႂ် ဢၼ် တိုဝ် တၼ် မိူၼ် ၸိူဝ်ႉ ၼင်ႇ ပူႇမွၼ်ႇ သူ၊ဢၼ် လုၵ်ႉၽိုၼ်ႉ ၽြႃးပဵၼ်ၸဝ်ႈ၊ ၼႂ်း မိူဝ်ႈ ဢၼ် ၶဝ် ၸႅတ်ႈ ၸၢမ်းတူၺ်းယႃႉယုၵ်ႉ ၵဝ်၊မိူဝ်ႈ ဢၼ် ၶဝ် လႆႈ ယူႇ ၵႃႈၼႂ်း ထိူၼ်ႇလႅင်ႉ ၼၼ်ႉ သေၵမ်း။ 9ၵႃႈတီႈ ၼၼ်ႈ ၶဝ် ၸၢမ်းတူၺ်းယႃႉယုၵ်ႉ ၵဝ် ၵူႈၸိူဝ်ႉၵူႈပိူင် သေလႄႈ ၶဝ် လႆႈ ႁၼ် လွင်ႈတၢင်း ဢၼ် ၵဝ် ႁဵတ်း တင်းလၢႆ ၼၼ်ႉ သီႇ သိပ်း ပီ တဵမ်တဵမ် ဢေႃႈ။ 10ၵွပ်ႈပိူဝ်ႈ ၸိူဝ်ႉ ၼင်ႇ ၼႆ လႄႈ ၵဝ် လီႁင်ႈ ဢဵတ်ႇသဵတ်ႇ ၵူၼ်း မဵဝ်း ၼၼ်ႉ လႄႈ ဝႃႈ၊ 'ၶဝ် ၸိူဝ်း ၼႆႉ၊ၸႂ် ၶဝ် ၽိတ်း တၢင်း ယူႇ သေႇ သေႇ လႄႈ ၶဝ် ဢမ်ႇ ႁုၸၵ်း သဵၼ်ႈတၢင်း ဢၼ် ၶဝ် ၵႂႃႇ မႃး ယူႇ ၼၼ်ႉ ဢေႃႈ၊' ဝႃႈ ၼင်ႇ ၼႆ ဢေႃႈ။ 11ပိူဝ်ႈ ၼႆ လႄႈ ၵဝ် ၸႂ်မႆႈ ၶႂ်ႈၸႃႉ လႄႈ တိူင်ႇ ဝႃႈ၊ 'ၶဝ် တေ ဢမ်ႇ လႆႈ ၶဝ်ႈ ၵႃႈတီႈ ဢၼ် ၵဝ် တၵ်း မႄး ဝႆႉ ပၼ် ႁႂ်ႈ ၶဝ် ၵိုတ်းသဝ်း ယူႇ ၼိမ် ၼၼ်ႉ၊' ဝႃႈ ၼင်ႇ ၼႆ ယဝ်ႉ၊" ဝႃႈ ၼင်ႇ ၼႆ ဢေႃႈ။ 12ပီႈၼွင်ႉ ၵဝ် ၶဝ်႟။ ၼင်ႇ ႁိုဝ် ၼႂ်း သူ ၼႆႉ၊သေၵေႃႉသေၵူၼ်း တေ ဢမ်ႇ မီး ႁူဝ်ၸႂ် ဢၼ် ႁၢႆႉမိူၵ်ႈ ဢၼ် ဢမ်ႇ ၸၢင်ႈ ဢမ်ႇ ယုမ်ႇမၢတ်ႈ၊ဢၼ် ႁႂ်ႈ ပိူင်ႈ ဝႄႈ ဢွၵ်ႇ သေ တီႈ ၽြႃးပဵၼ်ၸဝ်ႈ ဢၼ် ဢသၢၵ်ႈလိပ်း ၼၼ်ႉ ၵႂႃႇ ၸိုင်၊ဝႆႉ သတိ တႃႉ။- 13မိူဝ်ႈ ဢၼ် ၶိင်ႇ ဢၼ် ႁွင်ႉဝႃႈ၊ "ဝၼ်း မိူဝ်ႈ ၼႆႉ" တႄႇ ဝႆႉ မီး ယူႇ ၼၼ်ႉ၊ၼင်ႇ ႁိုဝ် ႁူဝ်ၸႂ် သူ ဢမ်ႇ လႆႈ တိုဝ် လႆႈ တၼ် ၵႂႃႇ ၵွပ်ႈပိူဝ်ႈ တၢင်း ဢၼ် တုၸရိူၵ်ႈ ဢပျတ်ႈ ပႅတ်ႉလႅၼ် ၼၼ်ႉ ၸိုင်၊ၵေႃႉ ၼိုင်ႈ လႄႈ ၵေႃႉ ၼိုင်ႈ တိုၵ်းယူင်း ၸူဝ်း ဢဝ် ၵၼ် ယူႇ ၵူႈဝၼ်း တႃႉ။- 14လွင်ႈ မၼ်း ၸမ်ႉ၊ပေႃး ႁဝ်း မီး ၸႂ် ဢၼ် ယုမ်ႇမၢတ်ႈ ဢိင်ပိုင်ႈ မၼ်ႈ မၼ်ႈၶိူင်ႇ ၶိူင်ႇ တေႃႇထိုင် တီႈသုတ်း တီႈ ၵွႆ ၸိူဝ်ႉ ၼင်ႇ မီး မႃး မိူဝ်ႈ ၵေႃႇၸႃႉ ၼၼ်ႉ ၸိုင်၊ႁဝ်း တင်းသဵင်ႈတင်းမူတ်း လႆႈ ႁူမ်ႈ လူၺ်ႈ ၵၼ် တင်း ၸဝ်ႈ ၶရိၸ်ႈ၊ယဝ်ႉ ဢေႃႈ။ 15ၸွမ်းၼင်ႇ ၵႃႈၼႂ်း ၵျၢမ်းလိၵ်ႈ လၢတ်ႈ ဝႆႉ လႄႈ ဝႃႈ၊ "ၼႂ်း ဝၼ်း မိူဝ်ႈၼႆႉ ပေႃး သူ လႆႈ ငိၼ်း သဵင် ၽြႃးပဵၼ်ၸဝ်ႈ ၸိုင်၊ ယႃႇပေ ဝႆႉ ႁူဝ်ၸႂ် ၼူၵ်ႇတၼ် လႄႈ လုၵ်ႉ ၽိုၼ်ႉ ၽြႃးပဵၼ်ၸဝ်ႈ မိူၼ် ၸိူဝ်ႉ ၼင်ႇ ပူႇမွၼ်ႇ သူ၊" ဝႃႈ ၼင်ႇ ၼႆ ၼၼ်ႉ ဢေႃႈ။ 16ၶဝ် ၸိူဝ်း ဢၼ် လႆႈ ငိၼ်း သဵင် ၽြႃးပဵၼ်ၸဝ်ႈ သေယဝ်ႉ၊လုၵ်ႉၽိုၼ်ႉ မၼ်းၸဝ်ႈ ၼၼ်ႉ ပဵၼ် ၽူႈလႂ်၊ပဵၼ် ၵူၼ်း ၸိူဝ်း ဢၼ် မူဝ်းသေႇ၊ဢွၼ် ၶဝ် ဢွၵ်ႇ သေ မိူင်း ဢေးၵျိပ်ႉ၊မႃး ၼၼ်ႉ၊တင်းသဵင်ႈတင်းမူတ်း ဢမ်ႇၸႂ်ႈ ႁိုဝ်း။- 17ၼႂ်း ၸူဝ်ႈ သီႇ သိပ်း ပီ တဵမ်တဵမ် ၼၼ်ႉ၊ၽြႃးပဵၼ်ၸဝ်ႈ လီႁင်ႈ ဢဵတ်ႇသဵတ်ႇ ၽူႈလႂ်။ ပဵၼ် ၵူၼ်း ၸိူဝ်း ဢၼ် ႁဵတ်း တုၸရိူၵ်ႈ ဢပျတ်ႈ လႄႈ လူမ်ႉ တၢႆ ၵႃႈၼႂ်း ထိူၼ်ႇလႅင်ႉ ၼၼ်ႉ တင်းသဵင်ႈတင်းမူတ်း ဢမ်ႇၸႂ်ႈ ႁိုဝ်း။- 18ၵူၼ်း ၸိူဝ်း ဢၼ် ၽြႃးပဵၼ်ၸဝ်ႈ တိူင်ႇ လႄႈ ဝႃႈ၊ "ၶဝ် တိုၼ်း ဢမ်ႇ လႆႈ ၶဝ်ႈ လိုဝ်ႈ သဝ်း ၵႃႈၼႂ်း တီႈ ဢၼ် ၵဝ် တၵ်း ပၼ် ႁႂ်ႈ ၶဝ် ၵိုတ်း ၼိမ် ၼိမ် ၼၼ်ႉ၊" ဝႃႈ ၼင်ႇ ၼႆ ၼၼ်ႉ ၸိုင်၊လိူဝ် သေ ၶဝ် ၸိူဝ်း ဢၼ် ဢမ်ႇ ယုမ်ႇမၢတ်ႈ ၼၼ်ႉ၊တေ ပဵၼ် ၽူႈလႂ် လူးၵွၼ်ႇ။- 19ပိူဝ်ႈ ၼႆ လႄႈ၊ၶဝ် ဢမ်ႇ ၶဝ်ႈ လႆႈ ၵွပ်ႈပိူဝ်ႈ ဢမ်ႇ ယုမ်ႇမၢတ်ႈ ၼၼ်ႉ၊ႁဝ်း ႁု ယူႇ ဢေႃႈ။
Copyright
Learn More


text:
1လိုၼ်းၼၼ်ႉ ၵဝ် လႆႈ ငိၼ်း သဵင် ဢၼ် ဢူၼ် မေႃး မိူၼ် ၸိူဝ်ႉ ၼင်ႇ သဵင် ၵူၼ်း ၼမ်ၼႃႇ ဢၼ် ၸုတုမ် ၵၼ် ၵႃႈၼိူဝ် ၵၢင်ႁၢဝ် ၼၼ်ႉ လႄႈ ဝႃႈ၊ "ႁႃႇလေႇလူးယႃႈ တၢင်း ဢၼ် ၵႄႇၶျွတ်ႈ ဢဝ်၊ဢိၵ်ႇတင်း မုၼ်သရေႇ လႄႈ ၽုင်း တၼ်းၶူဝ်း ၼၼ်ႉ မီး တီႈ ၽြႃးပဵၼ်ၸဝ်ႈ ႁဝ်း တီႈၶႃႈ ဢေႃႈ။- 2တၢင်း ဢၼ် မၼ်းၸဝ်ႈ ၸီႇယၢင်ႇ တႅပ်းတတ်း တြႃး တင်းလၢႆ ၼၼ်ႉ သိုဝ်ႈတေႃႇ လႄႈ တြႃး ၽဵင်ႇ ပဵင်း တီႈၶႃႈ ဢေႃႈ။ မၼ်းၸဝ်ႈ ၸီႇယၢင်ႇ တြႃး တီႈ မႄႈမွၵ်ႇယႃႈ ဢၼ် ႁဵတ်း ႁႂ်ႈ ၵူၼ်းလေႃးၵီႇ တင်းလၢႆ၊လႆႈ လုလႅဝ် ၵွပ်ႈ ဢၼ် ႁဵတ်း မေႇထုင်ႇ ဢၼ် ဢမ်ႇတြႃး လူၺ်ႈ ၵၼ် တင်း မၼ်း ၼၼ်ႉ ယဝ်ႉ။ ၽြႃးပဵၼ်ၸဝ်ႈ လႆႈ ပၼ်တၢမ်ႇ ဢပျတ်ႈ မၼ်း ၵွပ်ႈပိူဝ်ႈ မၼ်း ဢဝ် ၶႃႈ ၽြႃးပဵၼ်ၸဝ်ႈ တင်းလၢႆ တၢႆ ၼၼ်ႉ ဢေႃႈ၊" ဝႃႈ ၼင်ႇ ၼႆ ဢေႃႈ။- 3ၶဝ် သမ်ႉ ႁွင်ႉသႅၼ်ႇ ထႅင်ႈ ပွၵ်ႈ ၼိုင်ႈ လႄႈ ဝႃႈ၊ "ႁႃႇလေႇလူးယႃႈ။ ၵႂၼ်း ၽႆး ဢၼ် ဢွၵ်ႇ သေ ၵႃႈၼႂ်း မုၵ်ႉၽႆး ဢၼ် မႆႈ ဝဵင်း လူင် ၼၼ်ႉ ၵေႃႈ လုၵ်ႉ မႆႈ ယူႇ တႃႇသေႇ ဢမ်ႇထၢတ်ႇ ဢမ်ႇ ဝၢႆး ယဝ်ႉ ဢေႃႈ၊" ဝႃႈ ၼင်ႇ ၼႆ ဢေႃႈ။- 4ၵူၼ်း ဢၼ် ဢသၢၵ်ႈ ယႂ်ႇ သၢဝ်း သီႇ ၵေႃႉ၊ဢိၵ်ႇတင်း တူဝ် သတ်ႉတဝႃႇ ဢၼ် ဢသၢၵ်ႈလိပ်း သီႇ တူဝ် ၼၼ်ႉ ၶုပ်ႉၶဝ်ႇ ဝႆႈ ၽြႃးပဵၼ်ၸဝ်ႈ ဢၼ် ၼင်ႈ ယူႇ ၵႃႈၼိူဝ် ပလၢင်ႇ ၸဝ်ႈ ၼၼ်ႉ ယူႇ သေလႄႈ လဝ်ႈလၢတ်ႈ ဝႃႈ၊ "ဢႃမိၼ်ႈ။ ႁႃႇလေႇလူးယႃႈ၊" ဝႃႈ ၼင်ႇ ၼႆ ဢေႃႈ။ 5မိူဝ်ႈ ၼၼ်ႉ မီး သဵင် လၢတ်ႈ ဢွၵ်ႇ သေ ၵႃႈၼႂ်း ပလၢင်ႇ ၸဝ်ႈ မႃး လႄႈ ဝႃႈ၊ "ၶႃႈ ၽြႃးပဵၼ်ၸဝ်ႈ တင်းသဵင်ႈတင်းလူင်၊ဢိၵ်ႇတင်း ၶဝ် ၸိူဝ်း ဢၼ် ရူဝ်ႇသေႇ ၵူဝ်ယမ် မၼ်းၸဝ်ႈ ၸဵမ် လဵၵ်ႉ ၸဵမ် ယႂ်ႇ ၵႃႈမီး ၶဝ်႟။ ဢွၼ်ၵၼ် ယွင်ႈယေႃး ၽြႃးပဵၼ်ၸဝ်ႈ တႃႉ၊" ဝႃႈ ၼင်ႇ ၼႆ ဢေႃႈ။- 6မိူဝ်ႈ ၼၼ်ႉ ၵဝ် သမ်ႉ လႆႈ ငိၼ်း သဵင် ဢၼ် ဢူၼ် မေႃး မိူၼ် ၸိူဝ်ႉ ၼင်ႇ သဵင် ၵူၼ်း ၼမ်ၼႃႇ ဢၼ် ၸုတုမ် ၵၼ်၊ဢိၵ်ႇတင်း မိူၼ် ၸိူဝ်ႉ ၼင်ႇ သဵင် ၼမ်ႉတူၵ်းတၢတ်ႇ၊ဢိၵ်ႇတင်း မိူၼ် သဵင် ၽႃႉလင် ၽႃႉၽႃႇ ၼၼ်ႉ လႄႈ လၢတ်ႈ ဝႃႈ၊ "ႁႃႇလေႇလူးယႃႈ။ ထႃႇဝရႃႉ ၽြႃး၊ၽြႃးပဵၼ်ၸဝ်ႈ ႁဝ်းၶႃႈ ဢၼ် ပဵၼ် ၸဝ်ႈ ဢၼၼ်ႇတႃႉ တၼ်းၶူဝ်း ၼႆႉ ဢုပ်ႉပိူင်ႇ ၸၢမ်ႇၸႃး ယူႇ ဢေႃႈ။- 7ဢွၼ်ၵၼ် ၸူမ်းသိူဝ်း လႄႈ မူၼ်ႈပျေႃႇ တႃႉ ႁဝ်း။ ဢွၼ်ၵၼ် ယွင်ႈယေႃး တၢင်း ဢၼ် မၼ်းၸဝ်ႈ ယႂ်ႇ မျၢတ်ႈ ၼၼ်ႉ တႃႉ ႁဝ်း။ လွင်ႈ မၼ်း ၸမ်ႉ၊ၶိင်ႇ ဝၼ်း ပွႆး သွင်ႇ မၢင်ႇၵလႃႇ သူဝ်းဢွၼ်ႇ ၸဝ်ႈ ၼၼ်ႉ ႁွတ်ႈထိုင် ယဝ်ႉ။ ယိင်း သၢဝ် မၼ်း ၵေႃႈ ႁၢင်ႈ ၶိူင်ႈ ဝႆႉ ပုၼ်ႈ ပွႆး ၼၼ်ႉ ယဝ်ႉ။- 8ယိင်း သၢဝ် ၼၼ်ႉ လႆႈ ၼုင်ႈ မႆ ၽႃႈ ပၢၼ်ႇ ၶျေႃး ဢၼ် ၽိူၵ်ႇ ၸိုၼ်ႈ ၶၢဝ် သႂ် ဝႆႉ ယဝ်ႉ ဢေႃႈ၊" ဝႃႈ ၼင်ႇ ၼႆ ဢေႃႈ။ ၽႃႈ ပၢၼ်ႇ ၶျေႃး ၼၼ်ႉ ပဵၼ် တၢင်းၵမ် တၢင်းၵျၢင်ႉ ဢၼ် လီ ဢၼ် ငၢမ်း ၵူၼ်း ၽြႃးပဵၼ်ၸဝ်ႈ တင်းလၢႆ ဢေႃႈ။ 9ၵမ်း ၼၼ်ႉ၊တမၢၼ်ႇၵၢင်ႁၢဝ် ၼၼ်ႉ လၢတ်ႈ တီႈ ၵဝ် လႄႈ ဝႃႈ၊ "ၶဝ် ၸိူဝ်း ဢၼ် လႆႈ ၶၢမ်ႇ တၢင်း ဢၼ် ၽိတ်ႈ ပၢင်း ႁႂ်ႈလႆႈ ၶဝ်ႈ ပွႆး သွင်ႇ မၢင်ႇၵလႃႇ သူဝ်းဢွၼ်ႇ ၸဝ်ႈ ၼၼ်ႉ မီး မၢင်ႇၵလႃႇ ဢေႃႈ၊ဝႃႈၼႆ တႅမ်ႈ ဝႆႉ တႃႉ၊" ဝႃႈ ၼင်ႇ ၼႆ သေယဝ်ႉ၊သမ်ႉ လၢတ်ႈ ထႅင်ႈ လႄႈ ဝႃႈ၊ "ၵႂၢမ်း ၸိူဝ်း ၼႆႉ ပဵၼ် ၵႂၢမ်း တြႃး ဢၼ် ဢွၵ်ႇ သူပ်း ၽြႃးပဵၼ်ၸဝ်ႈ ဢမၢၼ်ႇၶၼ်ပဵၼ် ဢေႃႈ၊" ဝႃႈ ၼင်ႇ ၼႆ ဢေႃႈ။ 10ၵဝ် ၵေႃႈ ၶုပ်ႉမူပ်ႇ ၵႃႈတီႈ ႁိမ်း တိၼ် တမၢၼ်ႇၵၢင်ႁၢဝ် သေယဝ်ႉ၊ဝႆႈသႃ ၵူဝ်းၵႂၢႆႇ မၼ်း ဢေႃႈ။ ၵူၺ်းၵႃႈ၊မၼ်း လၢတ်ႈ တီႈ ၵဝ် လႄႈ ဝႃႈ၊ "ယႃႇပေ ႁဵတ်း ၸိူဝ်ႉ ၼင်ႇ ၼႆ သေၵမ်း။ ၵဝ် ၼႆႉ၊ပဵၼ် ၵေႃႉ ဢၼ် ပွင်ၵၢၼ် ႁူမ်ႈ လူၺ်ႈ ၵၼ် တင်း မႂ်း လႄႈ ၶဝ်ႈပႃး ၼႂ်း ပီႈၼွင်ႉ မႂ်း ၸိူဝ်း ဢၼ် မီး သဵတ်ႈၸႃႇ ၸွမ်း သမ်ႇမႃႇ တြႃး ဢၼ် ပဵၼ် မႃး ၵႃႈတီႈ ၸဝ်ႈ ယေႇသု၊ၼၼ်ႉ ၵူၺ်း ၼင်ႇၵဝ်ႇ ဢေႃႈ။ ၵူဝ်းၵႂၢႆႇ ၽြႃးပဵၼ်ၸဝ်ႈ တႃႉ၊" ဝႃႈ ၼင်ႇ ၼႆ ဢေႃႈ။ လွင်ႈ မၼ်း ၸမ်ႉ၊သမ်ႇမႃႇ တြႃး ဢၼ် ပဵၼ် မႃး ၵႃႈတီႈ ၸဝ်ႈ ယေႇသု၊ၼၼ်ႉ ၸိုင်၊ပဵၼ် တြႃး ဢၼ် ပဝ်ႇ သႂၢင်း ပၼ် တီႈ ပရေႃးၽႅတ်ႈ တင်းလၢႆ ဢေႃႈ။ 11မိူဝ်ႈ ၼၼ်ႉ ၵဝ် ႁၼ် ၵၢင်ႁၢဝ် ၽုၺ်ႇ ပိုတ်ႇ ဝႆႉ လႄႈ မီး မႃႉ ၽိူၵ်ႇ တူဝ် ၼိုင်ႈ ဢေႃႈ။ ၸဝ်ႈ ဢၼ် ၶီႇ မႃႉ ၼၼ်ႉ မီး ၸိုဝ်ႈ ႁွင်ႉ ႁဵၵ်ႈ ဝႃႈ၊သဵတ်ႈၸႃႇ လႄႈ သမ်ႇမႃႇ တြႃး၊ဢေႃႈ။ မၼ်းၸဝ်ႈ ၸီႇယၢင်ႇ ၸွမ်း တြႃး ဢၼ် သိုဝ်ႈတေႃႇ လႄႈ တိုၵ်းသိုၵ်း ၸွမ်း တြႃး ဢၼ် သိုဝ်ႈတေႃႇ ဢေႃႈ။- 12မၢၵ်ႇတႃ မၼ်းၸဝ်ႈ ပဵၼ် ၼင်ႇ ပဵဝ်ၽႆး လႄႈ ၵႃႈၼိူဝ် ႁူဝ် မၼ်းၸဝ်ႈ ၵေႃႈ တိုဝ်း သရၽူႇ ဝႆႉ ၼမ်ၼႃႇ ဢေႃႈ။ ၸိုဝ်ႈသဵင် ၸဝ်ႈ ၵေႃႈ တႅမ်ႈ ဝႆႉ ၵႃႈၼိူဝ် တူဝ် မၼ်းၸဝ်ႈ လႄႈ ၼွၵ်ႈ သေ မၼ်းၸဝ်ႈ ဢမ်ႇ မီး ၽူႈလႂ် ႁု ၸိုဝ်ႈသဵင် ၼၼ်ႉ လႆႈ ဢေႃႈ။- 13ၶူဝ်းၼုင်ႈ ဢၼ် မၼ်းၸဝ်ႈ ၼုင်ႈ ၼၼ်ႉ ပဵၼ် ၶူဝ်းၼုင်ႈ ဢၼ် ၸုမ်ႇ သႂ်ႇ ၵႃႈၼႂ်း လိူတ်ႈ လႄႈ ၸိုဝ်ႈသဵင် မၼ်းၸဝ်ႈ ၸမ်ႉ၊ႁွင်ႉ ႁဵၵ်ႈ ဝႃႈ၊ "ၼုၵ်ႈၵပၢတ်ႈ တြႃး၊ၽြႃးပဵၼ်ၸဝ်ႈ၊" ဢေႃႈ။- 14တပ်ႉသိုၵ်း ၵၢင်ႁၢဝ် တင်းလၢႆ ၵေႃႈ ၼုင်ႈ ၽႃႈ ပၢၼ်ႇ ၶျေႃး ဢၼ် ၽိူၵ်ႇ ၸိုၼ်ႈ ၶၢဝ် သႂ် လႄႈ ၶီႇ မႃႉ ၽိူၵ်ႇ သေ ၸွမ်းလင် မၼ်းၸဝ်ႈ ယူႇ ဢေႃႈ။- 15လၢပ်ႇ သၢၼ်ႇလႅၵ်ႈ ဢၼ် ၽၢႆ ၼႃႇ ၼၼ်ႉ ဢွၵ်ႇ မႃး သေ ၵႃႈတီႈ သူပ်း မၼ်းၸဝ်ႈ ၼၼ်ႉ ပုၼ်ႈ ဢၼ် တၵ်း ၽၼ်း ပႄႉ ၵူၼ်း မဵဝ်း တင်းလၢႆ ဢေႃႈ။ မၼ်းၸဝ်ႈ တၵ်း ဢဝ် တင်း ၵၼ်းႁွၵ်ႇ လဵၵ်း သေလႄႈ ဢုပ်ႉပိူင်ႇ ၶဝ် ဢေႃႈ။ မၼ်းၸဝ်ႈ တၵ်း ဢဝ် ၶဝ် ယဵတ်ႈ သႂ်ႇ ၵႃႈၼႂ်း ႁၢင်း ယဵပ်ႇ ၼူတ်ႈ မၢၵ်ႇၸပိတ်ႉ ဢၼ် ဝႃႈ၊တေႃးသႃႉ တၢင်း ဢၼ် ၸႂ်မႆႈ ၶႂ်ႈၸႃႉ ၸဝ်ႈ ဢၼၼ်ႇတႃႉ တၼ်းၶူဝ်း ၸဝ်ႈ ထႃႇဝရႃႉ ၽြႃး ၼၼ်ႉ ဢေႃႈ။- 16မၼ်းၸဝ်ႈ မီး ၸိုဝ်ႈသဵင် ဢၼ် တႅမ်ႈ ၸပ်း ဝႆႉ ၵႃႈၼိူဝ် ၶူဝ်းၼုင်ႈ ၸဝ်ႈ၊ဢိၵ်ႇတင်း ၵႃႈတီႈ ႁိမ်း တၢပ်ႇၶႃ ၸဝ်ႈ ၼၼ်ႉ ႁွင်ႉ ႁဵၵ်ႈ ဝႃႈ၊ "ၶုၼ်ႁေႃၶမ်း ၵႃႈၼိူဝ် ၶုၼ်ႁေႃၶမ်း တင်းလၢႆ၊ၸဝ်ႈ ၵႃႈၼိူဝ် ၸဝ်ႈ တင်းလၢႆ၊" ဝႃႈ ၼင်ႇ ၼႆ ဢေႃႈ။ 17မိူဝ်ႈၼၼ်ႉ၊ၵဝ် ႁၼ် တမၢၼ်ႇၵၢင်ႁၢဝ် တၢင်ႇ ပႃး ၸုၵ်း ယူႇ ၵႃႈၼိူဝ် တႃဝၼ်း သေလႄႈ ႁွင်ႉ ပၢဝ်ႇ ႁွင်ႉ သေႃႇ လူၺ်ႈ တင်း သဵင် ဢၼ် ယႂ်ႇ ၼႃႇ တီႈ ၼူၵ်ႉ တင်းလၢႆ ဢၼ် မိၼ် ယူႇ ၵႃႈၼိူဝ် ၽႃႉၵၢင်ႁၢဝ် လႂ် ၼၼ်ႉ လႄႈ ဝႃႈ၊ "ဢွၼ်ၵၼ် မႃး တႃႉ။ မႃး ၸုတုမ် ၵၼ် တီႈ ပွႆး ၵိၼ် လဵင်ႉ ၽြႃးပဵၼ်ၸဝ်ႈ၊- 18ႁႂ်ႈလႆႈ ၵိၼ် ၼိူဝ်ႉ ၶုၼ်ႁေႃၶမ်း တင်းလၢႆ၊ၼိူဝ်ႉ ၶုၼ်သိုၵ်း တင်းလၢႆ၊ၼိူဝ်ႉ ၵူၼ်းသိုၵ်း တင်းလၢႆ၊ဢိၵ်ႇတင်း ၼိူဝ်ႉ မႃႉ တင်း ၼိူဝ်ႉ ၵူၼ်းသိုၵ်း ဢၼ် ၶီႇ မႃႉ တင်းလၢႆ၊ပႃး ၸဵမ် ၼိူဝ်ႉ ၵူၼ်း တင်းလၢႆ၊ဢၼ် ပဵၼ် ၶႃႈ လႄႈ ၵူၼ်း လွတ်ႈလႅဝ်း လဵၵ်ႉ လဵၵ်ႉ ယႂ်ႇ ယႂ်ႇ ၸိူဝ်း ၼၼ်ႉ တႃႉ ႁဝ်း၊" ဝႃႈ ၼင်ႇ ၼႆ ဢေႃႈ။ 19မိူဝ်ႈ ၼၼ်ႉ ၵဝ် ႁၼ် တူဝ်ထိူၼ်ႇႁၢႆႉ လႄႈ ၶုၼ်ႁေႃၶမ်း လေႃးၵီႇ တင်းလၢႆ၊ဢိၵ်ႇတင်း တပ်ႉသိုၵ်း ၶဝ် တင်းလၢႆ၊ၸုတုမ် မႃး ႁႂ်ႈလႆႈ တိုၵ်းတေႃး ၵၼ် တင်း ၸဝ်ႈ ဢၼ် ၶီႇ မႃႉ၊ဢိၵ်ႇတင်း တပ်ႉသိုၵ်း ၸဝ်ႈ ၼၼ်ႉ ဢေႃႈ။- 20တူဝ်ထိူၼ်ႇႁၢႆႉ ၼၼ်ႉ လႆႈ ၶၢမ်ႇ တၢင်း ဢၼ် တိဢဝ် ဝႆႉ လူၺ်ႈ ၵၼ် တင်း မိၵ်ႉသႃႇ ပရေႃးၽႅတ်ႈ ဢၼ် ဢဝ် တင်း ၼိမိၵ်ႈ လၢၵ်ႈၶၼႃႇ ၸိူဝ်း ၼၼ်ႉ ပႅတ်ႉလႅၼ် ၶဝ် ၸိူဝ်း ဢၼ် မီး ႁွႆး တၼ်းသိၵ်ႈ တူဝ်ထိူၼ်ႇႁၢႆႉ၊ဢိၵ်ႇတင်း ၶဝ် ၸိူဝ်း ဢၼ် ဝႆႈ ႁုၼ်ႇႁၢင်ႈသၢင်းထု မၼ်း ၼၼ်ႉ ဢေႃႈ။ တူဝ်ထိူၼ်ႇႁၢႆႉ တင်း မိၵ်ႉသႃႇ ပရေႃးၽႅတ်ႈ ၼၼ်ႉ လႆႈ ၶၢမ်ႇ တၢင်း ဢၼ် ဢဝ် တူဝ် လိပ်း ၶဝ် ထိမ်ႈသႂ်ႇ ၵႃႈၼႂ်း ၼွင် ၽႆး ဢၼ် မႆႈ လေႃး ၵၼ် တင်း ၵၢၼ်ႉ ၼၼ်ႉ ဢေႃႈ။- 21တပ်ႉသိုၵ်း ၶဝ် တင်းလၢႆ ၸမ်ႉ၊လႆႈ ၶၢမ်ႇ တၢင်း ဢၼ် ၽၼ်း တၢႆ လူၺ်ႈ လၢပ်ႇ သၢၼ်ႇလႅၵ်ႈ ဢၼ် ဢွၵ်ႇ သေ ၵႃႈတီႈ သူပ်း ၸဝ်ႈ ဢၼ် ၶီႇ မႃႉ ၼၼ်ႉ သေလႄႈ ၼူၵ်ႉ တင်းလၢႆ ၵေႃႈ ၵိၼ် ၼိူဝ်ႉ ၶဝ် ၸိူဝ်း ၼၼ်ႉ ထၢၼ်ႈပေႃး ဢိမ်ႇ တဵမ် ၼႃႇ ဢေႃႈ။
Copyright
Learn More


text:
1ၼႆႉ ၸမ်ႉ၊ပဵၼ် ပွၵ်ႈ တီႈ သၢမ် ဢၼ် ၵဝ်ၶႃႈ တေ မႃး ႁႃ လႄႇ သူ ဢေႃႈ။ ၵျၢမ်းလိၵ်ႈ တႅမ်ႈ ဝႆႉ လႄႈ ဝႃႈ၊ "ပေႃး သေၵေႃႉသေၵူၼ်း မီး တီႈ တၵ်း တၢင်ႇ ဢပျတ်ႈ ၸိုင်၊ႁႂ်ႈ မီး သၢၵ်ႈသေႇ တီႈ ၵေႇ မၼ်း သွင် ၵေႃႉ သၢမ် ၵေႃႉ တႃႉ၊" ဝႃႈ ၼင်ႇ ၼႆ ဢေႃႈ။- 2ၵဝ်ၶႃႈ ၶႂ်ႈ ပၼ် သတိ တီႈ သူ ၸိူဝ်း ဢၼ် လႆႈ ႁဵတ်း တၢင်းၽိတ်း ဝႆႉ၊ဢိၵ်ႇတင်း တီႈ ၶဝ် တၢင်ႇၵေႃႉ ၸိူဝ်း ၼၼ်ႉ ဢေႃႈ။ ၼႂ်း မိူဝ်ႈ ဢၼ် ၵဝ်ၶႃႈ ႁွတ်ႈထိုင် တီႈ သူ ပွၵ်ႈ တီႈ သွင် ၼၼ်ႉ၊ၵဝ်ၶႃႈ ပေႃး လႆႈ လၢတ်ႈ တီႈ သူ ဝႆႉ ယဝ်ႉ။ ၵူၺ်းၵႃႈ၊မိူဝ်ႈ ဢၼ် ၵဝ်ၶႃႈ ယင်း ယူႇ ၵႆ ၵၼ် တင်း သူ မိူဝ်ႈလဵဝ် ၼႆႉ၊ၵဝ်ၶႃႈ သမ်ႉ တၵ်း လၢတ်ႈ ထႅင်ႈ လႄႈ ဝႃႈ၊ပေႃး ၵဝ်ၶႃႈ ႁွတ်ႈထိုင် ၵႂႃႇ တီႈ သူ ထႅင်ႈ ပွၵ်ႈ ၼိုင်ႈ ၸိုင်၊ၽူႈလႂ် ၵေႃႈ တေ ဢမ်ႇ လႆႈ လွတ်ႈ တၢမ်ႇ ဢပျတ်ႈ ဢေႃႈ။- 3သူ ၶႂ်ႈ ႁၼ် သၢၵ်ႈသေႇ လွင်ႈ ဢၼ် ၸဝ်ႈ ၶရိၸ်ႈ၊ဢဝ် ၵဝ်ၶႃႈ ႁေႃးလၢတ်ႈ တြႃး မၼ်းၸဝ်ႈ ဢမ်ႇၸႂ်ႈ ႁိုဝ်း။ မၼ်းၸဝ်ႈ ဢမ်ႇ ဢူၼ်ႈဢွၼ်ႇ ႁႅင်း လဵၵ်ႉ ၵႃႈၼႂ်း သူ၊မၼ်းၸဝ်ႈ တေ ၼႄပျႃး တၼ်းၶူဝ်း မၼ်းၸဝ်ႈ တီႈ သူ ဢေႃႈ။- 4ပိၵ်ႉသမ်ႉ ဝႃႈ၊ၵွပ်ႈပိူဝ်ႈ တၢင်း ဢၼ် မၼ်းၸဝ်ႈ ႁႅင်းဢူၼ်ႈ လႄႈ လႆႈ ၶၢမ်ႇ ဢဝ်တၢႆ ၵႃႈၼိူဝ် သဝ်မႆႉဝႃးမိုဝ်း သေၵေႃႈ၊မၼ်းၸဝ်ႈ လႆႈ ဢသၢၵ်ႈလိပ်း ယူႇ ၵွပ်ႈပိူဝ်ႈ တၼ်းၶူဝ်း ၽြႃးပဵၼ်ၸဝ်ႈ ဢေႃႈ။ ႁဝ်း ၼႆႉ ၵေႃႈ ႁႅင်းဢူၼ်ႈ မိူၼ် ၸိူဝ်ႉ ၼင်ႇ ၸဝ်ႈ ၶရိၸ်ႈ၊ဢေႃႈ။ ၵူၺ်းၵႃႈ၊မိူဝ်ႈလဵဝ် ၼႆႉ ႁဝ်း လႆႈ ဢသၢၵ်ႈလိပ်း ယူႇ လူၺ်ႈ ၵၼ် တင်း မၼ်းၸဝ်ႈ ၵွပ်ႈပိူဝ်ႈ တၼ်းၶူဝ်း မၼ်းၸဝ်ႈ ဢေႃႈ။ 5ၸွင်ႇ သူ မၼ်ႈၶိူင်ႇ ယူႇ ၼႂ်း တၢင်းယုမ်ႇမၢတ်ႈ ႁိုဝ်း ဝႃႈၼႆ၊ၸႅတ်ႈထၢမ် တူဝ်ၸဝ်ႈၵဝ်ႇ၊ဢိၵ်ႇတင်း ၸၢမ်းတူၺ်း တူဝ်ၸဝ်ႈၵဝ်ႇ လူးၵွၼ်ႇ တႃႉ။ သူ ႁု ဝႃႈ တူဝ် ၸဝ်ႈ ၶရိၸ်ႈ၊မီး ယူႇ ၵႃႈၼႂ်း သူ ဢမ်ႇၸႂ်ႈ ႁိုဝ်း။ ပေႃး ဢမ်ႇၼၼ် သူ ပဵၼ် ၵေႃႉ ဢၼ် တူၵ်း သုမ်း ၼႂ်း တၢင်း ဢၼ် ၸႅတ်ႈထၢမ် ဢေႃႈ။- 6ၵဝ်ၶႃႈ ယုမ်ႇ ဝႃႈ၊သူ တၵ်း ႁု လွင်ႈ ဢၼ် ႁဝ်း ပဵၼ် ၵေႃႉ ဢၼ် ဢမ်ႇ တူၵ်း သုမ်း ၼႂ်း တၢင်း ဢၼ် ၸႅတ်ႈထၢမ် ၼၼ်ႉ ဢေႃႈ။- 7ႁဝ်း သူးတွင်း တီႈ ၽြႃးပဵၼ်ၸဝ်ႈ ၼင်ႇ ႁိုဝ် သူ တၵ်း ဢမ်ႇ ႁဵတ်း ၽိတ်းပိူင်ႈ ဢေႃႈ။ လွင်ႈ ၼႆႉ ၸိုင်၊မၼ်း ဢမ်ႇၸႂ်ႈ ဝႃႈ ၵွပ်ႈပိူဝ်ႈ ႁဝ်း ၶႂ်ႈ မီး ၸိုဝ်ႈသဵင် လီ ဢေႃႈ။ ပိၵ်ႉသမ်ႉ ႁဝ်း တၵ်း ၸိုဝ်ႈသဵင် လု သေၵေႃႈ၊ႁဝ်း ၶႂ်ႈႁႂ်ႈ သူ ၵမ်ၵျၢင်ႉ ဢၼ် သိုဝ်ႈတေႃႇ ၵူၺ်း ဢေႃႈ။- 8လွင်ႈ မၼ်း ၸမ်ႉ၊ႁဝ်း ဢမ်ႇ ၸၢင်ႈ ႁဵတ်း ၵႃႈသင် ဢၼ် တၵ်း ၶတ်းၵၼ် တင်း တြႃး ဢၼ် ၸိုဝ်ႈ ဢၼ် ၸႂ်ႈ လႄႈ ႁဝ်း ၸၢင်ႈ ယူႇ ၽၢႆႇ တြႃး ဢၼ် ၸိုဝ်ႈ ဢၼ် ၸႂ်ႈ ၼၼ်ႉ ၵူၺ်း ဢေႃႈ။- 9မိူဝ်ႈ ဢၼ် ႁဝ်း ႁႅင်း လဵၵ်ႉ လႄႈ သူ ႁႅင်း ယႂ်ႇ ၼၼ်ႉ၊ႁဝ်း ၸူမ်းသိူဝ်း ဢေႃႈ။ ပိူဝ်ႈ ၼႆ လႄႈ ႁဝ်း သူးတွင်း ၼင်ႇ ႁိုဝ် သူ တၵ်း တေ မီး တၢင်း ဢၼ် ပျေႉၸုမ်ႇ ဢေႃႈ။- 10ၵွပ်ႈၼႆ လႄႈ ၵဝ်ၶႃႈ တႅမ်ႈ ၸိူဝ်ႉ ၼင်ႇ ၼႆ၊မိူဝ်ႈ ဢၼ် ၵဝ်ၶႃႈ မီး ၵႆ ၵၼ် တင်း သူ ၼၼ်ႉ ဢေႃႈ။ ၵွပ်ႈ လွင်ႈ ၸိူဝ်ႉ ၼႆ လႄႈ မိူဝ်ႈ ဢၼ် ၵဝ်ၶႃႈ ႁွတ်ႈထိုင် တီႈ သူ ၼၼ်ႉ၊ၵဝ်ၶႃႈ တၵ်း တေ ဢမ်ႇ လူဝ်ႇ ဢဝ် ဢႃႇၼႃႇ ဢၼ် ၸဝ်ႈၽြႃး ပၼ် တီႈ ၵဝ်ၶႃႈ ၼၼ်ႉ၊ပၼ်တၢမ်ႇ ႁႅင်း ႁႅင်း တီႈ သူ ဢေႃႈ။ ဢႃႇၼႃႇ တၼ်းၶူဝ်း မၼ်းၸဝ်ႈ ၼႆႉ၊ပဵၼ် ပုၼ်ႈတႃႇ ယႃႉ ၽဵဝ်ႈ သူ ပႅတ်ႈ ဢမ်ႇၸႂ်ႈ၊ပဵၼ် ပုၼ်ႈတႃႇ တေ တႄႇႁဵတ်း သူ ဢေႃႈ။ 11ပိူဝ်ႈ ၼႆ လႄႈ ပီႈၼွင်ႉ ၶဝ်႟။ ၵႂၢမ်း ၵဝ်ၶႃႈ တေ သုတ်း တီႈ ၼႆႈ ယဝ်ႉ။ ၶတ်းၸႂ် ႁႂ်ႈလႆႈ ပျေႉၸုမ်ႇ တႃႉ။ ထွမ်ႇဢဝ် ၵႂၢမ်း ဢၼ် ၵဝ်ၶႃႈ သင်ႇ လၢတ်ႈ ၼၼ်ႉ တႃႉ။ ယူႇ ၽွမ်ႉၸႂ် ၵၼ် ၼႂ်း တၢင်း ဢၼ် ၵတ်း ၼိမ် ၶျၢမ်းသႃႇ တႃႉ။ ပေႃး ႁဵတ်း ၸိူဝ်ႉ ၼင်ႇ ၼႆ ၸိုင်၊ၽြႃးပဵၼ်ၸဝ်ႈ ဢၼ် ပဵၼ် ၸဝ်ႈ တၢင်းႁၵ်ႉ မႅတ်ႈတႃႇ၊ၸဝ်ႈ တၢင်းၼိမ် ၶျၢမ်းသႃႇ ၼၼ်ႉ၊တၵ်း မီး ယူႇ လူၺ်ႈ ၵၼ် တင်း သူ ဢေႃႈ။ 12တူင်ႉတၵ်ႉ လႄႈ ၼူမ် ၵၼ် မိူၼ် ၸိူဝ်ႉ ၼင်ႇ ပီႈၼွင်ႉ ဢၼ် ႁၵ်ႉပႅင်း ၵၼ် ၼၼ်ႉ တႃႉ။- 13ၵူၼ်း ၸဝ်ႈၽြႃး တင်းလၢႆ ထၢမ်ႁႃ သူ ယူႇ ဢေႃႈ။ 14ႁႂ်ႈ ၵျေးၸူး ၸဝ်ႈ ၽြႃး ၸဝ်ႈ ယေႇသု ၶရိၸ်ႈ၊ဢိၵ်ႇတင်း တၢင်းႁၵ်ႉ မႅတ်ႈတႃႇ ၽြႃးပဵၼ်ၸဝ်ႈ၊တင်း မိၵ်ႈသႁႃႇယႃႉ ဢၼ် ႁူမ်ႈ ပွင်း ဝိၺိၺ်ႇ မူတ်းၸၢင်ႇ ၸဝ်ႈ မီး ယူႇ လူၺ်ႈ ၵၼ် တင်း သူ သေၵမ်း လူၺ်ႈ။
Copyright
Learn More


text:
1မိူဝ်ႈ ၼၼ်ႉ၊ၸိူဝ်ႉ ၼင်ႇ ဢၼ် ၵူၼ်း ဢမ်ႇ ႁု လႆႈ မီး လၢႆ ႁဵင် ၵေႃႉ၊ၽိုတ်ႉ ဢီး ၸုတုမ် မႃး တီႈ ႁိမ်း ၸဝ်ႈ ယေႇသု၊ထၢၼ်ႈပေႃး ယဵပ်ႇ ၶၢမ်ႈ ၵၼ် မႃး ယူႇ ၼၼ်ႉ မၼ်းၸဝ်ႈ လၢတ်ႈ တီႈ တပႄးၸဝ်ႈ တင်းလၢႆ ဢွၼ်တၢင်း လႄႈ ဝႃႈ၊ "ႁဵတ်း သတိ လႄႈ ဝႄႈ ပႅတ်ႈ ၸိူဝ်ႉပႅင်ႈ ၵူၼ်း ၵိူင်း ၽႃႇရိသႄး၊ၶဝ်၊ဢၼ် ဝႃႈ၊ၵူၼ်း ၼႃႈသိုဝ်ႈၸႂ်ၵူတ်ႉ ၼၼ်ႉ တႃႉ။- 2လွင်ႈ သင် သေဢမ်ႇဝႃႈ၊တၢင်း ဢၼ် ႁူမ်ႇ ဝႆႉ လႄႈ တၵ်း ဢမ်ႇ လႆႈ ပေႃႇ ဢွၵ်ႇ ထၢင်ႇသႃး မႃး၊ဢိၵ်ႇတင်း တၢင်း ဢၼ် သိူင်ႇ ဝႆႉ လႄႈ တၵ်း ဢမ်ႇ လႆႈ ႁု ၼၼ်ႉ ဢမ်ႇ မီး သေ ၸိူဝ်ႉ သေ မဵဝ်း။- 3ပိူဝ်ႈ ၼႆ လႄႈ ၵႃႈ ဢၼ် သူ လွမ် လၢတ်ႈ ၵႃႈၼႂ်း လပ်းသိင်ႇ ၼၼ်ႉ၊တၵ်း လႆႈ ငိၼ်း ၼႂ်း တီႈ ဢၼ်လႅင်း ဢေႃႈ။ ၵႃႈ ဢၼ် သူ သွပ်ႉသႅပ်ႉ ႁင်း ၵူၺ်းၶေႃ ၼၼ်ႉ တၵ်း လႆႈ ပၢဝ်ႇသေႃႇ ၵႃႈၼိူဝ် လင်ၶႃးႁိူၼ်း ဢေႃႈ။ 4"ၵေႃႉသႄႈ ၵဝ် ၶဝ်႟။ ၵဝ် ဝႃႈ တီႈ သူ ၸမ်ႉ၊ယႃႇပေ ၵူဝ် ၶဝ် ၸိူဝ်း ဢၼ် ဢဝ် တူဝ် ၶၼ်ႇထႃႇ သူ တၢႆ လႄႈ ၵမ်းလိုၼ်း ဢမ်ႇ ၸၢင်ႈ ႁဵတ်းသင် လႆႈ ထႅင်ႈ ၼၼ်ႉ။- 5သူ တၵ်း လႆႈ ၵူဝ်ႁႄ ၽူႈလႂ် ဝႃႈၼႆ ၵဝ် တၵ်း ၼႄပျႃး သူ လူးၵွၼ်ႇ ဢေႃႈ။ ၵူဝ်ႁႄ ၸဝ်ႈ ဢၼ် ၸၢင်ႈ ဢဝ်တၢႆ လႆႈ သေလႄႈ ယင်း မီး ဢႃႇၼႃႇ တၼ်းၶူဝ်း ဢၼ် ဢဝ် ၶျႃးတူၵ်း ၵႃႈၼႂ်း ငရၢႆး လႆႈ ၼၼ်ႉ တႃႉ။ ၵဝ် ဝႃႈ တီႈ ၸိုဝ်ႈၸႂ်ႈ မၼ်း တီႈ သူ ၸမ်ႉ၊ၵူဝ်ႁႄ ၸဝ်ႈ ၼၼ်ႉ တႃႉ။ 6"ၼူၵ်ႉဢႅၼ်ႇၽႃႉ ႁႃႈ တူဝ်၊ၵႃႈ မၼ်း တူၵ်း မႅၼ်ႈ ငိုၼ်း သွင် ၶႅပ်း ဢွၼ်ႇ ၵူၺ်း ဢမ်ႇၸႂ်ႈ ႁိုဝ်း။ ၼႂ်းဝႃႈၼၼ် သေၵေႃႈ၊ၽြႃးပဵၼ်ၸဝ်ႈ ဢမ်ႇ လိုမ်း ပႅတ်ႈ ၶဝ် သေ တူဝ်။- 7သဵၼ်ႈ ၶူၼ်ႁူဝ် သူ ၵေႃႈ လႆႈ ၶၢမ်ႇ တၢင်း ဢၼ် ၼပ်ႉဢၢၼ်ႇ ဝႆႉ ၵူႈ သဵၼ်ႈ ယဝ်ႉ ဢေႃႈ။ ပိူဝ်ႈ ၼႆ လႄႈ ယႃႇပေ ၵူဝ်။ သူ ယဵင်ႈၶႅၼ်း ထိူၵ်ႈၵႃႈ ထိူၵ်ႈ ၶၼ် ယႂ်ႇ ၼႃႇ သေ ၼူၵ်ႉဢႅၼ်ႇၽႃႉ တင်းလၢႆ ၼၼ်ႉ ၼမ်ၼႃႇ ဢေႃႈ။ 8"ၵဝ် ဝႃႈ တီႈ သူ ၸမ်ႉ၊ၽူႈလႂ် သေဢမ်ႇဝႃႈ၊ၵေႃႉ ဢၼ် ႁပ်ႉတုင်း ဢဝ် ၵဝ် ၵႃႈတီႈ ၽၢႆႇၼႃႈ ၵူၼ်း တင်းလၢႆ ၼၼ်ႉ၊ၸဝ်ႈ လုၵ်ႈၵူၼ်း၊တၵ်း ႁပ်ႉတုင်း ဢဝ် ၵေႃႉ ၼၼ်ႉ ၵႃႈတီႈ ၽၢႆႇၼႃႈ တမၢၼ်ႇၵၢင်ႁၢဝ် ၽြႃးပဵၼ်ၸဝ်ႈ တင်းလၢႆ ဢေႃႈ။- 9ၵူၺ်းၵႃႈ၊ၽူႈလႂ် သေဢမ်ႇဝႃႈ၊ၵေႃႉ ဢၼ် ထဵင် ပႅတ်ႈ ၵဝ် ၵႃႈတီႈ ၽၢႆႇၼႃႈ ၵူၼ်း တင်းလၢႆ ၼၼ်ႉ၊ၸဝ်ႈ လုၵ်ႈၵူၼ်း၊တၵ်း ထဵင် ပႅတ်ႈ ၵေႃႉ ၼၼ်ႉ ၵႃႈတီႈ ၽၢႆႇၼႃႈ တမၢၼ်ႇ ၵၢင်ႁၢဝ် ၽြႃးပဵၼ်ၸဝ်ႈ ဢေႃႈ။ 10"ၽူႈလႂ် သေဢမ်ႇဝႃႈ၊ၵေႃႉ ဢၼ် ၽိတ်း သူပ်း ၽိတ်း ၵႂၢမ်း တီႈ ၸဝ်ႈ လုၵ်ႈၵူၼ်း၊ၼၼ်ႉ၊ပျတ်ႈ မၼ်း ၼၼ်ႉ တၵ်း ပွႆႇလွတ်ႈ ပၼ် လႆႈ ယူႇ ဢေႃႈ။ ၵူၺ်းၵႃႈ၊ၵေႃႉ ဢၼ် သႄႉသွမ်း ဝိၺိၺ်ႇ ဢၼ် မူတ်းၸၢင်ႇ ၸဝ်ႈ ၸမ်ႉ၊တၵ်း ဢမ်ႇ လႆႈ ၶၢမ်ႇ တၢင်း ဢၼ် ပွႆႇလွတ်ႈ ဢပျတ်ႈ လႆႈ။ 11"မိူဝ်ႈ ဢၼ် ၶဝ် ဢဝ် သူ ၵႂႃႇ ႁႂ်ႈလႆႈ ၸႅတ်ႈ သေး သူ ၵႃႈတီႈ ၸရွပ်ႈ ႁေႃးတြႃး လႂ်၊ၽၢႆႇၼႃႈ ပူႇ ၵႄႇ ၽွင်းမိူင်း လႂ်၊ဢမ်ႇၼၼ် ၽၢႆႇၼႃႈ ၶုၼ်လုမ်း လႂ် ၸိုင်၊ယႃႇပေ မႆႈၸႂ် လွင်ႈ ဢၼ် တေ လႆႈ ႁဵတ်း ၸိူဝ်ႉႁိုဝ်၊တေ လႆႈ ၶိုၼ်း တွပ်ႇ ၸိူဝ်ႉႁိုဝ်၊တေ လႆႈ လၢတ်ႈ ၵႃႈသင် ၼၼ်ႉ။- 12ဝိၺိၺ်ႇ ဢၼ် မူတ်းၸၢင်ႇ ၸဝ်ႈ ၼၼ်ႉ၊တၵ်း သွၼ်ပၼ် ႁႂ်ႈလႆႈ လၢတ်ႈ ၵႃႈသင် ၼႂ်း ၶိင်ႇၼႃႇရီႇ ၼၼ်ႉ ၵမ်းလဵဝ် ဢေႃႈ၊" ဝႃႈ ၼင်ႇ ၼႆ ဢေႃႈ။ 13ၵႃႈၼႂ်း မူႇၵူၼ်း ၼၼ်ႉ ၵူၼ်း ၵေႃႉ ၼိုင်ႈ လဝ်ႈထၢမ် တီႈ ၸဝ်ႈ ယေႇသု၊လႄႈ ဝႃႈ၊ "သြႃႇ ၸဝ်ႈ။ ၶႅၼ်းတေႃႈ ၸွႆႈ လၢတ်ႈ တီႈ ပီႈဢၢႆႈ ၵဝ်ၶႃႈ ႁႂ်ႈ မၼ်း ၽႄမႅင်ႇ ပၼ် ဢမူၺ်ႇ ဢၼ် ပေႃႈ ႁဝ်းၶႃႈ ၵိုတ်း ပၼ် ဝႆႉ ၼၼ်ႉ တီႈ ၵဝ်ၶႃႈ ၼၼ်ႉ သေၵမ်း ၶႃႈ၊" ဝႃႈ ၼင်ႇ ၼႆ လႄႈ။ 14ၸဝ်ႈ ယေႇသု၊ၶိုၼ်း လၢတ်ႈ တီႈ မၼ်း လႄႈ ဝႃႈ၊ "ၵူၼ်း႟။ ၽူႈလႂ် မၵ်းၶၢၼ်း ၵဝ် ဝႆႉ ႁႂ်ႈလႆႈ ပဵၼ် ၵေႃႉ ဢၼ် တႅပ်းတတ်း ဢမု ဢၼ် ၽႄမႅင်ႇ ပၼ် ဢမူၺ်ႇ သူ ပီႈၼွင်ႉ၊" ဝႃႈ ၼင်ႇ ၼႆ သေယဝ်ႉ၊- 15သိုပ်ႇ လၢတ်ႈ တီႈ ၶဝ် တင်းသဵင်ႈတင်းလူင် လႄႈ ဝႃႈ၊ "ႁဵတ်း သတိ လႄႈ ဝႄႈ ပႅတ်ႈ ၸႂ် လေႃးၽႃႉ တႃႉ။ ၵွပ်ႈ လွင်ႈ ၸိူဝ်ႉ ၼင်ႇ ႁိုဝ် လႄႈ ဝႃႈ ၸမ်ႉ၊ၵူၼ်း ႁဝ်း ၼႆႉ မၢၵ်ႈမီး ထၢၼ်ႇ ႁိုဝ် သေၵေႃႈ၊ဢသၢၵ်ႈ မၼ်း ဢမ်ႇ တႄႇ ၵႃႈၼိူဝ် ဢုၵ်ႉၸႃႇ ဢၼ် မၼ်း ပိူင်ႇ ၼၼ်ႉ လႆႈ၊" ဝႃႈ ၼင်ႇ ၼႆ ဢေႃႈ။ 16မၼ်းၸဝ်ႈ ၸင်ႇ ဢဝ် တင်း ၵႂၢမ်း ဢုပမႃႇ လႄႈ လၢတ်ႈ ဝႃႈ ၸမ်ႉ၊ "တီႈ သထေး ၵေႃႉ ၼိုင်ႈ မီး ၼႃး ဢၼ် မၢၵ်ႇ ၶဝ်ႈ ႁူင်းၶဝ်ႈ လီ ၼႃႇ ၼၼ်ႉ ဢေႃႈ။- 17မၼ်း ၶႆႈၸႂ် ၼႂ်း ၸႂ် မၼ်း လႄႈ ဝႃႈ၊ 'ၵဝ် ဢမ်ႇ မီး ယွင် မီး ယေး ပုၼ်ႈ ဢၼ် တၵ်း ပေႃးၵုမ်ႇ သႂ်ႇ ၶဝ်ႈပိူၵ်ႇ ၵဝ်။ တေ လႆႈ ႁဵတ်း ၸိူဝ်ႉ ၼင်ႇ ႁိုဝ် ၼေႃ။- 18ဢၼ် ၵဝ် ၶႆႈၸႂ် မႅၼ်ႈ ၸမ်ႉ၊ၵဝ် တၵ်း ယႃႉပႅတ်ႈ ယေးၶဝ်ႈ ဢၼ် ၵဝ်ႇ ၼႆႉ လႄႈ ၶိုၼ်း ႁဵတ်း ယေး မႂ်ႇ ဢၼ် ယႂ်ႇ သေ ၼႆႉ ႁႂ်ႈလႆႈ သႂ်ႇ ၶဝ်ႈပိူၵ်ႇ၊ဢိၵ်ႇတင်း ဢုၵ်ႉၸႃႇ ၵဝ် တၢင်ႇ မဵဝ်း တင်းသဵင်ႈတင်းလူင် ဢေႃႈ။- 19ၵမ်း ၼၼ်ႉ၊ၵဝ် တေ လၢတ်ႈ တီႈ ၸႂ်ဝိၺိၺ်ႇ ၵဝ် လႄႈ ဝႃႈ၊ "ဝိၺိၺ်ႇ ၵဝ်႟။ မႂ်း မီး ၶဝ်ႈပိူၵ်ႇ ၶူဝ်းၶွင် လိူင်ႇ ၼမ်ၼႃႇ ၸုသိမ်း ဝႆႉ ၵုမ်ႇ ၵုမ်ႇ တႃႇ တေ လဵင်ႉ တူဝ် လဵင်ႉၸႂ် ပီ မိူင်း ၼမ်ၼႃႇ ယဝ်ႉ။ ယူႇ ၼိမ် ၼိမ် တႃႉ။ ယူႇ ပျေႃႇ ပျေႃႇ တႃႉ။ ၵိၼ် ပျေႃႇ ပျေႃႇ တႃႉ၊"' ဝႃႈ ၼင်ႇ ၼႆ ဢေႃႈ။- 20ၵူၺ်းၵႃႈ၊ၽြႃးပဵၼ်ၸဝ်ႈ လၢတ်ႈ တီႈ မၼ်း လႄႈ ဝႃႈ၊ 'ၵူၼ်းငိူဝ်ႈ႟။ ၼႂ်း ၶိုၼ်း ၼႆႉ ၵမ်းလဵဝ် ၸႂ်ဝိၺိၺ်ႇ မႂ်း တၵ်း လႆႈ ၶၢမ်ႇ တၢင်း ဢၼ် သိမ်းဢဝ် ၵႂႃႇ ယဝ်ႉ။ ၵွပ်ႈပိူဝ်ႈ ၼႆ လႄႈ ၶိူင်ႈပိူင် ဢၼ် မႂ်း ၸုသိမ်း ဝႆႉ ပုၼ်ႈ ၸေးၸိမ်ႇ မႂ်း ၼၼ်ႉ ၸိုင်၊ၽူႈလႂ် တေ ပိူင်ႇ၊' ဝႃႈ ၼင်ႇ ၼႆ ဢေႃႈ။ 21"ပိူင်လဵဝ် ၵၼ်၊ၶဝ် ၸိူဝ်း ဢၼ် မၢၵ်ႈမီး လူၺ်ႈ လေႃးၽႃႉ တူဝ်ၸဝ်ႈၵဝ်ႇ ၼၼ်ႉ၊တၵ်း ပဵၼ် ၵေႃႉ ဢၼ် ယၢၵ်ႈၽၢၼ် ၵႃႈတီႈ ၽၢႆႇၼႃႈ ၽြႃးပဵၼ်ၸဝ်ႈ မိူၼ် ၸိူဝ်ႉ ၼင်ႇ သထေး ၵေႃႉ ၼၼ်ႉ ယဝ်ႉ၊" ဝႃႈ ၼင်ႇ ၼႆ ဢေႃႈ။ 22ၸဝ်ႈ ယေႇသု၊သမ်ႉ လၢတ်ႈ တီႈ တပႄးၸဝ်ႈ ၸိူဝ်း ၼၼ်ႉ ထႅင်ႈ လႄႈ ဝႃႈ၊ "ပိူဝ်ႈ ၼႆ လႄႈ ၵဝ် လၢတ်ႈ တီႈ သူ ၸမ်ႉ၊တၵ်း လႆႈ ၵိၼ် ဢီႈသင် ပုၼ်ႈ ဢသၢၵ်ႈ၊တၵ်း လႆႈ ၼုင်ႈ ၶူဝ်း ဢီႈသင် ပုၼ်ႈ တူဝ် ၶၼ်ႇထႃႇ သူ၊ဝႃႈၼႆ ယႃႇပေ မႆႈၸႂ်။- 23ဢသၢၵ်ႈ မျၢတ်ႈ သေ တၢင်းၵိၼ် ဢေႃႈ။ တူဝ် ၶၼ်ႇထႃႇ ၵေႃႈ မျၢတ်ႈ သေ ၶူဝ်းၼုင်ႈ ဢေႃႈ။- 24ဝူၼ်ႉ တူၺ်း လွင်ႈ ၵႃလမ် တင်းလၢႆ လူး။ ၶဝ် ဢမ်ႇ ဝၢၼ်ႇ ဢမ်ႇ ၽုၵ်ႇသွမ်ႈ၊ဢမ်ႇ ပၢတ်ႇ ဢမ်ႇ ထိူဝ်၊ဢမ်ႇ မီး ယွင် မီး ယေး။ ၼႂ်းဝႃႈၼၼ် သေၵေႃႈ၊ၽြႃးပဵၼ်ၸဝ်ႈ လဵင်ႉလူ ၶဝ် ယူႇ ဢေႃႈ။ သူ မျၢတ်ႈ သေ ၼူၵ်ႉ ၸိူဝ်း ၼၼ်ႉ ဢမ်ႇၸႂ်ႈ ႁိုဝ်း။- 25ၵွပ်ႈပိူဝ်ႈ မႆႈၸႂ် လူၺ်ႈ လွင်ႈ ၸိူဝ်း ၼႆႉ လႄႈ ၽူႈလႂ် ၸၢင်ႈ သိုပ်ႇ ႁႂ်ႈ ဢသၢၵ်ႈ တူဝ်ၸဝ်ႈၵဝ်ႇ ယၢဝ်း ဢွၵ်ႇ ၵႂႃႇ ထႅင်ႈ သွၵ်ႇ ၼိုင်ႈ လႆႈ ႁိုဝ်း။- 26ပေႃး သူ ယင်း ဢမ်ႇ တၢတ်ႈၼိူင်ႇ လႆႈ လွင်ႈတၢင်း ဢၼ် လဵၵ်ႉ ဢၼ် ၼွႆႉ ၼႆႉ ၵူၺ်း ၸိုင်၊ႁဵတ်း ႁိုဝ် လႄႈ သူ မႆႈၸႂ် လူၺ်ႈ လွင်ႈ တၢင်ႇၸိူဝ်ႉ တၢင်ႇ မဵဝ်း ၸိူဝ်း ၼၼ်ႉ ၸိူဝ်ႉ ၼင်ႇ ႁိုဝ်။- 27ဝူၼ်ႉ တူၺ်း လွင်ႈ မွၵ်ႇႁဵဝ်းငိုၼ်း ထိူၼ်ႇ ၸိူဝ်း ဢၼ် ၵီႈ မွၵ်ႇ မႃး ၸိူဝ်ႉ ၼင်ႇ ႁိုဝ် ၼၼ်ႉ လူး။ ၶဝ် ဢမ်ႇ ႁဵတ်းၵၢၼ်။ ဢမ်ႇ ပၼ်ႇ ဢမ်ႇ တေႃး။ ၼႂ်းဝႃႈၼၼ် သေၵေႃႈ ၵဝ် ဝႃႈ တီႈ သူ ၸမ်ႉ၊ၶူဝ်းၼုင်ႈ ၶုၼ်ႁေႃၶမ်း သေႃးလမုၼ်ႇ၊ဢၼ် မီး မုၼ် ယႂ်ႇ ၼႃႇ ၼၼ်ႉ၊ဢမ်ႇ ႁၢင်ႈလီႁၢင်ႈငၢမ်း တၢၼ်ႇ မွၵ်ႇ ထိူၼ်ႇ ၸိူဝ်း ၼၼ်ႉ သေ လူင်ႇ။- 28ဢူဝ်း၊ၵူၼ်း ဢၼ် တၢင်းယုမ်ႇမၢတ်ႈ ၵေႇ ၶဝ်႟။ ပေႃး ၽြႃးပဵၼ်ၸဝ်ႈ ယင်း ႁၢင်ႈ ၶိူင်ႈ ပၼ် တီႈ တူၼ်ႈ ယိူဝ်ႈယႃႈ ဢၼ် ၶဵဝ် ယူႇ ၸိဝ်းငိဝ်း ဝၼ်း မိူဝ်ႈၼႆႉ၊သမ်ႉ လႆႈ ၶၢမ်ႇ တၢင်း ဢၼ် ဢဝ် သႂ်ႇ ၵႃႈၼႂ်း ပုင်း တဝ်ႈ ၽႆး ဝၼ်း မိူဝ်ႈၽုၵ်ႈ ၸိုင်၊မၼ်းၸဝ်ႈ တၵ်း ယဵင်ႈၶႅၼ်း ႁၢင်ႈ ၶိူင်ႈ ပၼ် သူ လိူဝ်တွၼ်း ၼႃႇ သေ ၼၼ်ႉ ဢမ်ႇၸႂ်ႈ ႁိုဝ်း။ 29"ပိူဝ်ႈ ၼႆ လႄႈ ယႃႇပေ ယၢပ်ႇၸႂ် လႄႈ မိုင်ႉ ႁႃ ပုၼ်ႈ ဢၼ် သူ တၵ်း ၵိၼ် တၵ်း သူတ်ႉ ၼၼ်ႉ သေၵမ်း။- 30လွင်ႈတၢင်း ၸိူဝ်း ၼႆႉ ၸိုင်၊ၵူၼ်းလေႃးၵီႇ ၵူႈၸိူဝ်ႉၵူႈမဵဝ်း ၵူၺ်း မိုင်ႉ ႁႃ ဢေႃႈ။ ပေႃႈၸဝ်ႈ သူ ႁု လွင်ႈတၢင်း ဢၼ် သူ လူဝ်ႇ ၼၼ်ႉ ယူႇ ဢေႃႈ။- 31ပိူဝ်ႈ ၼႆ လႄႈ သူ ၸမ်ႉ၊ႁႃ မိူင်းၽြႃးပဵၼ်ၸဝ်ႈ ၵူၺ်း တႃႉ။ လိုၼ်း ၼၼ်ႉ မၼ်းၸဝ်ႈ တၵ်း ပၼ် လွင်ႈတၢင်း ၸိူဝ်း ၼႆႉ တင်းသဵင်ႈတင်းလူင် ထႅင်ႈ ဢေႃႈ။ 32"ၽုင် သူဝ်းဢွၼ်ႇ ၶဝ်႟။ ယႃႇပေ ၵူဝ်။ ပေႃႈၸဝ်ႈ သူ မီး ဢလူဝ်ႇ ၶႂ်ႈ ပၼ် မိူင်း တီႈ သူ ဢေႃႈ။- 33ၶၢႆ ဢုၵ်ႉၸႃႇ ၶူဝ်းလဵင်း သူ ၵႃႈမီး သေလႄႈ ဢဝ် ငိုၼ်း ၼၼ်ႉ ၽေးၸွၼ်း ယိုၼ်ႈ မႅင်ႇ တီႈ ၵူၼ်းယၢၵ်ႈ ၵူၼ်းၽၢၼ် ၶဝ် တႃႉ။ သိမ်းပႅင်း ထူင်ငိုၼ်း ဢၼ် ဢမ်ႇ ၸၢင်ႈ ယွၵ်း ၸၢင်ႈ ပွင်ႇ တင်းလၢႆ ဢၼ် ဝႃႈ၊ၽၼ်ႇတႃႇ ၵၢင်ႁၢဝ် မဵဝ်း ဢၼ် ဢမ်ႇ ၸၢင်ႈ လု၊တီႈ ဢၼ် ၽူႈလၵ်ႉ ဢမ်ႇ ၸၢင်ႈ ႁွတ်ႈထိုင် လႆႈ လႄႈ ႁေႃ ဢမ်ႇ ၸၢင်ႈ ယႃႉ လႆႈ ၼၼ်ႉ တႃႉ။- 34ၵွပ်ႈပိူဝ်ႈ ၸိူဝ်ႉ ၼင်ႇ ႁိုဝ် လႄႈ ဝႃႈ ၸမ်ႉ၊ႁူဝ်ၸႂ် သူ ၸၢင်ႈ မီး ၵႃႈတီႈ ဢၼ် ၽၼ်ႇတႃႇ ဢုၵ်ႉၸႃႇ သူ မီး ၼၼ်ႉ ဢေႃႈ။ 35"ႁႂ်ႈလႆႈ တၼ်း ဝႆႉ ပုၼ်ႈ ၵႃႈ ဢၼ် တၵ်း ပေႃႇ ပဵၼ် မႃး ၸိူဝ်း ၼၼ်ႉ ၸိုင်၊ဢဝ် ၽႃႈ ႁတ်ႉဢႅဝ် ယူႇ သေလႄႈ တႆႈၽႆး ဝႆႉ တႃႉ။- 36ႁဵတ်း မိူၼ် ၸိူဝ်ႉ ၼင်ႇ လုၵ်ႈၸၢင်ႈ ၸိူဝ်း ဢၼ် မီး သတိ လႄႈ ပႂ်ႉ ပေႃႈလဵင်ႉ ၶဝ် ဢၼ် တၵ်း ပွၵ်ႈ ၶိုၼ်း မႃး သေ ၵႃႈတီႈ ပွႆး သွင်ႇ မၢင်ႇၵလႃႇ ၼၼ်ႉ၊ႁႂ်ႈလႆႈ ၽုၺ်ႇ ပၼ် ၵမ်းလဵဝ် မိူဝ်ႈ ဢၼ် မၼ်း မႃး တွႆႇ ၽၵ်းတူ ၼၼ်ႉ တႃႉ။- 37လုၵ်ႈၸၢင်ႈ ၸိူဝ်း ဢၼ် ပေႃႈလဵင်ႉ ၶဝ် ပွၵ်ႈ ၶိုၼ်း မႃး ထူပ်း ႁၼ် လွင်ႈတၢင်း ဢၼ် ၶဝ် တူင်ႉတိုၼ်ႇ ပႂ်ႉ ယူႇ ၼၼ်ႉ တေ မီး မၢင်ႇၵလႃႇ ဢေႃႈ။ ၵဝ် ဝႃႈ တီႈ ၸိုဝ်ႈၸႂ်ႈ မၼ်း တီႈ သူ ၸမ်ႉ၊ပေႃႈလဵင်ႉ ၶဝ် ၼၼ်ႉ တၵ်း ႁႂ်ႈ ၶဝ် ၼင်ႈ ႁိမ်း ၽိူၼ်ၶဝ်ႈ သေယဝ်ႉ၊တူဝ် မၼ်း တၵ်း ဢဝ် ၽႃႈ ႁတ်ႉဢႅဝ် သေယဝ်ႉ၊ႁဵတ်းလဵင်ႉ ႁဵတ်း လူ ၶဝ် ဢေႃႈ။- 38ၶိင်ႇတဵင်ႈၶိုၼ်း သေဢမ်ႇဝႃႈ၊ၶိင်ႇတဵင်ႈၶိုၼ်း ၸၢႆႉ သေဢမ်ႇဝႃႈ၊မိူဝ်ႈ ဢၼ် ပေႃႈလဵင်ႉ ၶဝ် ပွၵ်ႈ ၶိုၼ်း မႃး လႄႈ ထူပ်း ႁၼ် ၸိူဝ်ႉ ၼင်ႇ ၼႆ ၸိုင်၊လုၵ်ႈၸၢင်ႈ ၸိူဝ်း ၼၼ်ႉ တေ မီး မၢင်ႇၵလႃႇ ဢေႃႈ။- 39ပေႃး ၸဝ်ႈႁိူၼ်း ႁု ၽွင်းယၢမ်း ဢၼ် ၽူႈလၵ်ႉ တေ မႃး ၸိုင်၊မၼ်း တေ ပႂ်ႉ လႄႈ ႁႄႉၵင်ႈ ႁိူၼ်း မၼ်း ယူႇ ဢၼ် ဝႃႈ ၼၼ်ႉ၊သူ ႁု ယူႇ ဢေႃႈ။- 40ပိူဝ်ႈ ၼႆ လႄႈ သူ ၵေႃႈ မႄးႁႅၼ်း ဝႆႉ လႄႈ ပႂ်ႉထႃႈ ယူႇ တႃႉ။ ၵွပ်ႈ ၸိူဝ်ႉ ၼင်ႇ ႁိုဝ် လႄႈ ဝႃႈ ၸမ်ႉ၊လုၵ်ႈၵူၼ်း၊တၵ်း မႃး ၼႂ်း ၶိင်ႇၼႃႇရီႇ ဢၼ် သူ ဢမ်ႇ ထၢင်ႇ ဢမ်ႇ ထိူမ် ၼၼ်ႉ ဢေႃႈ၊" ဝႃႈ ၼင်ႇ ၼႆ ဢေႃႈ။ 41ပေႇတရု၊လဝ်ႈထၢမ် တီႈ ၸဝ်ႈ ယေႇသု၊လႄႈ ဝႃႈ၊ "ၸဝ်ႈႁဝ်း။ ဢၼ် ၸဝ်ႈႁဝ်း ႁေႃးလၢတ်ႈ ၵႂၢမ်း ဢုပမႃႇ ၼႆႉ ပဵၼ် ပုၼ်ႈ ႁဝ်းၶႃႈ ၵူၺ်း ႁိုဝ်း။ ဢမ်ႇၼၼ် ၵေႃႈ ပဵၼ် ပုၼ်ႈ ၵူၼ်း တင်း သဵင် တင်း လူင် ၶႃႈ ႁိုဝ်း၊" ဝႃႈ ၼင်ႇ ၼႆ လႄႈ။ 42ၸဝ်ႈၽြႃး ၶိုၼ်း လၢတ်ႈ လႄႈ ဝႃႈ၊ "ၽူႈ ပႂ်ႉထိင်း ဢုၵ်ႉၸႃႇ ဢၼ် မီး သဵတ်ႈၸႃႇ လႄႈ မီး ပိင်ႇၺႃႇ ၼၼ်ႉ ပဵၼ် ၵေႃႉ ၸိူဝ်ႉ ၼင်ႇ ႁိုဝ်။ မၼ်း ၼၼ်ႉ ပဵၼ် ၵေႃႉ ဢၼ် ပေႃႈလဵင်ႉ မၼ်း ယုမ်ႇ ယမ် သေယဝ်ႉ၊ယုၵ်ႉ တၢင်ႇ ဝႆႉ ၼႂ်း ဢရႃႇ ဢၼ် ပႂ်ႉထိင်း ၼႃႈႁိူၼ်း လႄႈ ၸၢင်ႈ ၽႄမႅင်ႇ ပၼ် တၢင်းၵိၼ် တီႈ လုၵ်ႈၸၢင်ႈ ၼင်ႇ ၵၼ် ၵၼ် ၼႂ်း ၶိင်ႇ ဢၼ် သၢင်ႇထုၵ်ႇ ၼၼ်ႉ ဢေႃႈ။- 43လုၵ်ႈၸၢင်ႈ ၵေႃႉ ၼၼ်ႉ မိူဝ်ႈ ဢၼ် ပေႃႈလဵင်ႉ မၼ်း ပွၵ်ႈ မႃး လႄႈ ႁုႁၼ် လွင်ႈ ဢၼ် မၼ်း မီး သဵတ်ႈၸႃႇ ႁဵတ်းၵၢၼ်ငၢၼ်း ယူႇ ၼၼ်ႉ ၸိုင်၊တေ မီး မၢင်ႇၵလႃႇ ဢေႃႈ။- 44ၵဝ် ဝႃႈ တီႈ ၸိုဝ်ႈၸႂ်ႈ မၼ်း ၸမ်ႉ၊ပေႃႈလဵင်ႉ မၼ်း တၵ်း ယုၵ်ႉ တၢင်ႇ လုၵ်ႈၸၢင်ႈ ၵေႃႉ ၼၼ်ႉ ဝႆႉ ၼႂ်း ဢရႃႇ ဢၼ် ပႂ်ႉထိင်း ၵႃႈၼိူဝ် ဢုၵ်ႉၸႃႇ ၶူဝ်းလဵင်း မၼ်း ၵႃႈမီး တင်းသဵင်ႈတင်းလူင် ဢေႃႈ။- 45ၵူၺ်းၵႃႈ၊သင် ဝႃႈ လုၵ်ႈၸၢင်ႈ ၼၼ်ႉ လၢတ်ႈ တီႈ တူဝ်ၸဝ်ႈၵဝ်ႇ လႄႈ ဝႃႈ၊ 'ပေႃႈလဵင်ႉ ၵဝ် တေ ၼၢၼ်း မႃး ယူႇ၊' ဝႃႈ ၼင်ႇ ၼႆ သေယဝ်ႉ၊လုၵ်ႈၸၢင်ႈ ၸဵမ် ယိင်း ၸဵမ် ၸၢႆး ၼင်ႇ ၵၼ် ၵၼ် ပေႃႉ ယႅၼ်ႉ ၵၼ် ယူႇ၊ၵိၼ် ယူႇ သူတ်ႉ ယူႇ လႄႈ မဝ်းလဝ်ႈ ယူႇ ၸိုင်၊- 46မိူဝ်ႈ ဢၼ် ပေႃႈလဵင်ႉ မၼ်း ပွၵ်ႈ မႃး ၼႂ်း ဝၼ်း ဢၼ် မၼ်း ဢမ်ႇ ထၢင်ႇ ဢမ်ႇ ထိူမ်၊ၼႂ်း ၶိင်ႇၼႃႇရီႇ ဢၼ် မၼ်း ဢမ်ႇ ႁု ၼၼ်ႉ လႄႈ တၵ်း တႅပ်း လုၵ်ႈၸၢင်ႈ ၼၼ်ႉ ပဵၼ် ပွတ်း ပဵၼ် ပိတ်း သေယဝ်ႉ၊ဢဝ် မၼ်း ဝႆႉ လူၺ်ႈ ၵၼ် တင်း ၶဝ် ၸိူဝ်း ဢၼ် ဢမ်ႇ မီး သဵတ်ႈၸႃႇ ၼၼ်ႉ ဢေႃႈ။ 47"လုၵ်ႈၸၢင်ႈ ဢၼ် ႁု ဢလူဝ်ႇ ပေႃႈလဵင်ႉ မၼ်း ယူႇ သေလႄႈ ယင်း ဢမ်ႇ မႄးႁႅၼ်း တူဝ်ၸဝ်ႈၵဝ်ႇ ယဝ်ႉ၊ဢမ်ႇ ႁဵတ်း ၸွမ်း ဢလူဝ်ႇ ပေႃႈလဵင်ႉ မၼ်း ၼၼ်ႉ ၸိုင်၊တၵ်း လႆႈ ၶၢမ်ႇတၢမ်ႇ ဢၼ် ပေႃႉ ယႅၼ်ႉ ႁႅင်း ၼႃႇ ဢေႃႈ။- 48ၵူၺ်းၵႃႈ၊လုၵ်ႈၸၢင်ႈ ဢၼ် ဢမ်ႇ ႁု ဢလူဝ်ႇ ပေႃႈလဵင်ႉ မၼ်း လႄႈ ႁဵတ်း မႅၼ်ႈ ဢၼ် ထိူၵ်ႈ ၶၢမ်ႇတၢမ်ႇ ၶွၼ်ႉ ၼၼ်ႉ ၸမ်ႉ၊တၵ်း လႆႈ ၶၢမ်ႇတၢမ်ႇ ဢၼ် ပေႃႉ ယႅၼ်ႉ ၵေႇ ၵေႇ ဢေႃႈ။ ၽူႈလႂ် သေဢမ်ႇဝႃႈ၊ၵေႃႉ ဢၼ် လႆႈ ၶၢမ်ႇ ဢဝ် ၵျေးၸူး ၼမ် ၼမ် ၼၼ်ႉ ၵေႃႉ ၼၼ်ႉ လူဝ်ႇ လႆႈ တႅၼ်း ၶိုၼ်း ၼမ် ၼမ် ဢေႃႈ။ ၽူႈလႂ် သေဢမ်ႇဝႃႈ၊တီႈ ၵေႃႉ ဢၼ် လႆႈ ဢဝ် ဢုၵ်ႉၸႃႇ ဢၢပ်ႈ ဝႆႉ ၼမ် ၼမ် ၼၼ်ႉ တေ လႆႈ ယွၼ်း ဢဝ် ၶိုၼ်း တီႈ ၵေႃႉ ၼၼ်ႉ ၼမ် ၼမ် ဢေႃႈ။ 49"ၵဝ် မႃး ႁႂ်ႈ ၽႆး လႆႈ မႆႈ လေႃးၵႃႉ ၼႆႉ ဢေႃႈ။ ၵဝ် ၶႂ်ႈႁႂ်ႈ ၽႆး လုၵ်ႉ ၶိုၼ်ႈ ယဝ်ႉ ဢေႃႈ။- 50ၵဝ် တၵ်း လႆႈ ၶၢမ်ႇ တူၵ်း ၸူမ် ၼႂ်း တုၵ်ႉၶႃႉ ၶၢၼ်ၸႂ် ၸိူဝ်ႉ ၼင်ႇ ၵူၼ်း လႆႈ ၶၢမ်ႇ တူၵ်း ၸူမ် ၼႂ်း တၢင်း ဢၼ် ၶၢမ်ႇ ဢဝ် မၢင်ႇၵလႃႇ ပပ်ႉတိၸမ်ႇ ၼၼ်ႉ ဢေႃႈ။ ၸူဝ်ႈ ဢၼ် ၵဝ် ဢမ်ႇ ပႆႇ ၶၢမ်ႇ ၼၼ်ႉ ၵဝ် မီး တၢင်း ဢၼ် ၵိၼ်းၸႂ် ၼႃႇ ဢေႃႈ။- 51သူ ထၢင်ႇ ၵဝ် မႃး ႁႂ်ႈလႆႈ ပၼ် တၢင်းၼိမ် တီႈ လိၼ်မိူင်း ၼႆႉ ႁိုဝ်း။ ၵဝ် ဝႃႈ၊ဢမ်ႇၸႂ်ႈ တၢင်းၼိမ်၊ယဵင်ႈၶႅၼ်း တေ ပဵၼ် လွင်ႈ ၽၢတ်ႇၽႄ ၵၼ် ဢေႃႈ။- 52ၸႃႉၸဵမ် တေႃႈလဵဝ် ၼႆႉ လႄႈ ၼႂ်း ၼႃႈႁိူၼ်း ဢၼ် မီး ၵူၼ်းႁိူၼ်း ႁႃႈ ၵေႃႉ ၼၼ်ႉ၊တၵ်း ၽၢတ်ႇၽႄ ၵၼ် လႄႈ သၢမ် ၵေႃႉ တေ ၶတ်းၵၼ် တင်း သွင် ၵေႃႉ၊သွင် ၵေႃႉ တေ ၶတ်းၵၼ် တင်း သၢမ် ၵေႃႉ ၼၼ်ႉ ဢေႃႈ။- 53ၶဝ် တၵ်း ၽၢတ်ႇၽႄ ၵၼ် လႄႈ၊ပေႃႈ တေ ႁဵတ်း ၶတ်း လုၵ်ႈၸၢႆး၊လုၵ်ႈၸၢႆး တေ ႁဵတ်း ၶတ်း ပေႃႈ၊မႄႈ တေ ႁဵတ်း ၶတ်း လုၵ်ႈယိင်း၊လုၵ်ႈယိင်း တေ ႁဵတ်း ၶတ်း မႄႈ၊မႄႈဢွၵ်ႇၼၢႆး တေ ႁဵတ်း ၶတ်း လုၵ်ႈပႂ်ႉ၊လုၵ်ႈပႂ်ႉ တေ ႁဵတ်း ၶတ်း မႄႈဢွၵ်ႇၼၢႆး ဢေႃႈ၊" ဝႃႈ ၼင်ႇ ၼႆ ဢေႃႈ။ 54ၸဝ်ႈ ယေႇသု၊သမ်ႉ လၢတ်ႈ တီႈ ၵူၼ်း တင်းလၢႆ လႄႈ ဝႃႈ၊ "မိူဝ်ႈ ဢၼ် သူ ႁၼ် မွၵ်ႇၵုမ်ႈ ၵၢမ်ႈ မႃး ၽၢႆႇ တၢင်း ၼႃႈ ဝၼ်း တူၵ်း ၸိုင်၊မိူဝ်ႈ ၼၼ်ႉ ၵမ်းလဵဝ် သူ ၸၢင်ႈ လၢတ်ႈ တီႈ ၵၼ် လႄႈ ဝႃႈ၊ 'ၽူၼ် တေ တူၵ်း ယဝ်ႉ၊' ဝႃႈၼႆ လႄႈ၊ၵႃႈ ၼင်ႇ ဢၼ် သူ ဝႃႈ ၼၼ်ႉ ၽူၼ်တူၵ်း မႃး တႄႉ ဢေႃႈ။- 55မိူဝ်ႈ ဢၼ် သူ ႁု လူမ်း တၢင်းၸၢၼ်း ၽတ်ႉ ထူဝ်း မႃး ၸိုင်၊သူ ၸၢင်ႈ ဝႃႈ၊ 'လႅတ်ႇ တေ မႆႈ ၼႃႇ ယဝ်ႉ၊' ဝႃႈၼႆ လႄႈ ၵႃႈ ဢၼ် သူ ဝႃႈ ၼၼ်ႉ လႅတ်ႇမႆႈ မႃး တႄႉ ဢေႃႈ။- 56ၵူၼ်း ၼႃႈသိုဝ်ႈၸႂ်ၵူတ်ႉ ၸိူဝ်း ၼႆႉ႟။ သူ ၸၢင်ႈ တူၺ်း ၼႃႈလိၼ် ၼႃႈၽႃႉ လႄႈ ၸၢင်ႈ ႁု လွင်ႈ ဢၼ် တေ ပဵၼ် မႃး ၸိူဝ်ႉ ၼင်ႇ ႁိုဝ် ၼၼ်ႉ ယဝ်ႉ။ ႁဵတ်းသင် လႄႈ သူ ဢမ်ႇ ၸၢင်ႈ ႁုႁၼ် လွင်ႈ ၵၢပ်ႈ ၵႃႇလႃႉ ၶိင်ႇ တေႃႈလဵဝ် ၼႆႉ ၼင်ႇ ႁိုဝ်။ 57"ၵွပ်ႈပိူဝ်ႈ ၸိူဝ်ႉႁိုဝ် လႄႈ သူ ဢမ်ႇ တႅပ်းတတ်း တူဝ်ၸဝ်ႈၵဝ်ႇ ႁႂ်ႈလႆႈ ႁဵတ်း ဢၼ် သိုဝ်ႈ ဢၼ် တေႃႇ ၼင်ႇ ႁိုဝ်။- 58ပေႃး သေၵေႃႉသေၵူၼ်း ႁဵတ်း ဢမု မႂ်း လႄႈ ဢွၼ် မႂ်း ၵႂႃႇ တီႈ လုမ်း ၸိုင်၊ၵျူဝ်းၸႃး ႁဵတ်း ႁႂ်ႈ ဢမု သူ သွင် ၵေႃႉ ၼၼ်ႉ ပျေႇ ၵၼ် ၵႃႈတီႈ ၵၢင်တၢင်း တႃႉ။ ပေႃး ဢမ်ႇၼၼ် ၵေႃႉ ၼၼ်ႉ တၵ်း တိုတ်ႉၸၼ် မႂ်း ၵႂႃႇ ၶိုၼ်ႈ လုမ်း လႄႈ ၶုၼ်လုမ်း ၼၼ်ႉ တၵ်း ဢဝ် မႂ်း ဢၢပ်ႈပၼ် ၼႂ်း မိုဝ်း ၵူၼ်းသိုၵ်း သေလႄႈ ၵူၼ်း သိုၵ်းႁၢၼ် ၼၼ်ႉ တၵ်း ဢဝ် မႂ်း ၶင် ဝႆႉ ၵႃႈၼႂ်း ၶွၵ်ႈ ဢေႃႈ။- 59ၵဝ် ဝႃႈ တီႈ မႂ်း ၸမ်ႉ၊ၸူဝ်ႈ ဢၼ် မႂ်း ဢမ်ႇ ပႆႇ တႅၼ်း ငိုၼ်း တင်းသဵင်ႈတင်းလူင် မူတ်း ၸိုင်၊မႂ်း တၵ်း ဢမ်ႇ လႆႈ ဢွၵ်ႇ ၶွၵ်ႈ မႃး၊" ဝႃႈ ၼင်ႇ ၼႆ ဢေႃႈ။
Copyright
Learn More


text:
1မိူဝ်ႈၼၼ်ႉ၊ၵဝ် လႆႈ ႁၼ် ၵႃႈၼႂ်း မိုဝ်း ၶွၼ်ၶႂႃ ၸဝ်ႈ ဢၼ် ၼင်ႈ ယူႇ ၵႃႈၼိူဝ် ပလၢင်ႇ ၸဝ်ႈ ၼၼ်ႉ မီး ၵဵၼ်လိၵ်ႈ ဢၼ် ဢဝ် တူဝ်လိၵ်ႈ တႅမ်ႈ သႂ်ႇ ဝႆႉ၊ၸဵမ် ၽၢႆႇ တၢင်းၼႂ်း ၽၢႆႇ တၢင်း ၼွၵ်ႈ သေလႄႈ၊ဢဝ် တၼ်းသိၵ်ႈ တွၵ်ႇ ဝႆႉ ၸဵတ်း ၵမ်း ၼၼ်ႉ ဢေႃႈ။- 2သမ်ႉ လႆႈ ႁၼ် တမၢၼ်ႇၵၢင်ႁၢဝ် ဢၼ် ႁႅင်း ယႂ်ႇ ၼႃႇ ပႃး ၼိုင်ႈ၊ပၢဝ်ႇသေႃႇ တင်း သဵင် ဢၼ် ယႂ်ႇ ၼႃႇ လႄႈ ဝႃႈ၊ "ၽူႈလႂ် ၵိုင်ႇ ထိူၵ်ႈ ၵွၵ်း ပႅတ်ႈ တၼ်းသိၵ်ႈ မၼ်း ၸိူဝ်း ၼၼ်ႉ၊ႁႂ်ႈလႆႈ ၽုၺ်ႇ ၵဵၼ်လိၵ်ႈ ၼၼ်ႉ၊" ဝႃႈ ၼင်ႇ ၼႆ ဢေႃႈ။- 3ၵႃႈၼိူဝ် ၵၢင်ႁၢဝ် လႄႈ သင်၊ၵႃႈၼိူဝ် လိၼ်မိူင်း ၼႆႉ လႄႈ သင်၊ၵႃႈတႂ်ႈ လိၼ်မိူင်း လႄႈ သင်၊ဢမ်ႇ မီး ၽူႈလႂ် တၢတ်ႈၼိူင်ႇ တႃႇ တေ ၽုၺ်ႇ ၵဵၼ်လိၵ်ႈ ၼၼ်ႉ သေလႄႈ လူတူၺ်း ၵႃႈၼႂ်း မၼ်း လႆႈ။- 4ပိူဝ်ႈ ဢၼ် ၵဝ် ႁု ဝႃႈ၊ဢမ်ႇ မီး ၵေႃႉ ဢၼ် ထိူၵ်ႈ ၽုၺ်ႇ ၵဵၼ်လိၵ်ႈ ၼၼ်ႉ သေလႄႈ လူတူၺ်း ၵႃႈၼႂ်း မၼ်း လႆႈ သေၵေႃႉသေၵူၼ်း ၼၼ်ႉ ၸိုင်၊ၵဝ် ႁွင်ႉႁႆႈ ႁႅင်း ၼႃႇ လူင်လၢင် ဢေႃႈ။- 5မိူဝ်ႈ ၼၼ်ႉ၊ၵႃႈၼႂ်း ၵူၼ်း ဢၼ် ဢသၢၵ်ႈ ယႂ်ႇ ၸိူဝ်း ၼၼ်ႉ ၵေႃႉ ၼိုင်ႈ၊လၢတ်ႈ တီႈ ၵဝ် လႄႈ ဝႃႈ၊ "ယႃႇပေ ႁွင်ႉႁႆႈ ယဝ်ႉ။ တူၺ်း လူး။ သၢင်ႇသီႈ ဢၼ် ပဵၼ် ၼႂ်း ၸိူဝ်ႉၶိူဝ်း ယုတႃႉ၊ဢၼ် ဝႃႈ၊ၸိူဝ်ႉၶိူဝ်း ၶုၼ် တႃႇဝိတ်ႈ၊ၼၼ်ႉ၊ပႄႉၼႅင်ႇ ႁႂ်ႈလႆႈ ယႃႉပႅတ်ႈ တၼ်းသိၵ်ႈ ၸဵတ်း ၵမ်း ၼၼ်ႉ သေလႄႈ ၽုၺ်ႇ ၵဵၼ်လိၵ်ႈ ၼၼ်ႉ လႆႈ ယဝ်ႉ၊" ဝႃႈ ၼင်ႇ ၼႆ ဢေႃႈ။ 6ၵမ်း ၼၼ်ႉ၊ၵဝ် လႆႈ ႁၼ် သူဝ်းဢွၼ်ႇ ၸဝ်ႈ တူဝ် ၼိုင်ႈ၊ၸုၵ်း ယူႇ ၵႃႈၼႂ်း ၶိုင်ႈၵၢင် ပလၢင်ႇ ၸဝ်ႈ ၼၼ်ႉ လႄႈ တူဝ် သတ်ႉတဝႃႇ သီႇ တူဝ် တင်း ၵူၼ်း ဢၼ် ဢသၢၵ်ႈ ယႂ်ႇ ၸိူဝ်း ၼၼ်ႉ လွမ်ႉႁွပ်ႈ မၼ်း ဝႆႉ ဢေႃႈ။ သူဝ်းဢွၼ်ႇ ၸဝ်ႈ ၼၼ်ႉ ပေႃႇမႃး ၸိူဝ်ႉ ၼင်ႇ ႁၢင်ႈ လႆႈ ၶၢမ်ႇ တၢင်း ဢၼ် ဢဝ်တၢႆ ယဝ်ႉ သေလႄႈ မီး ၶဝ် ၸဵတ်း လႅမ်ႈ၊ဢိၵ်ႇတင်း မၢၵ်ႇတႃ ၸဵတ်း ႁူၺ်ႇ ဢၼ် ဝႃႈ၊ဝိၺိၺ်ႇ ၽြႃးပဵၼ်ၸဝ်ႈ ၸဵတ်း ပႃး၊ဢၼ် လႆႈ ၶၢမ်ႇ တၢင်း ဢၼ် ပွႆႇၸႂ်ႉ မႃး ၵႃႈတီႈ လိၼ်မိူင်း ၵူႈတီႈၵူႈလႅၼ် ၼၼ်ႉ ဢေႃႈ။- 7သူဝ်းဢွၼ်ႇ ၸဝ်ႈ ၼၼ်ႉ ၵႂႃႇ လႄႈ ဢဝ် ၵဵၼ်လိၵ်ႈ ဢၼ် မီး ၵႃႈၼႂ်း မိုဝ်း ၶွၼ်ၶႂႃ ၸဝ်ႈ ဢၼ် ၼင်ႈ ယူႇ ၵႃႈၼိူဝ် ပလၢင်ႇ ၸဝ်ႈ ၼၼ်ႉ ဢေႃႈ။- 8မိူဝ်ႈ ဢၼ် သူဝ်းဢွၼ်ႇ ၸဝ်ႈ ဢဝ် ၵဵၼ်လိၵ်ႈ ၼၼ်ႉ ၸိုင်၊တူဝ် သတ်ႉတဝႃႇ သီႇ တူဝ် ဢိၵ်ႇတင်း ၵူၼ်း ဢၼ် ဢသၢၵ်ႈ ယႂ်ႇ သၢဝ်း သီႇ ၵေႃႉ ၸိူဝ်း ၼၼ်ႉ၊ၶုပ်ႉမူပ်ႇ ၵႃႈတီႈ ၽၢႆႇၼႃႈ သူဝ်းဢွၼ်ႇ ၸဝ်ႈ ၼၼ်ႉ ဢေႃႈ။ ၵႃႈၼႂ်း မိုဝ်း ၶဝ် ၵေႃႉလႂ် ၵေႃႉ ၼၼ်ႉ မီး တိင်ႇ ဢိၵ်ႇတင်း ၵွၵ်းၶမ်း၊ဢၼ် တဵမ် ဝႆႉ တင်း ၼၢမ်ႇသႃႇ ဢၼ် ဝႃႈ၊ပထၼႃႇ တၢင်း သူးတွင်း ၵူၼ်း ၽြႃးပဵၼ်ၸဝ်ႈ တင်းလၢႆ ၼၼ်ႉ ဢေႃႈ။- 9ၶဝ် ဢွၼ်ၵၼ် ႁဵတ်း ၵႂၢမ်း မႂ်ႇ ယူႇ လႄႈ ဝႃႈ၊ "ၸဝ်ႈႁဝ်း ထိူၵ်ႈၶၢမ်ႇ ဢဝ် ၵဵၼ်လိၵ်ႈ ၼၼ်ႉ၊ ႁႂ်ႈလႆႈ ၵွၵ်း ပႅတ်ႈ လႄႈ ၽုၺ်ႇ တၼ်းသိၵ်ႈ ၸိူဝ်း ၼၼ်ႉ ဢေႃႈ။ လွင်ႈ မၼ်း ၸမ်ႉ၊ၸဝ်ႈ ႁဝ်း ၶၢမ်ႇ တၢင်းတၢႆ သေယဝ်ႉ၊ ဢဝ် တင်း လိူတ်ႈ ၸဝ်ႈႁဝ်း ၼၼ်ႉ ထုတ်ႇ ဢဝ် ၵူၼ်း တင်းလၢႆ၊ ၵႃႈၼႂ်း ၵူၼ်း ၵူႈ မိူင်း မိူင်း၊ၵူၼ်း ၵူႈၶိူဝ်းၶိူဝ်း၊ဢၼ် လၢတ်ႈ ၵႂၢမ်း ၽႃႇသႃႇ ၵူႈမဵဝ်းမဵဝ်း ၸိူဝ်း ၼၼ်ႉ ပုၼ်ႈ ၽြႃးပဵၼ်ၸဝ်ႈ ယဝ်ႉ ဢေႃႈ။ 10ၸဝ်ႈ ႁဝ်း ႁဵတ်း ႁႂ်ႈ ၶဝ် ပဵၼ် ယဵၸ်ႈပရေႃးႁဵၵ်ႈ ဢၼ် တၵ်း ဢုပ်ႉပိူင်ႇ ႁူမ်ႈ လူၺ်ႈ ၵၼ် တင်း မၼ်းၸဝ်ႈ ႁႂ်ႈ ၶဝ် လႆႈ ႁဵတ်းဝၢတ်ႈ ၽြႃးပဵၼ်ၸဝ်ႈ ႁဝ်းၶႃႈ၊ဢိၵ်ႇတင်း ႁႂ်ႈ ၶဝ် လႆႈ ဢုပ်ႉပိူင်ႇ ၵႃႈၼိူဝ် လိၼ်မိူင်း တီႈၶႃႈ ဢေႃႈ၊" ဝႃႈ ၼင်ႇ ၼႆ ဢေႃႈ။ 11ၵဝ် သမ်ႉ တူၺ်း လႄႈ လႆႈ ငိၼ်း သဵင် တမၢၼ်ႇၵၢင်ႁၢဝ် ဢၼ် မီး ပဵၼ် သႅၼ် ပဵၼ် လၢၼ်ႉ ဢမ်ႇၵႃး၊ထၢၼ်ႈပေႃး ဢမ်ႇ ၼပ်ႉဢၢၼ်ႇ လႆႈ ၼၼ်ႉ ဢေႃႈ။ ၶဝ် ၸိူဝ်း ၼၼ်ႉ ၸုၵ်း လွမ်ႉႁွပ်ႈ ၸႃႉၸဵမ် ပလၢင်ႇ ၸဝ်ႈ လႄႈ တူဝ် သတ်ႉတဝႃႇ သီႇ တူဝ်၊ဢိၵ်ႇတင်း ၵူၼ်း ဢၼ် ဢသၢၵ်ႈ ယႂ်ႇ ၸိူဝ်း ၼၼ်ႉ ဢေႃႈ။- 12ၶဝ် ႁဵတ်း ၵႂၢမ်း လူၺ်ႈ သဵင် ဢၼ် ယႂ်ႇ ၼႃႇ လႄႈ ဝႃႈ၊ "သူဝ်းဢွၼ်ႇ ၸဝ်ႈ ဢၼ် ၶၢမ်ႇ တၢင်းတၢႆ မႃး ယဝ်ႉ ၼႆႉ၊ ထိူၵ်ႈၶၢမ်ႇ ဢဝ် တၼ်းၶူဝ်း၊ၸေးၸိမ်ႇ၊ပိင်ႇၺႃႇ၊ဢဵၼ်ႁႅင်း၊ၵုင်ႇသရေႇ မုၼ်ၽုင်း၊ ဢိၵ်ႇတင်း တၢင်း ဢၼ် ယွင်ႈယေႃး တီႈၶႃႈ ဢေႃႈ၊" ဝႃႈ ၼင်ႇ ၼႆ ဢေႃႈ။- 13ၵဝ် သမ်ႉ လႆႈ ငိၼ်း သဵင် ဝူၺ်ႇၼေႇယႃႉ သတ်ႉတဝႃႇ ဢၼ် မီး ၵႃႈၼိူဝ် ၵၢင်ႁၢဝ်၊ၵႃႈၼိူဝ် လိၼ်မိူင်း၊ၵႃႈတႂ်ႈ လိၼ်မိူင်း၊ဢိၵ်ႇတင်း ၵႃႈၼႂ်း ပၢင်ႇလၢႆႇ၊မဵဝ်း ဢၼ် ဢသၢၵ်ႈလိပ်း ယူႇ ၵႃႈၼႂ်း ၸၵျႃႇဝလႃႇ၊ၵႃႈမီး တင်းသဵင်ႈတင်းလူင် ဢွၼ်ၵၼ် ႁဵတ်း ၵႂၢမ်း ယူႇ လႄႈ ဝႃႈ၊ "ႁႂ်ႈ ၸဝ်ႈ ဢၼ် ၼင်ႈ ၵႃႈၼိူဝ် ပလၢင်ႇ ၸဝ်ႈ ဢိၵ်ႇတင်း သူဝ်းဢွၼ်ႇ ၸဝ်ႈ ၼႆႉ၊ မီး မၢင်ႇၵလႃႇ၊ၵုင်ႇသရေႇ၊မုၼ်ၽုင်း ဢႃႇၼုၽေႃႇ၊ဢိၵ်ႇတင်း ဢႃႇၼႃႇ တၼ်းၶူဝ်း၊ ၵူႈ ၵၢပ်ႈ ၵမ်ႇၽႃႇ သိုပ်ႇ သိုပ်ႇ တၢမ် တၢမ် သေၵမ်း လူၺ်ႈ တီႈၶႃႈ၊" ဝႃႈ ၼင်ႇ ၼႆ ဢေႃႈ။- 14တူဝ် သတ်ႉတဝႃႇ သီႇ တူဝ် ၼၼ်ႉ ၶိုၼ်း လဝ်ႈလၢတ်ႈ လႄႈ ဝႃႈ၊ "ဢႃမိၼ်ႈ" ဝႃႈ ၼင်ႇ ၼႆ ဢေႃႈ။ ၵူၼ်း ဢၼ် ဢသၢၵ်ႈ ယႂ်ႇ ၸိူဝ်း ၼၼ်ႉ ၵေႃႈ၊ၶုပ်ႉမူပ်ႇ လႄႈ ဝႆႈသႃ ၵူဝ်းၵႂၢႆႇ ဢေႃႈ။
Copyright
Learn More


text:
ဢဝ်လွင်ႈၸွႆႈထႅမ်
ၵူၼ်းၵေႃႉဢၼ်ၶႂ်ႈသိုဝ်ႉၶူဝ်းၶွင် ၸိူဝ်းဢၼ်တၢင်ႇဝႆႉတီႈ ၸေႃႇၵျီႇမၢတ်ႉၼၼ်ႉလႄႈသင် ၸိူဝ်းဢၼ်ၶႂ်ႈ ပူၵ်းတင်ႈ ၼႃႈၵၢၼ်တႃငၢၼ်း ပၢႆးမၢၵ်ႈမီးသုၼ်ႇတူဝ်ၼၼ်ႉလႄႈသင် ၸၢင်ႈလဵပ်ႈ ႁဵတ်းတူၺ်း လွင်ႈၸႂ်ႉတိုဝ်း E-Commerce Platform တီႈၼႃႈလိၵ်ႈၼႆႉလႆႈယူႇၶႃႈ။
တေႁဵတ်းႁိုဝ်သိုဝ်ႉ ၶူဝ်းၶွင်? တေႁဵတ်းႁိုဝ် ၶၢႆၶူဝ်းၶွင်? ၸၵႂႃႇၸိူဝ်းၼႆႉ သင်ဝႃႈ မီး လွင်ႈတၢင်း ယၢပ်ႇၽိုတ်ႇလူၺ်ႈ ပိုၼ်ႉႁူႉၸိူင်ႉၼႆ ၼင်ႇႁိုဝ်ပေႃးတေပဵၼ် လွင်ႈတၢင်းၸွႆႈထႅမ် ၵႄႈလိတ်ႈ ပိုၼ်ႉႁူႉ ဢွၼ်ႇၵမ်ႈၽွင်ႈၼႆသေ ႁဝ်းၶႃႈ ၶတ်းၸႂ် ႁၢင်ႈႁႅၼ်းဝႆႉပၼ် ဢၼ်ပဵၼ် ၶေႃႈယမ်ယမ် ၸိူဝ်းလီႁူႉ လီၵမ်ၼၼ်ႉယူႇၶႃႈ။
တေႁဵတ်းႁိုဝ် သိုဝ်ႉ (How to buy?)
ၶူဝ်းၶွင် ဢၼ်တမ်းၶၢႆဝႆႉတီႈ ၸေႃႇၵျီႇမၢတ်ႉၼႆႉ ၽူႈလႂ်ၽႂ်သေဢမ်ႇဝႃႈ သိုဝ်ႉလႆႈ လွတ်ႈလွတ်ႈလႅဝ်းလႅဝ်း ယူႇၶႃႈ။ လွၵ်းလၢႆး ဢၼ်သိုဝ်ႉၶူဝ်းၶွင် တီႈၼိူဝ်ၸေႃႇၵျီႇမၢတ်ႉၼႆႉ ႁဝ်းၶႃႈ ၶပ်းၶိုင်ဝႆႉ ယႃႇပေႁႂ်ႈမၼ်း ပိူင်ႈပႅၵ်ႇႁႅင်းၵၼ်တင်း လွၵ်းလၢႆး ဢၼ်ႁဝ်းၶႃႈ ယၢမ်ႈသိုဝ်ႉၶၢႆၵၼ် တင်းၼွၵ်ႈတေႉတေႉၼၼ်ႉ ၼႆၶႃႈဢေႃႈ။ ၽူႈသိုဝ်ႉၶူဝ်းၶွင် ၼိုင်ႈၵေႃႉၼႆႉ သင်ဝႃႈ မၼ်းၸႂ်ႉတိုဝ်း သၢႆၼႅင်ႈ ဢိၼ်ႇတႃႇၼႅတ်ႉသေ တေသိုဝ်ႉၶူဝ်းၶွင် ဢၼ်တမ်းၶၢႆတီႈ ၸေႃႇၵျီႇမၢတ်ႉၼႆ မၼ်းတေလႆႈ တၢင်ႇမၢႆၽၢင် ႁဵတ်းဢၶွင်ႉ ၽူႈၸႂ်ႉတိုဝ်းဝႆႉဢေႃႈ။ လွင်ႈဝႃႈ တေႁဵတ်းႁိုဝ် တၢင်ႇမၢႆၽၢင် တွၼ်ႈတႃႇတေပဵၼ် ၽူႈၸႂ်ႉတိုဝ်းၼႆၵေႃႈ ႁဝ်းၶႃႈ သပ်းလႅင်းဝႆႉပၼ်ယူႇၶႃႈ။ ပေႃးဝႃႈ ႁဵတ်းဢၶွင်ႉယဝ်ႉၼႆ ၸၢင်ႈသိုဝ်ႉလႆႈ ၶူဝ်းၶွင်ငၢႆႈငႅမ်ႈ ၸွမ်းၼင်ႇ ၸၼ်ႉၸိူဝ်းၼႄဝႆႉ ပႃႈတႂ်ႈၼႆႉယဝ်ႉၶႃႈ။
(႑) သွၵ်ႈႁႃတူၺ်း ၶူဝ်းၶွင် ဢၼ်ၸဝ်ႈၵဝ်ႇၶႂ်ႈသိုဝ်ႉၼၼ်ႉၶႃႈလႄႈ။
(႒) တီႈၼႃႈလိၵ်ႈ ဢၼ်သပ်းလႅင်းၼႄဝႆႉ လွင်ႈၶူဝ်းၶွင်ၼၼ်ႉ တေလႆႈႁၼ် “Buy Now” လႄႈ “Add to Card” ၼဵၼ်သွင်ဢၼ်ဢေႃႈ။ သင်ၸိူဝ်ႉဝႃႈ တိုၵ်ႉၶႂ်ႈလိူၵ်ႈ ၶူဝ်းၶွင် တၢင်ႇဢၼ်ထႅင်ႈ ၼႆ ၼဵၵ်းပၼ်တီႈ “Add to Card” သေ သိုပ်ႇလိူၵ်ႈ ၶူဝ်းၶွင် တၢင်ႇဢၼ်ၵေႃႈ လႆႈယူႇၶႃႈ။
(႓) သင်ၸိူဝ်ႉဝႃႈ ၸဝ်ႈၵဝ်ႇ လိူၵ်ႈ ဢၼ်တွၼ်ႈတႃႇသိုဝ်ႉၼၼ်ႉ ၵုမ်ႇထူၼ်ႈ ပဵင်းပေႃးၸႂ်ယဝ်ႉၼႆ သိုပ်ႇၼဵၵ်းပၼ်တီႈ ၼဵၼ် “Buy Now” ၼႆသေ (တေၽႅဝ်ၵႂႃႇထႅင်ႈ ၼႃႈလိၵ်ႈထႅင်ႈၼႃႈၼိုင်ႈ၊ ပဵၼႃႈလိၵ်ႈတွၼ်ႈတႃႇ ၸၢႆႇငိုၼ်း) ၵႂႃႇထႅင်ႈၸၼ်ႉၼိုင်ႈၶႃႈလႄႈ။
(႔) ဢွၼ်တၢင်းသုတ်း တေလႆႈထႅမ်သႂ်ႇပၼ် ႁဵင်းလိၵ်ႈ ၽူႈသိုဝ်ႉၶူဝ်းၶွင် “Billing Address” ၶႃႈဢေႃႈ။ သင်ၸိူဝ်ႉဝႃႈ တီႈဢၼ်တေလႆႈသူင်ႇၶူဝ်းၶွင် (သင်ၸိူဝ်ႉ ၵူၼ်းသိုဝ်ႉလႄႈ ၵူၼ်းႁပ်ႉ ၶူဝ်းၶွင် ဢွင်ႈတီႈယူႇ ဢမ်ႇမိူၼ်ၵၼ်ၼႆ) တွၼ်ႈတႃႇ ႁဵင်းလိၵ်ႈ တီႈဢၼ်လူဝ်ႇလႆႈ သူင်ႇပၼ် ၶူဝ်းၶွင်ၼၼ်ႉ ထႅမ်သႂ်ႇပၼ်တီႈ “Shipping Address” ၼၼ်ႉၶႃႈလႄႈ။
(႕) တွၼ်ႈတႃႈ ၸၼ်ႉမၢႆသွင်တႄႉ ၼႂ်းၵႃႈ လွၵ်းလၢႆးသူင်ႇၶူဝ်းၶွင် မီးတင်းၼမ်ၼၼ်ႉ ၸွမ်းၼင်ႇ ၵၢင်ၸႂ် ၵူၼ်းသိုဝ်ႉၶူဝ်းၶွင် လႆႈၸႂ်သေၵေႃႈ တေလႆႈလိူၵ်ႈပၼ် လွၵ်းလၢႆးသူင်ႇၶူဝ်းၶွင် ဢၼ်ၼိုင်ႈ ယူႇၶႃႈ။
(တူဝ်ယၢင်ႇ။ ။လွၵ်းလၢႆး သူင်ႇႁႂ်ႈၽႅဝ်ဝၼ်းလဵဝ်၊ လွၵ်းလၢႆးသူင်ႇ ထႅင်ႈဝၼ်းၼိုင်ႈမႃး ၸင်ႇၽႅဝ်၊ လွၵ်းလၢႆး သူင်ႇႁႂ်ႈၽႅဝ် ၼႂ်းၶၢဝ်းတၢင်း (႓) ဝၼ်း ၸၵႂႃႇၸိူဝ်းၼႆႉ)
(႖) ၸၼ်ႉမၢႆသၢမ်တႄႉၵေႃႈ ပဵၼ်လွၵ်းလၢႆးၸၢႆႇငိုၼ်းၼႆၶႃႈဢေႃႈ။ လွၵ်းလၢႆးလႂ် ငၢႆႈငႅမ်ႈ တွၼ်ႈတႃႇ ၸဝ်ႈၵဝ်ႇဢၼ်လႂ်ၵေႃႈ တေလႆႈလိူၵ်ႈပၼ် လၢႆးၼၼ်ႉၼႆၶႃႈယဝ်ႉ။ (တွၼ်ႈတႃႇ ၵူၼ်းသိုဝ်ႉၶူဝ်း မၢင်ၵေႃႉတႄႉ ၶဝ်လိူၵ်ႈဝႆႉ လွၵ်းလၢႆး ၸၢႆႇငိုၼ်းသေဢၼ်ဢၼ်ယဝ်ႉလႄႈ လူဝ်ႇသိုဝ်ႉၶူဝ်းၶွင် ၵူၺ်းယဝ်ႉသေတႃႉ တွၼ်ႈတႃႇမၢင်ၸိူဝ်းၸမ်ႉ တိုၵ်ႉပႆႇယၢမ်ႈၸႂ်ႉတူၺ်းသေပွၵ်ႈလႄႈ ၼင်ႇႁိုဝ် တေပွင်ႇၸႂ်ၼၼ်ႉ သိုပ်ႇၵႂႃႇတူၺ်းတီႈ ႁဵင်းၵွင်ႉ ဢၼ်ပၼ်ဝႆႉ ၽၢႆႇတႂ်ႈၼႆႉၶႃႈလႄႈ။)
(႗) သင်ၸိူဝ်ႉဝႃႈ လွင်ႈၸၢႆႇငိုၼ်း ၶႅမ်ႉလႅပ်ႈယဝ်ႉၼႆ ၶူဝ်းၶွင် ဢၼ်ၽူႈပၼ်ႁႅင်းၶဝ် သင်ႇသိုဝ်ႉဝႆႉ ၼၼ်ႉ ၼင်ႇႁိုဝ် မၼ်းတေထိုင်ၸွမ်း ၶိင်ႇၶၢဝ်းယၢမ်းမၼ်းၼၼ်ႉ ၸေႃႇၵျီႇမၢတ်ႉ တေၶတ်းၸႂ် သူင်ႇပၼ်ယူႇယဝ်ႉၶႃႈဢေႃႈ။
တေႁဵတ်းႁိုဝ် တၢင်ႇမၢႆၽၢင်
ၼင်ႇႁိုဝ်ပေႃးတေသိုဝ်ႉလႆႈ ၶူဝ်းၶွင် ငၢႆႈငႅမ်ႈ ၸိူဝ်းမီးဝႆႉ တီႈၸေႃႇၵျီႇမၢတ်ႉၼၼ်ႉၼႆ ၸဝ်ႈၵဝ်ႇ တိုၼ်းဝႃႈ တေလႆႈတၢင်ႇ မၢႆၽၢင်ဝႆႉ ဢမ်ႇႁၢင်ႉၶႃႈယဝ်ႉ။ ၽွင်းမိူဝ်ႈႁဵတ်း မၢႆၽၢင်ၼၼ်ႉၵေႃႈ ၼင်ႇႁိုဝ်မၼ်းတေႁဵတ်းလႆႈ ငၢႆႈငႅမ်ႈၼၼ်ႉၼႆ တွၼ်ႈတႃႇၼႄႉၼွၼ်း လွင်ႈႁဵတ်းမၢႆၽၢင်ၼၼ်ႉ ႁဝ်းၶႃႈ တေၸႂ်ႉ ၾူင်းမူဝ်ႇပၢႆး (မိူင်းမျၢၼ်ႇမႃႇ) ဢမ်ႇၼၼ် ဢီးမေးလ်သေၵေႃႈ တေၶပ်းၶိုင်ၵႂႃႇဢေႃႈ။ တႃႇတေႁဵတ်းမၢႆၽၢင်ၼႆႉ ႁဵတ်းၸွမ်းၵႂႃႇ ၸွမ်းၼင်ႇ လွၵ်းလၢႆး ၼႄဝႆႉ ပႃႈတႂ်ႈၼႆႉၵေႃႈ လႆႈယူႇၶႃႈ။
မှတ်ပုံတင်ပြုလုပ်ရာ၌ လွယ်ကူရိုးရှင်းစွာပြုလုပ်နိုင်စေရန်ရည်ရွယ်၍ မှတ်ပုံတင်ထားသော အကောင့်ကို အတည်ပြုပေးရန် (မြန်မာ)မိုဘိုင်းဖုန်း နံပါတ်ဖြင့်သော်လည်ကောင်း အီးမေးလ်ဖြင့်သော်လည်းကောင်း စီစဉ် ဆောင်ရွက်ထားပါသည်။
မှတ်ပုံတင် ရန်အောက်ဖော်ပြပါနည်းလမ်းများအတိုင်းလွယ်ကူစွာပြုလုပ်နိုင်ပါသည်။
(႑) ၵေႃႉဢၼ်ၶႂ်ႈၸႂ်ႉ မၢႆၾူင်းမူဝ်ႇပၢႆးသေ ႁဵတ်းဢၶွင်ႉ
တေလႆႈထႅမ်သႂ်ႇၸိုဝ်ႈ ၵေႃႉဢၼ်ၶႂ်ႈႁဵတ်း ဢၶွင်ႉၼၼ်ႉၶႃႈ။
တေလႆႈထႅမ်သႂ်ႇ မၢႆၾူင်း ၵေႃႉဢၼ်ၶႂ်ႈႁဵတ်းဢၶွင်ႉ ၸွမ်းၼင်ႇၼႄဝႆႉ တူဝ်ယၢင်ႇမၼ်းၼၼ်ႉၶႃႈ။ (တူဝ်ယၢင်ႇ။ ။ +959253927001 (ဢမ်ႇၼၼ်) 09253027001)
# မၢႆတွင်း ၸိူဝ်းပဵၼ် ဢေႃႇပရေႇတႃႇ ဢေႃႇရီႇတူး လႄႈ ဢေႃႇပရေႇတႃႇ တႄႇလီႇၼေႃး ၸိူဝ်းၼႆႉၵေႃႈ တေလႆႈ သႂ်ႇပၼ် +95 (ဢမ်ႇၼၼ်) 09 ၼင်ႇၵဝ်ႇၶႃႈ။
မၢႆလပ်ႉ ဢၼ်ၸဝ်ႈၵဝ်ႇ ၶႂ်းၸႂ်ႉၼၼ်ႉ တေလႆႈထႅမ်သႂ်ႇပၼ် တူဝ်လိၵ်ႈ (ဢမ်ႇၼၼ်) မၢႆၼပ်ႉ (႖) လုၵ်ႈၶႃႈဢေႃႈ။ ဝၢႆးသေၼၼ်ႉ ၼဵၵ်းပၼ်တီႈ ၼဵၼ် “Register” သေၵေႃႈ တၢင်ႇမၢႆၽၢင်လႆႈယူႇၶႃႈ။
မိူဝ်ႈၼၼ်ႉမႃး လုၵ်ႉတီႈ Server Machine ၸေႃႇၵျီႇမၢတ်ႉသေ တေၶိုၼ်းသူင်ႇ SMS (ပွင်ႈလိၵ်ႈပွတ်း-မႅၵ်ႉသဵတ်ႉ) မႃးၸူးတီႈ မၢႆၾူင်း ဢၼ်ပၼ်ဝႆႉၼၼ်ႉ ၼႂ်းၶၢဝ်းတၢင်း ႑ မိတ်ႉၼိတ်ႉ ဢေႃႈ။ ၼႂ်း SMS (ပွင်ႈလိၵ်ႈပွတ်း-မႅၵ်ႉသဵတ်ႉ) ၼၼ်ႉ တေလႆႈႁၼ်မီးဝႆႉ တူဝ်ၼပ်ႉႁူၵ်းတူဝ်။ ၶိုၼ်းၸႂ်ႉ တူဝ်ၼပ်ႉႁူၵ်းတူဝ်ၼၼ်ႉထႅမ်သႂ်ႇသေ တေလႆႈၼႄႉၼွၼ်းပၼ် ဢၶွင်ႉၸဝ်ႈၵဝ်ႇဢေႃႈ။ သင်ၸိူဝ်ႉဝႃႈ ႁဵတ်းယဝ်ႉၸၼ်ႉၼၼ်ႉၵႂႃႇယဝ်ႉၼႆတႄႉ လွင်ႈႁဵတ်းမၢႆၽၢင်ၼႆႉ ယဝ်ႉတူဝ်လီငၢမ်း ယဝ်ႉၶႃႈဢေႃႈ။
(႒) ၵေႃႉဢၼ်ၶႂ်ႈဢဝ် ဢီးမေးလ်သေ ႁဵတ်းဢၶွင်ႉ
- တေလႆႈထႅမ်သႂ်ႇၸိုဝ်ႈ ၵေႃႉဢၼ်ၶႂ်ႈႁဵတ်းဢၶွင်ႉၼၼ်ႉၶႃႈ။
- တေလႆႈထႅမ်သႂ်ႇပၼ် ႁဵင်းလိၵ်ႈဢီးမေးလ် ၵေႃႉဢၼ်ၶႂ်းႁဵတ်းဢၶွင်ႉၼၼ်ႉၶႃႈ။
- မၢႆလပ်ႉ ဢၼ်ၸဝ်ႈၵဝ်ႇ ၶႂ်းၸႂ်ႉၼၼ်ႉ တေလႆႈထႅမ်သႂ်ႇပၼ် တူဝ်လိၵ်ႈ (ဢမ်ႇၼၼ်) မၢႆၼပ်ႉ (႖) လုၵ်ႈၶႃႈဢေႃႈ။ ဝၢႆးသေၼၼ်ႉ ၼဵၵ်းပၼ်တီႈ ၼဵၼ် “Register” သေၵေႃႈ တၢင်ႇမၢႆၽၢင်လႆႈယူႇၶႃႈ။
- ပေႃးၼၼ် လုၵ်ႉတီႈၸေႃႇၵျီႇမၢတ်ႉသေ တေၶိုၼ်းသူင်ႇ ဢီးမေးလ်မႃးပၼ် တီႈၼႂ်း ႁဵင်းလိၵ်ႈ ဢီးမေးလ် ဢၼ်ပၼ်ဝႆႉ မိူဝ်တၢင်ႇမၢႆၽၢင်ၼၼ်ႉ ၽိုၼ်ၼိုင်ႈဢေႃႈ။ ၼႂ်းဢီးမေးလ်ၼၼ်ႉ ၼဵၵ်းပၼ်တီႈ “Login to your account” ဢၼ်ဝႃႈၼၼ်ႉသေၵေႃႈ ၼႄႉၼွၼ်း ဢၶွင်ႉၸဝ်ႈၵဝ်ႇလႆႈယူႇ။ ပေႃးဝႃႈ ႁဵတ်းယဝ်ႉ ၸၼ်ႉၼၼ်ႉယဝ်ႉၼႆတႄႉ တေလႆႈဝႃႈ လွင်ႈႁဵတ်းမၢႆၽၢင် ယဝ်ႉတူဝ်ႈၶႅမ်ႉလႅပ်ႈလီယဝ်ႉၶႃႈဢေႃႈ။
တေႁဵတ်းႁိုဝ်ၸၢႆႇငိုၼ်း
တွၼ်ႈတႃႇတေသိုဝ်ႉ ၶူဝ်းၶွင် ဢၼ်ၶၢႆဝႆႉတီႈၼိူဝ် ၸေႃႇၵျီႇမၢတ်ႉၼၼ်ႉ တေလႆႈၸႂ်ႉ လွၵ်းလၢႆးၸၢႆႇငိုၼ်းၸွမ်းၼင်ႇ ပႃႈတႂ်ႈၼႆႉသေ ပၼ်ငိုၼ်းၵႃႈ ၶူဝ်းၶွင်ၵႂႃႇၶႃႈဢေႃႈ။
(႑) လွၵ်းလၢႆးၸၢႆႇငိုၼ်းမူဝ်ႇပၢႆး 663 (မူဝ်ႇပၢႆးမၼ်းၼီး)
(႒) လွၵ်းလၢႆးၸၢႆႇငိုၼ်း 123 (ဝၼ်းသတွပ်ႉသႃးဝိတ်ႉ)
(႓) လွၵ်းလၢႆးၸၢႆႇငိုၼ်း ဢမ်ႇၽီႇယူႇ (ၶၢတ်ႉဢေႇထီႇဢႅမ်ႇ)
(႔) လွၵ်းလၢႆးၸၢႆႇငိုၼ်း မျၢၼ်ႇပေး (ထူင်ငိုၼ်းဢွၼ်ႇလၢႆး)
(႕) လွၵ်းလၢႆးၸၢႆႇငိုၼ်း ပေးပႄႇလ် (ထူင်ငိုၼ်းဢွၼ်ႇလၢႆး)
(႖) လွၵ်းလၢႆးၸၢႆႇငိုၼ်း ယေးငိုၼ်းၸီႇပီ (ယေးငိုၼ်းမူဝ်ႇပၢႆး)


text:
1ပိူဝ်ႈ ၼႆ လႄႈ ၶဝ် ၸိူဝ်း ဢၼ် တႄႇ ယူႇ ၼႂ်း ၸဝ်ႈ ယေႇသု ၶရိၸ်ႈ၊ၼၼ်ႉ တၵ်း ဢမ်ႇ လႆႈ ၶၢမ်ႇတၢမ်ႇ ဢပျတ်ႈ ၶဝ် ယဝ်ႉ။- 2လွင်ႈ မၼ်း ၸမ်ႉ၊တြႃး ဝိၺိၺ်ႇ ၸဝ်ႈ ဢၼ် ႁႂ်ႈ ႁဝ်း ဢသၢၵ်ႈလိပ်း ၼႂ်း ၸဝ်ႈ ယေႇသု ၶရိၸ်ႈ၊ၼၼ်ႉ ပွႆႇ ၵဝ် လွတ်ႈ သေ ၵႃႈတီႈ ဢပျတ်ႈ တြႃး ဢိၵ်ႇတင်း တြႃး တၢင်းတၢႆ ယဝ်ႉ ဢေႃႈ။- 3ပိူဝ်ႈ ဢၼ် ၼိူဝ်ႉလိူတ်ႈ ၵူၼ်း ႁဝ်း ႁႅင်း လဵၵ်ႉ ႁႅင်း ၵေႇ လႄႈ တၢင်း ဢၼ် ပိင်းၺၢပ်ႈတြႃး ဢမ်ႇ ၸၢင်ႈ ႁဵတ်း ပၼ် လႆႈ ၼၼ်ႉ ၽြႃးပဵၼ်ၸဝ်ႈ လႆႈ ပွင်ႁဵတ်း ပၼ် ၼႂ်း တၢင်း ဢၼ် ပွႆႇၸႂ်ႉ လုၵ်ႈ မၼ်းၸဝ်ႈ ၵျွ မႃး ၼႂ်း ပုင်ႇႁၢင်ႈ ၵူၼ်း ဢၼ် ၼိူဝ်ႉလိူတ်ႈ မီး ဝူတ်ႈ ဢပျတ်ႈ သေယဝ်ႉ သမ်ႉ ႁႂ်ႈ လုၵ်ႈၸဝ်ႈ ၼၼ်ႉ ၶၢမ်ႇတၢမ်ႇ ဢၼ် ၸီႇယၢင်ႇ တြႃး ၵႃႈၼိူဝ် ဢပျတ်ႈ ၼိူဝ်ႉလိူတ်ႈ ၵူၼ်း ဢေႃႈ။- 4ၽြႃးပဵၼ်ၸဝ်ႈ လႆႈ ႁဵတ်း ၸိူဝ်ႉ ၼင်ႇ ၼႆ ၼင်ႇ ႁိုဝ် ႁဝ်း ၸိူဝ်း ဢၼ် ၵမ်ၵျၢင်ႉ ၸွမ်း ဝိၺိၺ်ႇ ၸဝ်ႈ လႄႈ၊ဢမ်ႇ ၵမ်ၵျၢင်ႉ ၸွမ်း ၼိူဝ်ႉလိူတ်ႈ ၼၼ်ႉ တၵ်း လႆႈ ႁဵတ်း ႁႂ်ႈ တၢင်း ဢၼ် သိုဝ်ႈတေႃႇ ဢၼ် ပိင်းၺၢပ်ႈတြႃး ပူင် ဝႆႉ ၼၼ်ႉ လႆႈ ပျေႉၸုမ်ႇ ၼႂ်း ႁဝ်း ဢေႃႈ။- 5လွင်ႈ မၼ်း ၸမ်ႉ၊ၶဝ် ၸိူဝ်း ဢၼ် ၵမ်ၵျၢင်ႉ ၸွမ်း ဢလူဝ်ႇ ၼိူဝ်ႉလိူတ်ႈ ၼၼ်ႉ ၸၢင်ႈ ၸႂ်ထိုင် ၸပ်းၸွႆး လွင်ႈတၢင်း ဢၼ် ၸၢပ်ႈသႅင်ႇ ၼိူဝ်ႉလိူတ်ႈ ဢေႃႈ။ ၵူၺ်းၵႃႈ၊ၶဝ် ၸိူဝ်း ဢၼ် ၵမ်ၵျၢင်ႉ ၸွမ်း ဝိၺိၺ်ႇ ၸဝ်ႈ ၸမ်ႉ၊ၸႂ် ၶဝ် ၸပ်းၸွႆး ၶိူင်ႈပိူင် ဢၼ် ၸၢပ်ႈသႅင်ႇ ၵၼ် တင်း ဝိၺိၺ်ႇ ၸဝ်ႈ ဢေႃႈ။- 6ၶဝ် ၸိူဝ်း ဢၼ် ၸပ်းၸွႆး ၼိူဝ်ႉလိူတ်ႈ ၼၼ်ႉ တၵ်း လႆႈ ႁွတ်ႈထိုင် တၢင်းတၢႆ လႄႈ ၶဝ် ၸိူဝ်း ဢၼ် ၸႂ်ၸပ်း ၸႂ်ၸွႆး ဝိၺိၺ်ႇ ၸဝ်ႈ ၸမ်ႉ၊တၵ်း လႆႈ ႁွတ်ႈထိုင် တၢင်း ဢၼ် ဢသၢၵ်ႈလိပ်း ဢိၵ်ႇတင်း တၢင်းၼိမ် ၶျၢမ်းသႃႇ ဢေႃႈ။- 7လိူဝ် သေ ၼၼ်ႉ ၶဝ် ၸိူဝ်း ဢၼ် ၸႂ်ၸပ်း ၸႂ်ၸွႆး ၼိူဝ်ႉလိူတ်ႈ ၼၼ်ႉ ပဵၼ် ရၢၼ်ႇသူႇ ၽြႃးပဵၼ်ၸဝ်ႈ၊ၵွပ်ႈပိူဝ်ႈ ၶဝ် ဢမ်ႇ ထွမ်ႇဢဝ် တြႃး ၽြႃးပဵၼ်ၸဝ်ႈ ဢေႃႈ။ တီႈ တႄႉ မၼ်း မၼ်း ၶႂ်ႈ ထွမ်ႇဢဝ် သေၵေႃႈ မၼ်း ဢမ်ႇ ၸၢင်ႈ ထွမ်ႇဢဝ် လႆႈ။- 8ပိူဝ်ႈ ၼႆ လႄႈ ၶဝ် ၸိူဝ်း ဢၼ် ၸႂ်ၸပ်း ၸႂ်ၸွႆး ၼိူဝ်ႉလိူတ်ႈ ၼၼ်ႉ ဢမ်ႇ ၸၢင်ႈ ႁဵတ်း ႁႂ်ႈ ၽြႃးပဵၼ်ၸဝ်ႈ ထုၵ်ႇၸႂ် လႆႈ ဢေႃႈ။ 9ပေႃး ဝိၺိၺ်ႇ ၽြႃးပဵၼ်ၸဝ်ႈ တႄႇ ယူႇ ၼႂ်း သူ တႄႉတႄႉ ၸိုင်၊သူ တိုၼ်း ဢမ်ႇ ၵမ်ၵျၢင်ႉ ၸွမ်း ဢလူဝ်ႇ ၼိူဝ်ႉလိူတ်ႈ၊ၵမ်ၵျၢင်ႉ ၸွမ်း သၽေႃး ဝိၺိၺ်ႇ ၸဝ်ႈ ယဝ်ႉ လႄႈ၊ၽူႈလႂ် သေဢမ်ႇဝႃႈ ပေႃး မၼ်း ဢမ်ႇ မီး ဝိၺိၺ်ႇ ၸဝ်ႈ ၶရိၸ်ႈ၊ၸိုင်၊မၼ်း ဢမ်ႇၸႂ်ႈ ၵူၼ်း မၼ်းၸဝ်ႈ။- 10ပေႃး ၸဝ်ႈ ၶရိၸ်ႈ၊မီး ၵႃႈၼႂ်း သူ ၸိုင်၊ပိၵ်ႉသမ်ႉ တူဝ်ၵႃႇယႃႉ သူ လႆႈ တၢႆ ၵွပ်ႈပိူဝ်ႈ ဢပျတ်ႈ တြႃး သေၵေႃႈ၊ၵွပ်ႈပိူဝ်ႈ ၸဝ်ႈၽြႃး မၢတ်ႈ သူ ပဵၼ် ၵူၼ်း သိုဝ်ႈတေႃႇ ၼၼ်ႉ လႄႈ ဝိၺိၺ်ႇ ၸဝ်ႈၽြႃး တၵ်း ႁႂ်ႈ ဢသၢၵ်ႈ ၸႂ်ဝိၺိၺ်ႇ သူ လိပ်း ဢေႃႈ။- 11ပေႃး ဝိၺိၺ်ႇ ၸဝ်ႈၽြႃး ဢၼ် ႁႂ်ႈ ၸဝ်ႈ ယေႇသု၊လုၵ်ႉ ၵႃႈ တၢင်းတၢႆ ၶိုၼ်းလိပ်း မႃး ၼၼ်ႉ မီး ယူႇ ၵႃႈၼႂ်း သူ ၸိုင်၊ၸဝ်ႈ ဢၼ် ႁႂ်ႈ ၸဝ်ႈ ၶရိၸ်ႈ၊လုၵ်ႉ ၶိုၼ်းလိပ်း ၼၼ်ႉ တၵ်း ပၼ် ဢသၢၵ်ႈ တီႈ တူဝ် သူ ဢၼ် ၸၢင်ႈ လု ၸၢင်ႈ လႅဝ် ၼႆႉ ၵွပ်ႈပိူဝ်ႈ ဝိၺိၺ်ႇ ၸဝ်ႈ မီး ယူႇ ၵႃႈၼႂ်း သူ ၼၼ်ႉ ဢေႃႈ။ 12ၵွပ်ႈပိူဝ်ႈ ၸိူဝ်ႉ ၼင်ႇ ၼႆ လႄႈ၊ပီႈၼွင်ႉ ၶဝ်႟။ ႁဝ်း ထုၵ်ႇၼီႈ ၼိူဝ်ႉလိူတ်ႈ ႁဝ်း ၼၼ်ႉ ဢမ်ႇၸႂ်ႈ၊ႁဝ်း ဢမ်ႇ လူဝ်ႇ ၵမ်ၵျၢင်ႉ ၸွမ်း ဢလူဝ်ႇ ၼိူဝ်ႉလိူတ်ႈ ယဝ်ႉ။- 13ပေႃး သူ ၵမ်ၵျၢင်ႉ ၸွမ်း ဢလူဝ်ႇ ၼိူဝ်ႉလိူတ်ႈ ၸိုင်၊သူ တၵ်း လႆႈ တၢႆ ဢေႃႈ။ ၵူၺ်းၵႃႈ၊ပေႃး သူ ဢိင် ဝိၺိၺ်ႇ ၸဝ်ႈ လႄႈ ဢဝ်တၢႆ ပႅတ်ႈ တၢင်းၵမ် တၢင်းၵျၢင်ႉ တူဝ်ၵႃႇယႃႉ သူ ၸိုင်၊သူ တၵ်း လႆႈ ဢသၢၵ်ႈလိပ်း ဢေႃႈ။- 14ၶဝ် ၸိူဝ်း ဢၼ် ၶၢမ်ႇ ဢဝ် တၢင်း ဢၼ် ဝိၺိၺ်ႇ ၸဝ်ႈၽြႃး ယိပ်း ၸုင် ဢွၼ် သူင်ႇ ပၼ် ၼၼ်ႉ ပဵၼ် လုၵ်ႈၽြႃးပဵၼ်ၸဝ်ႈ ဢေႃႈ။- 15လွင်ႈ မၼ်း ၸမ်ႉ၊သူ လႆႈ ႁပ်ႉ ၶၢမ်ႇ ၸႂ်သၽေႃး ၶႃႈ ႁႂ်ႈ ပေႃး လႆႈ ၶိုၼ်း ၵူဝ်ႁႄ ဢမ်ႇၸႂ်ႈ။ သူ လႆႈ ႁပ်ႉ ၶၢမ်ႇ ၸႂ်သၽေႃး ဢၼ် ပဵၼ် လုၵ်ႈၽြႃးပဵၼ်ၸဝ်ႈ ၼၼ်ႉ ယဝ်ႉ ၸင်ႇ၊သူ လႆႈ ဢၶႂၢင်ႉ ဢၼ် ႁွင်ႉ ၽြႃးပဵၼ်ၸဝ်ႈ ဝႃႈ၊ "ဢပ်ႉပႃႉ၊ပေႃႈ႟။" ဝႃႈ ၼင်ႇ ၼႆ ဢေႃႈ။- 16ႁဝ်း ပဵၼ် လုၵ်ႈၽြႃးပဵၼ်ၸဝ်ႈ ဝႃႈၼႆ ဝိၺိၺ်ႇ ၸဝ်ႈ ၶၢမ်ႇသၢၵ်ႈသေႇ လူၺ်ႈ ၵၼ် တင်း ဝိၺိၺ်ႇ ႁဝ်း ယူႇ ဢေႃႈ။- 17ပိူဝ်ႈ ဢၼ် ႁဝ်း ပဵၼ် လုၵ်ႈ မၼ်းၸဝ်ႈ လႄႈ၊ႁဝ်း တၵ်း လႆႈ ၶၢမ်ႇ ၸၢမ်ႇၸႃး ဢမူၺ်ႇ မၼ်းၸဝ်ႈ၊ဢမူၺ်ႇ ဢၼ် လႆႈ ၶၢမ်ႇ ၸၢမ်ႇၸႃး လူၺ်ႈ ၵၼ် တင်း ၸဝ်ႈ ၶရိၸ်ႈ၊ဢေႃႈ။ ပေႃး ႁဝ်း ႁူမ်ႈ ၶၢမ်ႇ တုၵ်ႉၶႃႉ တၢင်း ၽၢၼ် လူၺ်ႈ ၸဝ်ႈ ၶရိၸ်ႈ၊ၸိုင်၊ႁဝ်း တၵ်း လႆႈ ႁူမ်ႈ ၶၢမ်ႇ မုၼ်ၽုင်း မၼ်းၸဝ်ႈ ဢေႃႈ။ 18ၵဝ် ၶႆႈၸႂ် တူၺ်း လႄႈ ႁု ဝႃႈ ဢၼ် တုၵ်ႉၶႃႉ တၢင်း ၽၢၼ် ဢၼ် ႁဝ်း လႆႈ ၶၢမ်ႇ ယူႇ တေႃႈလဵဝ် တႂ်ႈတႃ ၼႆႉ ၼၼ်ႉ ဢမ်ႇ မီး တီႈ တၵ်း တႅၵ်ႈၼိူင်း လူၺ်ႈ မုၼ်ၽုင်း ဢၼ် တၵ်း ထၢင်ႇသႃး မႃး မိူဝ်းၼႃႈ ၼၼ်ႉ လႃးလႃး။- 19ၶိူင်ႈပိူင် ဢၼ် ၽြႃးပဵၼ်ၸဝ်ႈ ၽၢၼ်ႇသၢင်း ဝႆႉ ၵႃႈမီး တင်းသဵင်ႈတင်းလူင် မုင်ႈမွင်း ၼႃႇ လူင်လၢင် လႄႈ ပႂ်ႉထႃႈ တၢင်း ဢၼ် ၽြႃးပဵၼ်ၸဝ်ႈ တၵ်း ၼႄပျႃး လုၵ်ႈ မၼ်းၸဝ်ႈ တင်းလၢႆ ထၢင်ႇသႃး မႃး ၼၼ်ႉ ဢေႃႈ။- 20လွင်ႈ မၼ်း ၸမ်ႉ၊ၶိူင်ႈပိူင် ဢၼ် ၽြႃးပဵၼ်ၸဝ်ႈ ၽၢၼ်ႇသၢင်း ဝႆႉ တင်းသဵင်ႈ ၼႆႉ လႆႈ တူၵ်း ၵႃႈၼႂ်း ဢၼတ်ႉတႃႉ တြႃး ၵႂႃႇ ၸွမ်း ဢလူဝ်ႇ မၼ်း ဢမ်ႇၸႂ်ႈ၊ပဵၼ် ၸွမ်း ဢလူဝ်ႇ ၽြႃးပဵၼ်ၸဝ်ႈ ဢေႃႈ။ ၼႂ်းဝႃႈၼၼ် သေၵေႃႈ မီး တီႈ မုင်ႈမွင်း ယူႇ ဝႃႈ၊- 21ၶိူင်ႈပိူင် ဢၼ် မၼ်းၸဝ်ႈ ၽၢၼ်ႇသၢင်း တင်းသဵင်ႈ ၼႆႉ၊ဝၼ်း ၼိုင်ႈ တၵ်း လႆႈ လွတ်ႈ ဢွၵ်ႇ ၼႂ်း တၢင်း ဢၼ် ပဵၼ် ၶႃႈ ၸၢင်ႈ ၽွၵ်ႈပျၢၼ်ႇ လုလႅဝ် ၼၼ်ႉ လႄႈ တၵ်း လႆႈ လွတ်ႈ ၸွမ်း ၵႂႃႇ လူၺ်ႈ ၵၼ် တင်း လုၵ်ႈၽြႃးပဵၼ်ၸဝ်ႈ တင်းလၢႆ ၶဝ်ႈ ၵႃႈၼႂ်း တီႈ ႁိူဝ်ႈႁိူင်း လွတ်ႈ လႅဝ်း ၼၼ်ႉ ဢေႃႈ။- 22ႁဝ်း ႁု လွင်ႈ ဢၼ် တေႃႇထိုင် မိူဝ်ႈလဵဝ် ၼႆႉ ၶိူင်ႈပိူင် လေႃးၵႃႉ တင်းသဵင်ႈ ၼႆႉ ၶၢင်းၶီ ၶၢင်းၽၢၼ် လူၺ်ႈ တုၵ်ႉၶႃႉ ဝူၺ်ႇတၼႃႇ မိူၼ်ၼင်ႇ မႄႈယိင်း လႆႈ ၶၢမ်ႇ ၵိၼ်းၸႂ် ယၢမ်း မိူဝ်ႈ ဢၼ် ၸမ် တၵ်း ၵိူတ်ႇလဵင်ႉ လုၵ်ႈ ၼၼ်ႉ ဢေႃႈ။- 23ၶိူင်ႈပိူင် လေႃးၵႃႉ တင်းသဵင်ႈ ၼႆႉ ၵူၺ်းဢမ်ႇၵႃး ႁဝ်း ၸိူဝ်း ဢၼ် လႆႈ ၶၢမ်ႇ ဢဝ် ဝိၺိၺ်ႇ ၸဝ်ႈ၊ဢၼ် ဝႃႈ ငဝ်ႈႁၢၵ်ႈ သု ၵျေးၸူး ဢၼ် ၽြႃးပဵၼ်ၸဝ်ႈ ပၼ် ႁဝ်း ၼၼ်ႉ ၵေႃႈ လႆႈ ၶၢင်းၶီ ၶၢင်းၽၢၼ် ယူႇ ၼႂ်း ႁူဝ်ၸႂ် ႁဝ်း၊ၸွမ်းၼင်ႇ ဢၼ် ႁဝ်း ပႂ်ႉထႃႈ တၢင်း ဢၼ် ၽြႃးပဵၼ်ၸဝ်ႈ တၵ်း ႁဵတ်း ႁႂ်ႈ ႁဝ်း ၶဝ်ႈ ပဵၼ် လုၵ်ႈ မၼ်းၸဝ်ႈ လႄႈ ပွႆႇ ႁႂ်ႈ တူဝ် ၶၼ်ႇထႃႇ ႁဝ်း လွတ်ႈ ၼၼ်ႉ ယူႇ ဢေႃႈ။- 24ႁဝ်း မီး တၢင်း မုင်ႈမွင်း ၼႆႉ လႄႈ ႁဝ်း လႆႈ ၶၢမ်ႇ ၵႄႇၶျွတ်ႈ ဢဝ် ဢေႃႈ။ ၵူၺ်းၵႃႈ၊ပေႃး ႁဝ်း ထူပ်း ႁၼ် ၶိူင်ႈပိူင် ဢၼ် ႁဝ်း မုင်ႈမွင်း ၼၼ်ႉ ၸိုင်၊ဢၼ် ၼၼ်ႉ ဢမ်ႇၸႂ်ႈ တၢင်း မုင်ႈမွင်း ၸႅတ်ႈ ၸႅတ်ႈ ယဝ်ႉ။ ၵွပ်ႈၼႆ လႄႈ ၽူႈလႂ် ယင်း တၵ်း မုင်ႈမွင်း ၶိူင်ႈပိူင် ဢၼ် ၸဝ်ႈ ၵဝ်ႇ လႆႈ ထူပ်း ႁၼ် ယဝ်ႉ ၼၼ်ႉ ၸိူဝ်ႉ ၼင်ႇ ႁိုဝ်။- 25ၵူၺ်းၵႃႈ၊ပေႃး မုင်ႈမွင်း ၶိူင်ႈပိူင် ဢၼ် ႁဝ်း ဢမ်ႇ ထူပ်း ႁၼ် ၼၼ်ႉ ၸင်ႇ ႁဝ်း ၸၢင်ႈ ပႃးၸႂ် ယိူၼ်ႉၶၢမ်ႇ လႄႈ ပႂ်ႉထႃႈ ယူႇ ဢေႃႈ။ 26မိူၼ် ၸိူဝ်ႉ ၼင်ႇ ၼၼ် ဝိၺိၺ်ႇ ၸဝ်ႈ မႃး ၸွႆႈ ႁဝ်း ပိူဝ်ႈ ဢၼ် ႁဝ်း ႁႅင်း လဵၵ်ႉ ႁႅင်း ၵေႇ ၼၼ်ႉ ဢေႃႈ။ ႁဝ်း ထုၵ်ႇလီ သူးတွင်း ယွၼ်း ဢၼ် လႂ် ႁဝ်း ယင်း ဢမ်ႇ ႁု သေၵေႃႈ၊ဝိၺိၺ်ႇ ၸဝ်ႈ ဢဝ် တင်း တၢင်း ဢၼ် ၶၢင်းၶီ ၶၢင်းၽၢၼ် ဢၼ် ဢမ်ႇ ၸၢင်ႈ ဢဝ် သူပ်း လၢတ်ႈ ၼၼ်ႉ တွင်းပၢၼ်ႇ ၽြႃးပဵၼ်ၸဝ်ႈ ပုၼ်ႈ ႁဝ်း ယူႇ ဢေႃႈ။- 27ၽြႃးပဵၼ်ၸဝ်ႈ ဢၼ် ႁု တပ်း ပွတ်ႇ ႁူဝ်ၸႂ် ၵူၼ်း ၼၼ်ႉ ၵေႃႈ ႁုႁၼ် သၽေႃး ဝိၺိၺ်ႇ ၸဝ်ႈ၊ၵွပ်ႈပိူဝ်ႈ ဝိၺိၺ်ႇ ၸဝ်ႈ ၼၼ်ႉ တၢင်တူဝ် ၵူၼ်း မူတ်းၸၢင်ႇ မၼ်းၸဝ်ႈ တင်းလၢႆ လႄႈ၊တွင်းပၢၼ်ႇ ၽြႃးပဵၼ်ၸဝ်ႈ ၸွမ်းၼင်ႇ ဢလူဝ်ႇ မၼ်းၸဝ်ႈ မီး ၼၼ်ႉ ဢေႃႈ။ 28ႁဝ်း ႁု လွင်ႈ ဢၼ် ၵႃႈၼႂ်း လွင်ႈတၢင်း ၵူႈၸိူဝ်ႉၵူႈပိူင် ၽြႃးပဵၼ်ၸဝ်ႈ ပွင် ဢၵျူဝ်း ဢၼ် လီ တီႈ ၶဝ် ၸိူဝ်း ဢၼ် ႁၵ်ႉပႅင်း မၼ်းၸဝ်ႈ၊ဢၼ် ဝႃႈ ၶဝ် ၸိူဝ်း ဢၼ် မၼ်းၸဝ်ႈ ႁွင်ႉ ဢဝ် ၸွမ်းၼင်ႇ ဢလူဝ်ႇ တၢင်းၵျၢမ်ႇ မၼ်းၸဝ်ႈ မီး ၼၼ်ႉ ဢေႃႈ။- 29ၼင်ႇ ႁိုဝ် လုၵ်ႈၸဝ်ႈ တၵ်း ပဵၼ် လုၵ်ႈတူၼ်ႈ ၼႂ်း ၼွင်ႉ မၼ်းၸဝ်ႈ ၼမ်ၼႃႇ ၸိုင်၊တီႈ ၶဝ် ၸိူဝ်း ဢၼ် ၽြႃးပဵၼ်ၸဝ်ႈ ႁု ဝႆႉ ၸဵမ်မိူဝ်ႈ ဢွၼ်တၢင်း ၼၼ်ႉ မၼ်းၸဝ်ႈ ႁဵတ်း ဝႆႉ ႁႂ်ႈ ၶဝ် လႆႈ ပဵၼ် ၸိူဝ်ႉ ၼင်ႇ ပုင်ႇႁၢင်ႈ လုၵ်ႈၸဝ်ႈ ဢေႃႈ။- 30ၼင်ႇ ၼၼ် လႄႈ ၶဝ် ၸိူဝ်း ဢၼ် ၽြႃးပဵၼ်ၸဝ်ႈ ၶိုင် ပွင် ဝႆႉ ၼၼ်ႉ မၼ်းၸဝ်ႈ ႁွင်ႉ ဢဝ် ဢေႃႈ။ ၶဝ် ၸိူဝ်း ဢၼ် ၽြႃးပဵၼ်ၸဝ်ႈ ႁွင်ႉ ဢဝ် ၼၼ်ႉ မၼ်းၸဝ်ႈ မၢတ်ႈ ပဵၼ် ၵူၼ်း သိုဝ်ႈတေႃႇ ဢေႃႈ။ ၶဝ် ၸိူဝ်း ဢၼ် မၼ်းၸဝ်ႈ မၢတ်ႈ ပဵၼ် ၵူၼ်း သိုဝ်ႈတေႃႇ ၼၼ်ႉ၊မၼ်းၸဝ်ႈ သမ်ႉ ႁႂ်ႈ ၶဝ် မီး မုၼ်ၽုင်း ဢေႃႈ။ 31ပေႃး ပဵၼ် ၸိူဝ်ႉ ၼင်ႇ ၼႆ ၸိုင်၊ႁဝ်း တေ ဝႃႈ ၸိူဝ်ႉႁိုဝ်။ ပေႃး ၽြႃးပဵၼ်ၸဝ်ႈ ယူႇ ၽၢႆႇ ႁဝ်း ၸိုင်၊ၽူႈလႂ် တၵ်း ၶတ်း ႁဝ်း လႆႈ။- 32မၼ်းၸဝ်ႈ ယင်း ဢမ်ႇ သေလၢႆ လုၵ်ႈ ပႃးလဵဝ် တူဝ်ၸဝ်ႈၵဝ်ႇ လႄႈ၊ယင်း ဢၢပ်ႈပၼ် ႁႂ်ႈလႆႈ ၶၢမ်ႇတၢႆ တၢင် ႁဝ်း တင်းလၢႆ ယဝ်ႉ။ ပေႃး မၼ်းၸဝ်ႈ ပၼ် လုၵ်ႈၸဝ်ႈ ၸိုင်၊မၼ်းၸဝ်ႈ ယင်း ဢမ်ႇ ပၼ် ႁဝ်း ၵူႈၸိူဝ်ႉၵူႈပိူင် လႄႈ တၵ်း ယူႇ လႆႈ ႁိုဝ်း။- 33ၽူႈလႂ် တၵ်း တၢင်ႇ ဢပျတ်ႈ ၶဝ် ၸိူဝ်း ဢၼ် ၽြႃးပဵၼ်ၸဝ်ႈ လိူၵ်ႈၵဵပ်း ဢဝ် ဝႆႉ ၼၼ်ႉ။ တူဝ် ၽြႃးပဵၼ်ၸဝ်ႈ လႆႈ မၢတ်ႈ ၶဝ် ပဵၼ် ၵူၼ်း သိုဝ်ႈတေႃႇ ဢေႃႈ။- 34ပေႃး ပဵၼ် ၼႆ ၽူႈလႂ် တၵ်း ၸီႇယၢင်ႇ ၶဝ် လႆႈ။ ဢမ်ႇ မီး ၽူႈလႂ် ဢေႃႈ။ ၼႆႉ ၸမ်ႉ၊ၸဝ်ႈ ယေႇသု၊ၶၢမ်ႇတၢႆ လႄႈ၊တၢႆ ယဝ်ႉ ဢမ်ႇၵႃး၊လုၵ်ႉ ၵႃႈ တၢင်းတၢႆ ၶိုၼ်းလိပ်း သေယဝ်ႉ မီး ယူႇ ၽၢႆႇၶႂႃ ၽြႃးပဵၼ်ၸဝ်ႈ လႄႈ တွင်းပၢၼ်ႇ တီႈ မၼ်းၸဝ်ႈ ပုၼ်ႈ ႁဝ်း ယူႇ ဢေႃႈ။- 35ပိူဝ်ႈ ၼႆ လႄႈ ၽူႈလႂ် တၵ်း ႁႂ်ႈ ႁဝ်း ၽၢတ်ႇ ယၢၼ် ၵၼ် တင်း တၢင်းႁၵ်ႉ မႅတ်ႈတႃႇ ၸဝ်ႈ ၶရိၸ်ႈ၊လႆႈ။ ၸွင်ႇ တၢင်း ဢၼ် ၺႃး ၽေး တုၵ်ႉၶႃႉ၊တၢင်း ဢၼ် ယၢပ်ႇၸႂ် ၵိၼ်းၸႂ်၊တၢင်း ဢၼ် ပိူၼ်ႈ ၼိၵ်ႈၸၢၵ်ႈ ငႅၼ်းသႄး၊တၢင်း ဢၼ် ဢိုပ်းယၢၵ်ႈ၊တၢင်း ဢၼ် ၽၢၼ် ငိုၼ်း ၽၢၼ် ၶမ်း၊တၢင်း ဢၼ် ထူပ်း ၽေး ဢၼ်ႇတရေႇ၊ဢမ်ႇၼၼ် ၽေး တၢင်းတၢႆ ၸိူဝ်း ၼၼ်ႉ တၵ်း ႁႂ်ႈ ႁဝ်း ၽၢတ်ႇ ယၢၼ် ၵၼ် တင်း မႅတ်ႈတႃႇ ၸဝ်ႈ ၶရိၸ်ႈ၊လႆႈ ႁိုဝ်း။- 36ၸွမ်းၼင်ႇ တႅမ်ႈ ဝႆႉ ၼႂ်း ၵျၢမ်းလိၵ်ႈ ဝႃႈ၊ "ၵွပ်ႈပိူဝ်ႈ ႁဝ်း ယုမ်ႇ ၸဝ်ႈႁဝ်း လႄႈ ႁဝ်း လႆႈ ထူပ်း ၽေး တၢင်းတၢႆ ၵူႈမိူဝ်ႈ ၵူႈဝၼ်း ဢေႃႈ။ ပိူၼ်ႈ ႁဵတ်း တီႈ ႁဝ်း မိူၼ်ၼင်ႇ ၶဝ် တေ ႁႅမ် သူဝ်း ၸိူဝ်း ဢၼ် ၸတ်း ဝႆႉ ယဝ်ႉ ၼၼ်ႉ ဢေႃႈ၊" ဝႃႈ ၼင်ႇ ၼႆ ၼၼ်ႉ ဢေႃႈ။- 37ၸိူဝ်း ၼႆႉ တေ ႁႂ်ႈ ႁဝ်း ၽၢတ်ႇ သေ မႅတ်ႈတႃႇ ၸဝ်ႈ ဢမ်ႇၸႂ်ႈ ၵူၺ်းဢမ်ႇၵႃး၊ၵႃႈၼႂ်း လွင်ႈတၢင်း ၵူႈၸိူဝ်ႉၵူႈပိူင် ၸိူဝ်း ၼႆႉ ႁဝ်း ၸၢင်ႈ ပႄႉၼႅင်ႇ တဵမ်ထူၼ်ႈ ၵွပ်ႈပိူဝ်ႈ ၸဝ်ႈ ဢၼ် ႁၵ်ႉ ႁဝ်း ၼၼ်ႉ ဢေႃႈ။- 38ၵဝ် ယုမ်ႇ တႄႉ လွင်ႈ ဢၼ် ၶိူင်ႈပိူင် ဢၼ် တၵ်း ႁႂ်ႈ ႁဝ်း ၽၢတ်ႇ ယၢၼ် သေ ၵႃႈတီႈ တၢင်းႁၵ်ႉ မႅတ်ႈတႃႇ မၼ်းၸဝ်ႈ လႆႈ ၼၼ်ႉ ဢမ်ႇ မီး သေ မဵဝ်း။ ၸႃႉၸဵမ် တၢင်းတၢႆ သေဢမ်ႇဝႃႈ၊တၢင်း ဢၼ် ဢသၢၵ်ႈလိပ်း သေဢမ်ႇဝႃႈ၊တမၢၼ်ႇၵၢင်ႁၢဝ် သေဢမ်ႇဝႃႈ၊ၶုၼ် ဢၼ် ဢုပ်ႉပိူင်ႇ ၼႃႈ ၽႃႉၵၢင်ႁၢဝ် တင်း ဢႃႇၼႃႇ တၼ်းၶူဝ်း သေဢမ်ႇဝႃႈ၊သိုဝ်ႈ ၼႃႈ တႂ်ႈတႃ သေဢမ်ႇဝႃႈ၊ဢၼ် တၵ်း ပဵၼ် မႃး ၵမ်းလိုၼ်း သေဢမ်ႇဝႃႈ၊- 39မိူင်းၵၢင်ႁၢဝ် သေဢမ်ႇဝႃႈ၊မိူင်း မရၼႃႉ သေဢမ်ႇဝႃႈ၊ၶိူင်ႈပိူင် ဢၼ် ၽြႃးပဵၼ်ၸဝ်ႈ ၽၢၼ်ႇသၢင်း ဝႆႉ ၵႃႈမီး တင်းသဵင်ႈတင်းလူင် ဢၼ် လႂ် သေၵေႃႈ ဢမ်ႇ ၸၢင်ႈ ႁဵတ်း ႁႂ်ႈ ႁဝ်း ၽၢတ်ႇ ယၢၼ် ၵၼ် ၵႂႃႇ သေ ၵႃႈတီႈ တၢင်းႁၵ်ႉ မႅတ်ႈတႃႇ ၽြႃးပဵၼ်ၸဝ်ႈ ဢၼ် မီး ယူႇ ၼႂ်း ၸဝ်ႈၽြႃး ႁဝ်း ၸဝ်ႈ ယေႇသု ၶရိၸ်ႈ၊ၼၼ်ႉ ဢေႃႈ။
Copyright
Learn More


text:
1ပီႈၼွင်ႉ ၶဝ်႟။ ၼႂ်း သူ ၼႆႉ၊ယႃႇပေ ဢွၼ်ၵၼ် ႁဵတ်း သြႃႇ ၼမ်ၼႃႇ ၽႅဝ်။ လွင်ႈ မၼ်း ၸမ်ႉ၊သူ ႁု လွင်ႈ ၸိူဝ်း ႁဝ်း ဢၼ် ပဵၼ် သြႃႇ ၼႆႉ၊တေ လႆႈ ၶၢမ်ႇ တၢင်း ဢၼ် ၸီႇယၢင်ႇ တႅပ်းတတ်း ယဵင်ႈၶႅၼ်း ၼၵ်း ၼႃႇ သေပိူၼ်ႈ ဢေႃႈ။- 2ႁဝ်း ၵႃႈမီး တင်းသဵင်ႈတင်းလူင် ၵႆႉ ႁဵတ်း ၽိတ်း ႁဵတ်း ပိူင်ႈ ၶိူဝ်းၶိူဝ်း ယႂ်းယႂ်း ဢေႃႈ။ ၵေႃႉ ဢၼ် ဢမ်ႇ ၸၢင်ႈ ၽိတ်းပိူင်ႈ လူၺ်ႈ သူပ်း လူၺ်ႈ ၵႂၢမ်း မၼ်း ၼၼ်ႉ၊ပဵၼ် ၵေႃႉ ဢၼ် ၸေးၸုမ်ႇ လႄႈ မၼ်း ပဵၼ် ၵေႃႉ ဢၼ် ၸၢင်ႈ ပႂ်ႉထိင်း တူဝ်ၸဝ်ႈၵဝ်ႇ တင်း တူဝ် တင်း ၶိင်း လႆႈ ဢေႃႈ။- 3ပေႃး ႁဝ်း ဢဝ် ၵၵ်ႉ သႂ်ႇ သူပ်း မႃႉ သေလႄႈ၊ႁႂ်ႈ မၼ်း ထွမ်ႇ ၵႂၢမ်း ႁဝ်း ၸိုင်၊ႁဝ်း သင်ႇ ႁႂ်ႈ မၼ်း ဝၢႆႇ ၸွမ်း တၢင်း ဢၼ် ႁဝ်း ၶႂ်ႈ ၵႂႃႇ ၼၼ်ႉ လႆႈ ဢေႃႈ။- 4သမ်ႉ တူၺ်း ႁိူဝ်းသၢင်းၽေႃး လူး။ ပိၵ်ႉသမ်ႉ မၼ်း ယႂ်ႇ ၼႃႇ လႄႈ လႆႈ လွင်ႈ ၸွမ်း ႁႅင်း လူမ်း ၵႂႃႇ သေၵေႃႈ၊ၸၢင်ႈ ဝၢႆႇ ၸွမ်း ၵႂႃႇ ၽၢႆႇ တၢင်း ဢၼ် ၵူၼ်း ႁေႃႈ မၼ်း ၶႂ်ႈ ၵႂႃႇ ၵွပ်ႈပိူဝ်ႈ မီး လၢမ်ႈ ၶတ်း ႁၢင်ႁိူဝ်း ဢၼ် လဵၵ်ႉ လဵၵ်ႉ ၼၼ်ႉ ဢေႃႈ။- 5မိူၼ် ၸိူဝ်ႉ ၼင်ႇ ၼၼ်၊လိၼ်ႉ ႁဝ်း ၼႆႉ ၵေႃႈ၊ပိၵ်ႉသမ်ႉ လဵၵ်ႉ ထၢၼ်ႇ ၼႆႉ သေၵေႃႈ၊ၸၢင်ႈ ဢုပ်ႇ ဝၢဝ်း လူၺ်ႈ လွင်ႈ ဢၼ် ယႂ်ႇ ဢၼ် လူင် ဢေႃႈ။ ၶႆႈၸႂ် တူၺ်း လွင်ႈ ထိူၼ်ႇ ယႂ်ႇ ထိူၼ်ႇ လူင် ဢၼ် ၶၢမ်ႇ တၢင်း ဢၼ် ၸၢင်ႈ မႆႈ ၵႂႃႇ ၵွပ်ႈပိူဝ်ႈ မုၵ်ႉၽႆး ဢွၼ်ႇ ဢိတ်းၼိုင်ႈ ၼၼ်ႉ တႃႉ။- 6လိၼ်ႉ ၼၼ်ႉ ပဵၼ် မိူၼ် ၸိူဝ်ႉ ၼင်ႇ ၽႆး သေလႄႈ ၵႃႈၼႂ်း တူဝ်ၶိင်း ႁဝ် တင်းမူတ်း ၼႆႉ၊လိၼ်ႉ ပဵၼ် လေႃးၵႃႉ ဢၼ် ဢမ်ႇ မီး သိၼ် ထမ်း ၼႃႇ သေပိူၼ်ႈ လႄႈ မီး ယူႇ ၵႃႈၼႂ်း တူဝ်ၵႃႇယႃႉ ႁဝ်း လႄႈ ၽႄႈ တၢင်း ဢၼ် ႁၢႆႉမိူၵ်ႈ ၸွတ်ႇတူဝ်ႈ ၵႂႃႇ ၵႃႈၼႂ်း တူဝ် ႁဝ်း တင်း တူဝ် တင်း ၶိင်း ဢေႃႈ။ မၼ်း ၸၢင်ႈ ဢဝ် ၽႆးငရၢႆး လႄႈ တုတ်ႇ မႆႈ ၸူဝ်ႈ ဢသၢၵ်ႈ တၢၼ်း ၵူၼ်း ႁဝ်း ပႅတ်ႈ ဢေႃႈ။- 7ၵူၼ်း ႁဝ်း ၼႆႉ၊ၸၢင်ႈ ႁဵတ်း ႁႂ်ႈ တူဝ်ထိူၼ်ႇႁၢႆႉ လႂ်၊ၼူၵ်ႉ လႂ်၊တူဝ် ဢၼ် ၸၢင်ႈ လိူၼ်ႈ ၸၢင်ႈ ၵၢၼ်း လႂ်၊ဢိၵ်ႇတင်း ပႃ လႂ် တင်းသဵင်ႈတင်းလူင် မေႃ ယဵၼ်ႇငႄႈ မႃး ဢေႃႈ။ သတ်း ၸိူဝ်း ၼႆႉ လႆႈ ၶၢမ်ႇ တၢင်း ဢၼ် ႁဵတ်း ႁႂ်ႈ ယဵၼ်ႇငႄႈ မႃး ယဝ်ႉ ဢေႃႈ။- 8ၵူၺ်းၵႃႈ၊ၽူႈလႂ် သေၵေႃႉသေၵူၼ်း ဢမ်ႇ ၸၢင်ႈ ႁဵတ်း ႁႂ်ႈ လိၼ်ႉ ယဵၼ်ႇငႄႈ မႃး လႆႈ ဢေႃႈ။ လိၼ်ႉ ၼႆႉ တဵမ် ဝႆႉ တင်း ၵွင်ႉ တင်း ငူၼ်ႉ လႄႈ ၸၢင်ႈ ႁဵတ်း ႁႂ်ႈ တၢႆ သေလႄႈ ပဵၼ် ဢၼ် ႁၢႆႉ ၼႃႇ ဢမ်ႇ ၸၢင်ႈ ထိင်း မၼ်း လႆႈ လႃးလႃး ဢေႃႈ။- 9ႁဝ်း ၸၢင်ႈ ဢဝ် တင်း လိၼ်ႉ လႄႈ တၢင်ႇၵျေးၸူး တီႈ ပေႃႈၸဝ်ႈ ႁဝ်း ထႃႇဝရႃႉ ၽြႃး ဢေႃႈ။ လိၼ်ႉ ဢၼ် လဵဝ် ၼႆႉ ၼင်ႇၵဝ်ႇ၊ၸၢင်ႈ ႁဵတ်း တၢင်း ဢၼ် လႃႇ ဢၼ် လင်၊တီႈ မဵဝ်း ၵူၼ်း ဢၼ် ၽြႃးပဵၼ်ၸဝ်ႈ ၽၢၼ်ႇသၢင်း ဝႆႉ၊ၸွမ်းၼင်ႇ ပုင်ႇႁၢင်ႈ မၼ်းၸဝ်ႈ ၼၼ်ႉ ဢေႃႈ။- 10ၵႃႈၼႂ်း သူပ်း ဢၼ်လဵဝ် ၵူၺ်း၊ၶေႃႈၵႂၢမ်း ဢၼ် ယွင်ႈယေႃး တၢင်ႇၵျေးၸူး၊ဢိၵ်ႇတင်း ၵႂၢမ်း လႃႇ ၵႂၢမ်း လင် ၸၢင်ႈ ဢွၵ်ႇ မႃး ဢေႃႈ။ ပီႈၼွင်ႉ ၶဝ်႟။ လွင်ႈတၢင်း ၸိူဝ်း ၼႆႉ ဢမ်ႇ ထုၵ်ႇလီ ႁႂ်ႈ ပဵၼ် လႃးလႃး။- 11ၵႃႈၼႂ်း ႁူး ၼမ်ႉ ဢၼ်လဵဝ် ၵူၺ်း၊ၼမ်ႉ ဝၢၼ် တင်း ၼမ်ႉ ၶူမ် ၸၢင်ႈ ပုၼ်း ဢွၵ်ႇ မႃး ႁူမ်ႈ ၵၼ် လႆႈ ႁိုဝ်း။- 12ပီႈၼွင်ႉ ၶဝ်႟။ တူၼ်ႈ မၢၵ်ႇလိူဝ်ႇ ၸၢင်ႈ မၢၵ်ႇ မႃး မၢၵ်ႇသၢၼ်ႇလုၼ်ႇ လႆႈ ႁိုဝ်း။ တူၼ်ႈ မၢၵ်ႇၸပိတ်ႉ ၸၢင်ႈ မၢၵ်ႇ မႃး မၢၵ်ႇလိူဝ်ႇ လႆႈ ႁိုဝ်း။ မိူၼ် ၸိူဝ်ႉ ၼင်ႇ ၼၼ် ၼမ်ႉဢွၵ်ႇႁူး ဢၼ် လႆ ဢွၵ်ႇ ၼမ်ႉ ၵိူဝ် ၼၼ်ႉ၊ဢမ်ႇ ၸၢင်ႈ လႆ ဢွၵ်ႇ ၼမ်ႉ ဝၢၼ် မႃး လႆႈ ဢေႃႈ။ 13ၼႂ်း သူ ၼႆႉ၊ပေႃး ၽူႈလႂ် လၵ်းလႅမ် လႄႈ မီး ပိင်ႇၺႃႇ ၸိုင်၊ႁႂ်ႈ ၵေႃႉ ၼၼ်ႉ ၼႄပျႃး တၢင်းၵမ် တၢင်းၵျၢင်ႉ ဢၼ် လီ ဢၼ် ငၢမ်း လႄႈ ႁႂ်ႈ မီး ၸႂ် ဢူၼ်ႈဢွၼ်ႇ ၶျႃးတႅမ်ႇ၊ဢိၵ်ႇတင်း ႁႂ်ႈ မီး ပိင်ႇၺႃႇ တႃႉ။- 14ၵူၺ်းၵႃႈ၊ႁူဝ် ၸႂ် သူ ၼၼ်ႉ ပေႃး မီး တၢင်း ဢၼ် သီႈၵေႉႁေႈတႃ ၵၼ်၊ၶွႆ ၵၼ်၊ၸႂ် ဢၼ် ၽၢတ်ႇ ဢၼ် ၶူမ်၊ဢိၵ်ႇတင်း ၸႂ် ဢၼ် တူၺ်း ဢၵျူဝ်း တူဝ်ၸဝ်ႈၵဝ်ႇ ၸိုင်၊ယႃႇပေ ဢုပ်ႇ ဝၢဝ်း လူၺ်ႈ ပိင်ႇၺႃႇ သူ လႄႈ ၽိတ်းပိူင်ႈ သဵတ်ႈၸႃႇ တြႃး။- 15ပိင်ႇၺႃႇ ၸိူဝ်ႉ ၼင်ႇ ၼၼ် ၼၼ်ႉ၊လုၵ်ႉ သေ ၵႃႈတီႈ မိူင်းၵၢင်ႁၢဝ် မႃး ဢမ်ႇၸႂ်ႈ။ ပဵၼ် ပိင်ႇၺႃႇ လေႃးၵႃႉ ၼႆႉ လႄႈ ဢမ်ႇ ၸၢပ်ႈသႅင်ႇ ၵၼ် တင်း ၸႂ်ဝိၺိၺ်ႇ၊ပဵၼ် ပိင်ႇၺႃႇ ၽီႁၢႆႉ ဢေႃႈ။- 16ပေႃး ၵႃႈတီႈလႂ် မီး တၢင်း ဢၼ် သီႈၵေႉႁေႈတႃ ၵၼ် ၶွႆ ၵၼ်၊ဢိၵ်ႇတင်း မီး တၢင်း ဢၼ် တူၺ်း ဢၵျူဝ်း တူဝ်ၸဝ်ႈၵဝ်ႇ ၸိုင်၊တီႈ ၼၼ်ႈ တၵ်း မီး တၢင်း ဢၼ် ဢၼ် ဢမ်ႇ ထုၵ်ႇမေႃ ၵၼ်၊ဢိၵ်ႇတင်း ႁဵတ်း တၢင်း ဢၼ် ႁၢႆႉ ဢၼ် မိူၵ်ႈ ၵူႈၸိူဝ်ႉၵူႈပိူင် ဢေႃႈ။- 17ပိင်ႇၺႃႇ ဢၼ် မႃး ၵႃႈတီႈ မိူင်းၵၢင်ႁၢဝ် ၸမ်ႉ၊ဢွၼ်တၢင်း သေပိူၼ်ႈ ပဵၼ် တၢင်း ဢၼ် မူတ်းသႂ် ဢေႃႈ။ လိုၼ်း ၼၼ်ႉ ၸင်ႇ၊မီး ၸႂ် ဢၼ် သဵတ်ႇ လီ ၼိမ် လီ၊ၸႂ် ဢၼ် ဢူၼ်ႈ လီ ဢွၼ်ႇ လီ၊သမ်ႉ လၢတ်ႈ ငၢႆႈ ဢေႃႈ။ ၸၢင်ႈ ပျေႉၸုမ်ႇ ဝႆႉ တင်း ၸႂ် ၵရုၼႃႇ တၢင်း ဢၼ် ဢဵတ်းလူ လႄႈ တၢင်းၵျၢင်ႉ ဢၼ် လီ ဢၼ် ငၢမ်း ဢေႃႈ။ ဢမ်ႇ မီး တၢင်း ဢၼ် တူၺ်း ၼႃႈလဵၵ်ႉ ၼႃႈယႂ်ႇ၊ဢိၵ်ႇတင်း ဢမ်ႇ မီး တၢင်း ဢၼ် ၼႃႈသိုဝ်ႈၸႂ်ၵူတ်ႉ ဢေႃႈ။- 18ၶဝ် ၸိူဝ်း ဢၼ် ၸၢင်ႈ ႁဵတ်း ႁႂ်ႈ မီး တၢင်းၼိမ် ၼၼ်ႉ၊ဝၢၼ်ႇ မဵတ်ႉ ၽၼ်း တၢင်းၼိမ် လႄႈ လႆႈ ပၢတ်ႇ ဢဝ် တြႃး တၢင်း ဢၼ် သိုဝ်ႈတေႃႇ ဢေႃႈ။
Copyright
Learn More


text:
1ၶုၼ်လူင် ထေႃးၽိလု၊ဢၼ် မျၢတ်ႈ ၼႃႇ တီႈၶႃႈ႟။ ၵူၼ်း ၼမ်ၼႃႇ လႆႈ တႅမ်ႈ ဝႆႉ ၽိုၼ်လိၵ်ႈ ဢၼ် မၢတ်ႈမၢႆ ဝႆႉ လွင်ႈ ဢၼ် ပဵၼ် မႃး ၵႃႈၼႂ်း ႁဝ်းၶႃႈ ၼၼ်ႉ ယဝ်ႉ ၶႃႈ ဢေႃႈ။- 2ၶဝ် တႅမ်ႈ မၢႆ ဝႆႉ ၸွမ်း ၵႃႈ ၼင်ႇ ၵႂၢမ်း သၢၵ်ႈသေႇ ၶဝ် ၸိူဝ်း ဢၼ် ႁူ ငိၼ်း တႃ ႁၼ် သိုဝ်ႈ ၼႃႈ တႂ်ႈတႃ ၸဵမ် ငဝ်ႈ ႁူဝ်ပိုင်း မၼ်း လႄႈ သမ်ႉ ပွင် ႁဵတ်းၵၢၼ် ဢၼ် ႁေႃးလၢတ်ႈ ၼုၵ်ႈၵပၢတ်ႈ ၸဝ်ႈ ၸိူဝ်း ၼၼ်ႉ၊မွၵ်ႇလၢတ်ႈ ပၼ် ႁဝ်းၶႃႈ ၼၼ်ႉ ၶႃႈ ဢေႃႈ။- 3ပိူဝ်ႈ ၼႆ လႄႈ ၶုၼ်လူင် ဢၼ် မျၢတ်ႈ ၼႃႇ တီႈၶႃႈ႟။ ပိူဝ်ႈ ဢၼ် ၵဝ်ၶႃႈ လႆႈ ၸွမ်း ႁႃ ၸႅတ်ႈ တူၺ်း ၸေးၸေး ၸွတ်ႇ ၸွတ်ႇ လွင်ႈတၢင်း ၸိူဝ်း ၼႆႉ ၸဵမ် ငဝ်ႈ တေႃႇ ပၢႆ ယဝ်ႉ လႄႈ၊ၵဝ်ၶႃႈ ထၢင်ႇ တေ ပဵၼ် ဢၼ် သၢင်ႇထုၵ်ႇ ႁႂ်ႈလႆႈ တႅမ်ႈ ၶပ်ႉ တၢမ်း ပၼ် ထိုင် တီႈ ၸဝ်ႈႁဝ်း ၶႃႈ ဢေႃႈ။- 4ၵဝ်ၶႃႈ တႅမ်ႈ ၸိူဝ်ႉ ၼင်ႇ ၼႆ ပုၼ်ႈ လွင်ႈ ၼင်ႇ ႁိုဝ် ၸဝ်ႈႁဝ်း တၵ်း ႁု လွင်ႈတၢင်း ဢၼ် ၸဝ်ႈႁဝ်း သွၼ် ဢဝ် ယဝ်ႉ ၸိူဝ်း ၼၼ်ႉ၊ပဵၼ် ဢၼ် ၸိုဝ်ႈ ဢၼ် ၸႂ်ႈ ၼၼ်ႉ ၶႃႈ ဢေႃႈ။ 5လွင်ႈတၢင်း ၸိူဝ်း ၼႆႉ ပဵၼ် မိူဝ်ႈ ၸူဝ်ႈပၢၼ် ၸဝ်ႈၽႃႉ ႁေႇရူတ်ႈ၊ႁဵတ်း ၶုၼ် ၼႂ်း မိူင်း ယုတႃႉ၊ၼၼ်ႉ ဢေႃႈ။ မိူဝ်ႈ ၼၼ်ႉ မီး ယဵၸ်ႈပရေႃးႁဵၵ်ႈ ၵေႃႉ ၼိုင်ႈ ဢၼ် လႆႈ ၸိုဝ်ႈ ၸႃႇၶရိ၊ၵေႃႉ ဢၼ် ၶဝ်ႈပႃး ၼႂ်း မုၵ်ႉၸိူဝ်း ဢၽိယႃႉ၊ၸုမ်း ယဵၸ်ႈပရေႃးႁဵၵ်ႈ ၶဝ် ၼၼ်ႉ ဢေႃႈ။ မေး မၼ်း ၸိုဝ်ႈ ဢေးလိသၽႅတ်ႈ၊ၼႂ်း ၸိူဝ်ႉၶိူဝ်း ဢႃႇရုၼ်ႇ၊ဢေႃႈ။- 6ၶဝ် ၽူဝ်မေး ပဵၼ် ၵူၼ်း သိုဝ်ႈ တေႃႇ ၽၢႆႇၼႃႈ ၽြႃးပဵၼ်ၸဝ်ႈ လႄႈ ၵမ်ၵျၢင်ႉ ၸွမ်း ပိင်းၺၢပ်ႈ ဢုပတေႇ ထႃႇဝရႃႉ ၽြႃး ၵူႈၸိူဝ်ႉၵူႈပိူင် ယဝ်ႉ ၸင်ႇ၊ပဵၼ် ၵေႃႉ ဢၼ် ၵၢင်းလွတ်ႈ တင်း တီႈ တၵ်း တၢင်ႇ ဢပျတ်ႈ ဢေႃႈ။- 7ဢေးလိသၽႅတ်ႈ၊ၼၼ်ႉ ပဵၼ် မႄႈယိင်း မၼ် လႄႈ ၶဝ် ဢမ်ႇ မီး လုၵ်ႈ မီး လၢင်း။ ၶဝ် ၽူဝ်မေး ၵေႃႈ ထဝ်ႈ ၼႃႇ ယဝ်ႉ ဢေႃႈ။ 8ဝၼ်း ၼိုင်ႈ၊ၸွမ်းၼင်ႇ ၸႃႇၶရိ၊ပဵၼ် ယဵၸ်ႈပရေႃးႁဵၵ်ႈ ၵႃႈၼႂ်း ၵျွင်း ပိၵ်ႈမၢၼ်ႇ ၸဝ်ႈ ၵေႃႉ ၼိုင်ႈ ၼၼ်ႉ၊တႃႇဝုၼ်ႇ ပုၼ်ႈ ၽွၼ်း တူၵ်း လႄႉ တူၵ်း ၵမ်း တီႈ မုၵ်ႉၸိူဝ်း ၶဝ် လႄႈ မိူဝ်ႈ ဢၼ် မၼ်း ပွင်ႁဵတ်း ၼႃႈၵၢၼ် တၢင်းလူႇ ၵႃႈတီႈ ၽၢႆႇၼႃႈ ၽြႃးပဵၼ်ၸဝ်ႈ ယူႇ ၼၼ်ႉ ၸိုင်၊- 9ၵႃႈ ၼင်ႇ ဢၼ် ထုင်းၸၢမ်ႇ ယဵၸ်ႈပရေႃးႁဵၵ်ႈ ၶဝ် မီး ၼၼ်ႉ ၸႃႇၵွၵ်ႈ တူၵ်း တီႈ မၼ်း လႄႈ မၼ်း လႆႈ ၶဝ်ႈ ၵႃႈၼႂ်း ၵျွင်း ပိၵ်ႈမၢၼ်ႇ ထႃႇဝရႃႉ ၽြႃး ႁႂ်ႈလႆႈ ၽဝ်ၽႆး ၼၢမ်ႇသႃႇ ၵႃႈၼိူဝ် ၶဵင်ႇ တၢင်းလူႇ ဢေႃႈ။- 10မိူဝ်ႈ ယၢမ်း ဢၼ် ၽဝ်ၽႆး ၼၢမ်ႇသႃႇ ယူႇ ၼၼ်ႉ၊ၵူၼ်း တင်းသဵင်ႈတင်းလူင် သူးတွင်း ယူႇ ၵႃႈ ၼွၵ်ႈ ဢေႃႈ။- 11ၶိင်ႇ ၼၼ်ႉ တမၢၼ်ႇၵၢင်ႁၢဝ် ထႃႇဝရႃႉ ၽြႃး ပေႃႇမႃး ၵႃႈတီႈ မၼ်း လႄႈ ၸုၵ်း ယူႇ ၽၢႆႇၶႂႃ ၶဵင်ႇ ဢၼ် ၽဝ်ၽႆး ၼၢမ်ႇသႃႇ ၼၼ်ႉ ဢေႃႈ။- 12ၸႃႇၶရိ၊ႁၼ် တမၢၼ်ႇၵၢင်ႁၢဝ် ၼၼ်ႉ လႄႈ တူၵ်းၸႂ် ၵူဝ်ႁႄ ၼႃႇ ဢေႃႈ။- 13ၵူၺ်းၵႃႈ၊တမၢၼ်ႇၵၢင်ႁၢဝ် ၼၼ်ႉ လၢတ်ႈ တီႈ မၼ်း လႄႈ ဝႃႈ၊ "ၸႃႇၶရိ၊႟။ ယႃႇပေ ၵူဝ်။ ၽြႃးပဵၼ်ၸဝ်ႈ ထွမ်ႇဢဝ် ၵႂၢမ်း သူးတွင်း မႂ်း ယဝ်ႉ လႄႈ မေး မႂ်း ဢေးလိသၽႅတ်ႈ၊တၵ်း ၵိူတ်ႇလဵင်ႉ လုၵ်ႈၸၢႆး တီႈ မႂ်း ၵေႃႉ ၼိုင်ႈ ဢေႃႈ။ မႂ်း တၵ်း လႆႈ တၢင်ႇ ၸိုဝ်ႈ ပၼ် သဵင် ဝႃႈ၊ယူဝ်းႁၢၼ်ႇ၊ဢေႃႈ။- 14မႂ်း တၵ်း လႆႈ ၸူမ်းသိူဝ်း ၼႃႇ လူင်လၢင် ၵူၺ်းဢမ်ႇၵႃး၊ပိူၼ်ႈ တၢင်ႇၵေႃႉ ၼမ်ၼႃႇ ၵေႃႈ တၵ်း လႆႈ မူၼ်ႈပျေႃႇ ၵွပ်ႈ မၼ်း ၵိူတ်ႇလဵင်ႉ မႃး ၼၼ်ႉ ဢေႃႈ။- 15မၼ်း တၵ်း ပဵၼ် ၵေႃႉ ဢၼ် ယႂ်ႇ မျၢတ်ႈ ၼႃႇ ၵႃႈတီႈ ၽၢႆႇၼႃႈ ထႃႇဝရႃႉ ၽြႃး လႄႈ တၵ်း ဢမ်ႇ ၵိၼ် ၼမ်ႉမၢၵ်ႇၸပိတ်ႉ တင်း လဝ်ႈ လႄႈ ယူႇ ဢေႃႈ။ ၸႃႉၸဵမ် မိူဝ်ႈ ဢၼ် မၼ်း မီး ၼႂ်း တွင်ႉ မႄႈ မၼ်း ၼၼ်ႉ မၼ်း တၵ်း ပျေႉၸုမ်ႇ တင်း ဝိၺိၺ်ႇ ဢၼ် မူတ်းၸၢင်ႇ ၸဝ်ႈ ဢေႃႈ။- 16မၼ်း တၵ်း ဢဝ် ၵူၼ်း မဵဝ်း ဢိသရေး၊ၼမ်ၼႃႇ ၶိုၼ်း မႃး ၸူး တီႈ ထႃႇဝရႃႉ ၽြႃးပဵၼ်ၸဝ်ႈ ၶဝ် ဢေႃႈ။- 17မၼ်း တၵ်း တဵမ် ဝႆႉ တင်း ဢဵၼ်ႁႅင်း တင်း တၼ်းၶူဝ်း မိူၼ်ၼင်ႇ ပရေႃးၽႅတ်ႈဢေးလိယႃႉ၊လႄႈ ၵႂႃႇ ဢွၼ်တၢင်း ၸဝ်ႈၽြႃး သေယဝ်ႉ၊တၵ်း ႁႂ်ႈ ပေႃႈ တင်း လုၵ်ႈ ၶိုၼ်း ထုၵ်ႇၵၼ် တၵ်း ႁႂ်ႈ ၶဝ် ၸိူဝ်း ဢၼ် ထဵင် ပႅတ်ႈ ၼၼ်ႉ ပိၼ်ႇၸႂ် လႄႈ ၵႂႃႇၸူး ၼႂ်း သဵၼ်ႈတၢင်း ပိင်ႇၺႃႇ ၵူၼ်း သိုဝ်ႈတေႃႇ၊ဢိၵ်ႇတင်း တၵ်း ႁႂ်ႈ ပဵၼ် မဵဝ်း ၵူၼ်း ဢၼ် မႄးႁႅၼ်း ဝႆႉ ပုၼ်ႈ ထႃႇဝရႃႉ ၽြႃး ဢေႃႈ၊" ဝႃႈ ၼင်ႇ ၼႆ ဢေႃႈ။ 18ၸႃႇၶရိ၊ၶိုၼ်း လဝ်ႈလၢတ်ႈ တီႈ တမၢၼ်ႇၵၢင်ႁၢဝ် လႄႈ ဝႃႈ၊ "လွင်ႈတၢင်း ဢၼ် တၵ်း ပဵၼ် မႃး ဢမၢၼ်ႇ ၸိုင်၊ၵဝ်ၶႃႈ တၵ်း လႆႈ ႁၼ် ၸိူဝ်ႉ ၼင်ႇ ႁိုဝ် ၶႃႈ။ ႁဝ်းၶႃႈ ၽူဝ်မေး ပေႃး ထဝ်ႈ ၼႃႇ ယဝ်ႉ ၶႃႈ ဢေႃႈ၊" ဝႃႈ ၼင်ႇ ၼႆ ဢေႃႈ။ 19တမၢၼ်ႇၵၢင်ႁၢဝ် ၵေႃႈ လၢတ်ႈ လႄႈ ဝႃႈ၊ "ၵဝ် ပဵၼ် ၵႃႇပရေႇလႃႉ၊ဢၼ် ၸုၵ်း လႄႈ ၶႃးၸႃး တီႈ ၽၢႆႇၼႃႈ ၽြႃးပဵၼ်ၸဝ်ႈ ဢေႃႈ။ မၼ်းၸဝ်ႈ ပွႆႇၸႂ်ႉ ၵဝ် မႃး ႁႂ်ႈလႆႈ လၢတ်ႈ တေႃႇ ၵၼ် တင်း မႂ်း လႄႈ မွၵ်ႇလၢတ်ႈ ၶၢဝ်ႇငၢဝ်း ဢၼ် လီ ၸူမ်း ၼႆႉ တီႈ မႂ်း ယဝ်ႉ။- 20ၵူၺ်းၵႃႈ၊မႂ်း ယင်း ဢမ်ႇ ယုမ်ႇ ၶၢဝ်ႇငၢဝ်း ၵဝ် ဢၼ် တၵ်း ပဵၼ် ၸွမ်း ဢမၢၼ်ႇၶၼ်ပဵၼ် မိူဝ်ႈ ၶိင်ႇ မၼ်း ႁွတ်ႈထိုင် မႃး ၼၼ်ႉ ဢေႃႈ။ ပိူဝ်ႈ ဢၼ် မႂ်း ဢမ်ႇ ယုမ်ႇ ၼၼ်ႉ လႄႈ၊မႂ်း တၵ်း ဢႃႉ ယူႇ ဢမ်ႇ လၢတ်ႈ ၵႂၢမ်း လႆႈ တေႃႇထိုင်ႁွတ်ႈ ဝၼ်း ဢၼ် ပဵၼ် မႃး ၸွမ်း ၵႂၢမ်း ၵဝ် လၢတ်ႈ ၼၼ်ႉ ဢေႃႈ၊" ဝႃႈ ၼင်ႇ ၼႆ ဢေႃႈ။ 21ၽွင်းယၢမ်း ၼၼ်ႉ ၵူၼ်း တင်းလၢႆ ပႂ်ႉထႃႈ ၸႃႇၶရိ၊ယူႇ လႄႈ ဢၢမ်း လွင်ႈ ဢၼ် မၼ်း ယူႇ ၵႃႈၼႂ်း ၵျွင်း ပိၵ်ႈမၢၼ်ႇ ၸဝ်ႈ ႁိုင် ၼႃႇ လူင်လၢင် ၼၼ်ႉ ဢေႃႈ။- 22မိူဝ်ႈ ဢၼ် မၼ်း ဢွၵ်ႇ မႃး လႄႈ ဢမ်ႇ ၸၢင်ႈ လၢတ်ႈ ၵႂၢမ်း တေႃႇ ၶဝ် ယဝ်ႉ ၼၼ်ႉ ၸိုင်၊ၶဝ် ႁု လွင်ႈ ဢၼ် မၼ်း လႆႈ ႁၼ် ရူႇပႃႇရူင်ႇ ၵႃႈၼႂ်း ၵျွင်း ပိၵ်ႈမၢၼ်ႇ ၸဝ်ႈ ၼၼ်ႉ ဢေႃႈ။ ၸႃႇၶရိ၊ဢမ်ႇ ၸၢင်ႈ လၢတ်ႈ ၵႂၢမ်း ယဝ်ႉ လႄႈ ဢဝ် မိုဝ်း ၼႄ ပၼ် လၢၵ်ႈၶၼႃႇ ၵူၺ်း ဢေႃႈ။ 23ဝၢႆးသေ ၸူဝ်ႈ ၶၢဝ်း ၼႃႈၵၢၼ် ဢၼ် မၼ်း လႆႈ ႁဵတ်း ၵႃႈၼႂ်း ၵျွင်း ပိၵ်ႈမၢၼ်ႇ ၸဝ်ႈ ယဝ်ႉ တူဝ်ႈ ယဝ်ႉ ၼၼ်ႉ၊ၸႃႇၶရိ၊ပွၵ်ႈ မိူဝ်း ႁိူၼ်း ၵႂႃႇ သေ ဢေႃႈ။- 24ဢမ်ႇ ႁိုင် ဢမ်ႇ ၼၢၼ်း မေး မၼ်း ဢေးလိသၽႅတ်ႈ၊ပႃး ပတိၵ်ႈသၼ်ႇထေႇ မႃး လႄႈ ဢမ်ႇ ဢွၵ်ႇ ႁိူၼ်း ႁႃႈ လိူၼ် တဵမ်တဵမ် သေယဝ်ႉ၊- 25လၢတ်ႈ လႄႈ ဝႃႈ၊ "တေႃႈလဵဝ် ၼႆႉ ထႃႇဝရႃႉ ၽြႃး ၸွႆႈထႅမ် မႃႉၸႃႉ ၵဝ် ယဝ်ႉ။ မၼ်းၸဝ်ႈ ႁႂ်ႈ ၵဝ် ၵၢင်းလွတ်ႈ သေ တၢင်း ဢၼ် ပိူၼ်ႈ သႄႉသွမ်း ၼၼ်ႉ ယဝ်ႉ၊" ဝႃႈ ၼင်ႇ ၼႆ ဢေႃႈ။ 26ၼႂ်း မိူဝ်ႈ ဢၼ် ဢေးလိသၽႅတ်ႈ၊ပႃး ပတိၵ်ႈသၼ်ႇထေႇ ႁူၵ်း လိူၼ် ယဝ်ႉ ၼၼ်ႉ ၸိုင်၊ၽြႃးပဵၼ်ၸဝ်ႈ ပွႆႇၸႂ်ႉ တမၢၼ်ႇၵၢင်ႁၢဝ် ၵႃႇပရေႇလႃႉ၊ၵႂႃႇ ၵႃႈတီႈ ဝဵင်း ၼႃႇၸရႅတ်ႈ၊ၼႂ်း ဢိူင်ႇ ၵႃႇလိလႄး၊ၸူး ၵႃႈတီႈ ၼၢင်း သၢဝ် ၵၼ်ႇၺႃႇ၊- 27ဢၼ် လႆႈ မၢႆ မၼ်ႈ ၵၼ် ဝႆႉ တင်း ၵူၼ်းၸၢႆး ၵေႃႉ ၼိုင်ႈ ဢၼ် လႆႈ ၸိုဝ်ႈ ယူဝ်းသႅပ်ႈ၊ဢၼ် ပဵၼ် ၸိူဝ်ႉၶိူဝ်း တႃႇဝိတ်ႈ၊ဢေႃႈ။ ၸိုဝ်ႈသဵင် ၼၢင်းယိင်း သၢဝ် ၵၼ်ႇၺႃႇ ၼၼ်ႉ ႁွင်ႉ ႁဵၵ်ႈ ဝႃႈ၊မႃႇရိ၊ဢေႃႈ။- 28တမၢၼ်ႇၵၢင်ႁၢဝ် ပေႃႇမႃး ၵႃႈတီႈ မၼ်း သေယဝ်ႉ၊လၢတ်ႈ လႄႈ ဝႃႈ၊ "ၼၢင်းယိင်း ဢၼ် မီး မၢင်ႇၵလႃႇ ၼႆႉ႟။ ႁႂ်ႈ တၢင်းၼိမ် မီး ၵႃႈၼိူဝ် မႂ်း သေၵမ်း လူၺ်ႈ။ ထႃႇဝရႃႉ ၽြႃး မီး ယူႇ လူၺ်ႈ ၵၼ် တင်း မႂ်း လႄႈ သွၼ်းလေႃႇ ပၼ် မၢင်ႇၵလႃႇ တီႈ မႂ်း ၼမ်ၼႃႇ ဢေႃႈ၊" ဝႃႈ ၼင်ႇ ၼႆ ဢေႃႈ။ 29မႃႇရိ၊ၵႂၢင်ၸႂ် ယုင်ႈၸႂ် လူၺ်ႈ ၶၢဝ်ႇငၢဝ်း ဢၼ် တမၢၼ်ႇၵၢင်ႁၢဝ် လၢတ်ႈ ၼၼ်ႉ လႄႈ ဢၢမ်း လွင်ႈ ၶေႃႈၵႂၢမ်း ၼၼ်ႉ ၶႂ်ႈဝႃႈ သင် ၼၼ်ႉ ယူႇ ဢေႃႈ။ 30တမၢၼ်ႇၵၢင်ႁၢဝ် လၢတ်ႈ တီႈ မၼ်း လႄႈ ဝႃႈ၊ "မႃႇရိ၊႟။ ယႃႇပေ ၵူဝ် ပေ ႁႄ။ ထႃႇဝရႃႉ ၽြႃး ထုၵ်ႇၸႂ် ၵျိူၵ်ႈၸႂ် မႂ်း ယဝ်ႉ။- 31မႂ်း တၵ်း ပႃး ပတိၵ်ႈသၼ်ႇထေႇ သေယဝ်ႉ၊ၵိူတ်ႇလဵင်ႉ လုၵ်ႈၸၢႆး မႃး လႄႈ တၵ်း လႆႈ ႁွင်ႉ ႁဵၵ်ႈ ၸိုဝ်ႈ မၼ်း ဝႃႈ၊ယေႇသု၊ဢေႃႈ။- 32မၼ်း ၼၼ်ႉ၊တၵ်း ပဵၼ် ၵေႃႉ ဢၼ် ယႂ်ႇ မျၢတ်ႈ ၼႃႇ လႄႈ၊တၵ်း လႆႈ ၶၢမ်ႇ တၢင်း ဢၼ် ႁွင်ႉ ႁဵၵ်ႈ လုၵ်ႈၽြႃးပဵၼ်ၸဝ်ႈ ၸဝ်ႈ ဢၼ် သုင် မျၢတ်ႈ ၼႃႇ သေပိူၼ်ႈ ဢေႃႈ။ ၽြႃးပဵၼ်ၸဝ်ႈ ထႃႇဝရႃႉ ၽြႃး တၵ်း ႁဵတ်း ႁႂ်ႈ မၼ်း ပဵၼ် ၶုၼ်ႁေႃၶမ်း ၸိူဝ်ႉ ၼင်ႇ ဢၼ် ပူႇမွၼ်ႇ မၼ်း တႃႇဝိတ်ႈ၊ပဵၼ် ၼၼ်ႉ လႄႈ၊- 33တၵ်း လႆႈ ဢုပ်ႉပိူင်ႇ ၸိူဝ်ႉၶိူဝ်း ယႃႇၵုပ်ႈ၊ယူႇ တႃႇသေႇ ဢမ်ႇထၢတ်ႇ ဢေႃႈ။ ဝၢၼ်ႈမိူင်း မၼ်း ၵေႃႈ တၵ်း ဢမ်ႇ မီး တီႈသုတ်း တီႈ သဵင်ႈ၊" ဝႃႈ ၼင်ႇ ၼႆ ဢေႃႈ။ 34မႃႇရိ၊ၵေႃႈ လဝ်ႈထၢမ် တီႈ တမၢၼ်ႇၵၢင်ႁၢဝ် လႄႈ ဝႃႈ၊ "ၵဝ်ၶႃႈ ၼႆႉ ပဵၼ် သၢဝ် ၵၼ်ႇၺႃႇ ၸႅတ်ႈ ဢေႃႈ။ လွင်ႈတၢင်း ၼႆႉ တၵ်း ပဵၼ် မႃး လႆႈ ၸိူဝ်ႉ ၼင်ႇ ႁိုဝ် ၶႃႈ၊" ဝႃႈ ၼင်ႇ ၼႆ ဢေႃႈ။ 35တမၢၼ်ႇၵၢင်ႁၢဝ် ၶိုၼ်း လၢတ်ႈ လႄႈ ဝႃႈ၊ "ဝိၺိၺ်ႇ ဢၼ် မူတ်းၸၢင်ႇ ၸဝ်ႈ တၵ်း လူင်း မႃး ၵႃႈၼိူဝ် မႂ်း လႄႈ မုၼ် တၼ်းၶူဝ်း ၽြႃးပဵၼ်ၸဝ်ႈ ဢၼ် သုင် မျၢတ်ႈ ၼႃႇ သေပိူၼ်ႈ ၼၼ်ႉ တၵ်း ႁူမ်ႇ သုမ်ႇ ၵႃႈၼိူဝ် မႂ်း ဢေႃႈ။ ၵွပ်ႈပိူဝ်ႈ လွင်ႈ တီႈ ႁႅင်း ၼႆႉ လႄႈ လုၵ်ႈၸဝ်ႈ ဢၼ် မူတ်းၸၢင်ႇ ၼၼ်ႉ တၵ်း လႆႈ ၶၢမ်ႇ တၢင်း ဢၼ် ႁွင်ႉ ႁဵၵ်ႈ လုၵ်ႈၽြႃးပဵၼ်ၸဝ်ႈ ဢေႃႈ။- 36တူၺ်း လူး၊ၶုၵ်းၸႂ်လႆႈ ဢေးလိသၽႅတ်ႈ၊ဢၼ် ပဵၼ် ၸိူဝ်ႉၶိူဝ်း မႂ်း ၼၼ်ႉ တႃႉ။ ပိူၼ်ႈ လၢတ်ႈ ဝႃႈ၊မၼ်း ဢမ်ႇ ၸၢင်ႈ မီး လုၵ်ႈ ယဝ်ႉ ဝႃႈၼႆ၊ပိၵ်ႉသမ်ႉ တေႃႈလဵဝ် ၼႆႉ မၼ်း ထဝ်ႈ ၼႃႇ ယဝ်ႉ သေၵေႃႈ မၼ်း ယင်း ပႃး ပတိၵ်ႈသၼ်ႇထေႇ လႆႈ ႁူၵ်း လိူၼ် ယဝ်ႉ။- 37ဢၼ် ၽြႃးပဵၼ်ၸဝ်ႈ ဢမ်ႇ တၢတ်ႈၼိူင်ႇ လႆႈ ၼၼ်ႉ ဢမ်ႇ မီး သေ ၸိူဝ်ႉ သေ ပိူင်၊" ဝႃႈ ၼင်ႇ ၼႆ ဢေႃႈ။ 38မႃႇရိ၊ၵေႃႈ လၢတ်ႈ လႄႈ ဝႃႈ၊ "ၵဝ်ၶႃႈ ၼႆႉ ပဵၼ် ၶႃႈ ထႃႇဝရႃႉ ၽြႃး ၶႃႈ ဢေႃႈ။ ၵႃႈ ၼင်ႇ ဢၼ် ၸဝ်ႈႁဝ်း လၢတ်ႈ ၼၼ်ႉ ႁႂ်ႈ ပဵၼ် တီႈ ၵဝ်ၶႃႈ သေၵမ်း လူၺ်ႈ၊" ဝႃႈ ၼင်ႇ ၼႆ ယဝ်ႉ ၸင်ႇ၊တမၢၼ်ႇၵၢင်ႁၢဝ် ၼၼ်ႉ ဢွၵ်ႇ သေ ၵႃႈတီႈ မႃႇရိ၊ၵႂႃႇ ဢေႃႈ။ 39လိုၼ်း ၼၼ်ႉ၊မႃႇရိ၊ႁႅၼ်း ၶူဝ်း မၼ်း သေယဝ်ႉ၊ဢွၵ်ႇ ၵႂႃႇ ၵႃႈတီႈ ဝဵင်း ဝဵင်း ၼိုင်ႈ ဢၼ် မီး ယူႇ ၼိူဝ် လွႆ မိူင်း ယုတႃႉ၊ပုၼ်ႉ ၶၼ်ၶၼ်ၽႂ်းၽႂ်း ဢေႃႈ။- 40မၼ်း ၶဝ်ႈ ၵႃႈၼႂ်း ႁိူၼ်း ၸႃႇၶရိ၊ယဝ်ႉ ၸင်ႇ တၵ်ႉလၢတ်ႈ တီႈ ဢေးလိသၽႅတ်ႈ၊လႄႈ၊- 41ၼႂ်း မိူဝ်ႈ ဢၼ် ဢေးလိသၽႅတ်ႈ၊ငိၼ်း ၵႂၢမ်း ဢၼ် တူင်ႉတၵ်ႉ ၼၼ်ႉ ၸိုင်၊လုၵ်ႈဢွၼ်ႇ တူင်ႉၼိုင် ၵႃႈၼႂ်း တွင်ႉ မၼ်း ႁႅင်း ၼႃႇ ဢေႃႈ။ ဢေးလိသၽႅတ်ႈ၊ၵေႃႈ တဵမ် ဝႆႉ တင်း ဝိၺိၺ်ႇ မူတ်းၸၢင်ႇ ၸဝ်ႈ သေလႄႈ၊- 42မၼ်း ဢဝ် တင်း သဵင် ဢၼ် ႁႅင်း ၼႃႇ လၢတ်ႈ လႄႈ ဝႃႈ၊ "ၼႂ်း မႄႈယိင်း တင်းလၢႆ မႂ်း ၼႆႉ မီး မၢင်ႇၵလႃႇ ဢၼ် မျၢတ်ႈ ၼႃႇ ဢေႃႈ။ လုၵ်ႈဢွၼ်ႇ ၼႂ်း တွင်ႉ မႂ်း ၵေႃႈ မီး မၢင်ႇၵလႃႇ ဢၼ် မျၢတ်ႈ ၼႃႇ ဢေႃႈ။- 43တၢင်း ဢၼ် မႄႈၸဝ်ႈ ၵဝ်ၶႃႈ မႃး လႄႇ တီႈ ၵဝ်ၶႃႈ ၼႆႉ ပဵၼ် တၢင်းလီ မၢင်ႇၵလႃႇ ပုၼ်ႈ ၵဝ်ၶႃႈ ယဝ်ႉ။- 44တူၺ်း လူး။ မိူဝ်ႈ ဢၼ် ၵဝ်ၶႃႈ လႆႈ ငိၼ်း ၵႂၢမ်း တူင်ႉတၵ်ႉ မႂ်း ၼႆႉ ၵမ်းလဵဝ်၊လုၵ်ႈဢွၼ်ႇ ဢၼ် မီး ၼႂ်း တွင်ႉ ၵဝ်ၶႃႈ ၼႆႉ ၸူမ်းသိူဝ်း လႄႈ တူင်ႉၼိုင် ၼႃႇ ဢေႃႈ။- 45ၵွပ်ႈပိူဝ်ႈ မႂ်း ယုမ်ႇမၢတ်ႈ ၵႂၢမ်း ဢၼ် ၸဝ်ႈၽြႃး မီး ဢမိင်ႉ တီႈ မႂ်း ၼၼ်ႉ လႄႈ တၵ်း ပျေႉၸုမ်ႇ ပဵၼ် ၸွမ်း ဢမၢၼ်ႇၶၼ်ပဵၼ် လႄႈ မႂ်း မီး မၢင်ႇၵလႃႇ ဢေႃႈ၊" ဝႃႈ ၼင်ႇ ၼႆ ဢေႃႈ။ 46မႃႇရိ၊လၢတ်ႈ လႄႈ ဝႃႈ၊ "ႁူဝ်ၸႂ် ၵဝ် ဢၢမ်း ဢေႃး ယွင်ႈယေႃး ၸဝ်ႈ မျၢတ်ႈ ၽြႃး၊ 47ဢိၵ်ႇ ပႃး ဝိၺိၺ်ႇ ၵဝ် လႆႈ ၸူမ်းသိူဝ်း လူၺ်ႈ ၶိူဝ်း ၸဝ်ႈၽြႃး ၵႄႇၶျွတ်ႈ ဢဝ် ၵဝ် ၼၼ်ႉ ဢေႃႈ။ 48မၼ်းၸဝ်ႈ ၶုၵ်းၸႂ်လႆႈ ၶႆႈၸႂ်ထူပ်း ၵဝ်ၶႃႈ ၼၢင်းယိင်း ဢၼ် ၶျႃးတႅမ်ႇ ဢၼ် ပဵၼ် ၶႃႈ မၼ်းၸဝ်ႈ၊ တႄႇၸႃႉ ဢဝ် ဝၼ်း မိူဝ်ႈလဵဝ် ၼႆႉ ၵႂႃႇ ပိူၼ်ႈ လႆႈ ႁွင်ႉ ၵဝ် ဝႃႈ၊ 'မၢင်ႇၵလႃႇ' လူၺ်ႈ သဵင် ပၼ်း။ 49ၸဝ်ႈ ဢၼၼ်ႇတႃႉ တၼ်းၶူဝ်း ႁဵတ်း လွင်ႈ ဢၼ် ယႂ်ႇ မျၢတ်ႈ ၼႃႇ ပုၼ်ႈ ၵဝ်ၶႃႈ၊ ၼႃႇမႃႉ ၸိုဝ်ႈသဵင် ၸဝ်ႈ လႅင်း ပၢင်ႇ၊မူတ်းၸၢင်ႇ တီႈၶႃႈ ဢေႃႈ။ မူတ်းၸၢင်ႇ တီႈၶႃႈ ၼေႃ။ 50မၼ်းၸဝ်ႈ ၼႄပျႃး ၸႂ် ၵရုၼႃႇ ထၢင်ႇသႃး တီႈ ၶဝ် ၸိူဝ်း ဢၼ် ၵူဝ်ယမ် ဢႃးလႃး၊ တၢမ်း သိုပ်ႇ ၼိုင်ႈ လႄႈ လၢမ်း သိုပ်ႇ ၼိုင်ႈ ထႅင်ႈ ဢေႃႈ။ 51မၼ်းၸဝ်ႈ ယဵတ်ႇ ယိုၼ်း ပႅၼ် ၶႅၼ် မိုဝ်း ဢၼ် ပျေႉၸုမ်ႇ လူၺ်ႈ ဢဵၼ်ႁႅင်း၊ တမ် တႅင်း ယႃႉ ၵဝ်း၊ႁႂ်ႈ ၶဝ် ၸိူဝ်း ဢၼ် ဢုပ်ႇ ဝၢဝ်း လႆႈ ၽၢတ်ႇ သဝ်း ယၢၼ်၊လူၺ်ႈ ၺၢၼ်ႇ ၶဝ် ၵႃႈမီး ယဝ်ႉ။ 52မၼ်းၸဝ်ႈ တိုတ်ႉၸၼ် ၶုၼ်ႁေႃၶမ်း တင်းလၢႆ ၶျႃး လူင်း တမ်း တႂ်ႈ ပလၢင်ႇ၊ ယုၵ်ႉယွင်ႈ တၢင်ႇ ၶဝ် ၸိူဝ်း ဢၼ် တႅမ်ႇ ယေႃႈ ၼင်ႇ ၼၼ် ယဝ်ႉ ဢေႃႈ။ 53မၼ်းၸဝ်ႈ ႁႅၼ်း တႄႇ ႁႅၼ်း တမ်း လွင်ႈ လီ လွင်ႈ ငၢမ်း တီႈ ၶဝ် ၸိူဝ်း ဢၼ် ဢိုပ်းယၢၵ်ႈ၊ တီႈ ၶဝ် ၸိူဝ်း ဢၼ် ၸၢင်ႈ မၢၵ်ႈ ၸၢင်ႈ မီး ၸဝ်ႈ ႁဝ်း ၽိုတ်ႉ ဢီး ၶဝ် ပႅတ်ႈ ၵႂႃႇ လူၺ်ႈ တူဝ် လၢႆ မိုဝ်း ပဝ်ႇ ဢေႃႈ။ 54မၼ်းၸဝ်ႈ ၼပ်ႉဢၢၼ်ႇ ၵတိ ဢၼ် ဝႆႉ တီႈ ပူႇမွၼ်ႇ မိူဝ်ႈၵွၼ်ႇ ဢွၼ် ၼၼ်ႉ မၼ်းၸဝ်ႈ ဢဵတ်းလူ၊ ၸွႆႈထႅမ် မႃႉၸႃႉ တီႈ ၵူၼ်း မဵဝ်း ဢိသရေး၊ၶႃႈ မၼ်းၸဝ်ႈ ၸိူဝ်း ၼၼ်ႉ ဢေႃႈ။ 55ယင်း ၶုၵ်းၸႂ်လႆႈ ၶႆႈၸႂ် ပႃး ႁႂ်ႈလႆႈ ၼႄပျႃး ၵရုၼႃႇ တီႈ ဢႃႇပြႃႇႁၢမ်ႇ၊ပေႃႈၸဝ်ႈ ၸိူဝ်ႉၶိူဝ်း၊ ဢိၵ်ႇတင်း တင်း ၸိူဝ်ႉ တင်း ၶိူဝ်း၊ဢၼ် သိုပ်ႇ လၢမ်း တၢမ်း မႃး ၵူႈ ၸူဝ်ႈ ပၢၼ် ယၢမ်း ယဝ်ႉ ဢေႃႈ၊" ဝႃႈ ၼင်ႇ ၼႆ ဢေႃႈ။ 56မႃႇရိ၊ယူႇ တီႈ ဢေးလိသၽႅတ်ႈ၊ၼၼ်ႉ သၢမ် လိူၼ် ၸမ် ၸမ် ယဝ်ႉ ၸင်ႇ ၶိုၼ်း မိူဝ်း ႁိူၼ်း တူဝ်ၸဝ်ႈၵဝ်ႇ ဢေႃႈ။ 57ဢေးလိသၽႅတ်ႈ၊ၼၼ်ႉ မိူဝ်ႈ ဢၼ် ပတိၵ်ႈသၼ်ႇထေႇ ထူၼ်ႈ ၵႄႇ ယဝ်ႉ ၸိုင်၊ၵိူတ်ႇလဵင်ႉ လုၵ်ႈၸၢႆး မႃး ဢေႃႈ။- 58ၵူၼ်း ႁိမ်း ႁေႃ ႁိမ်း ႁိူၼ်း မၼ်း တင်း ပီႈၼွင်ႉ ၸိူဝ်ႉၶိူဝ်း မၼ်း တင်းလၢႆ၊လႆႈ ႁု လႆႈ ငိၼ်း လွင်ႈ ဢၼ် ၽြႃးပဵၼ်ၸဝ်ႈ ႁဵတ်း တၢင်းလီ ဢၼ် လီဢၢမ်း ၼႃႇ ပုၼ်ႈ မၼ်း လႄႈ ဢွၼ်ၵၼ် သိူဝ်း ၸူမ်း လူၺ်ႈ ၵၼ် တင်း မၼ်း ဢေႃႈ။ 59မိူဝ်ႈ ဢၼ် ဢသၢၵ်ႈ လုၵ်ႈဢွၼ်ႇ လႆႈ မႃး ပႅတ်ႇ ဝၼ်း ၸိုင်၊ၶဝ် ဢွၼ်ၵၼ် မႃး ႁႂ်ႈလႆႈ ႁဵတ်း မၢင်ႇၵလႃႇ တၢင်း ဢၼ် ပၢတ်ႇပၢႆၼင် တီႈ လုၵ်ႈဢွၼ်ႇ ၼၼ်ႉ လႄႈ ဢၢင်ႈ တၵ်း ပၼ် ၸိုဝ်ႈ ဝႃႈ၊ၸႃႇၶရိ၊ဢၼ် ပဵၼ် ၸိုဝ်ႈ ပေႃႈ မၼ်း ၼၼ်ႉ ဢေႃႈ။- 60ၵူၺ်းၵႃႈ၊မႄႈ မၼ်း ၶိုၼ်း လၢတ်ႈ လႄႈ ဝႃႈ၊ "ဢမ်ႇၸႂ်ႈ ၵူၺ်း။ တၵ်း လႆႈ ႁွင်ႉ ႁဵၵ်ႈ ၸိုဝ်ႈ ဝႃႈ၊ယူဝ်းႁၢၼ်ႇ၊ဢေႃႈ၊" ဝႃႈ ၼင်ႇ ၼႆ ဢေႃႈ။ 61ၶဝ် ၼၼ်ႉ ၶိုၼ်း လၢတ်ႈ တီႈ မၼ်း လႄႈ ဝႃႈ၊ "ၼႂ်း ၸိူဝ်ႉၶိူဝ်း သူ ၼႆႉ ယင်း ဢမ်ႇ မီး ၸိုဝ်ႈ ၸိူဝ်ႉ ၼင်ႇ ၼၼ် ၼၼ်ႉ သေၵေႃႉသေၵူၼ်း၊" ဝႃႈ ၼင်ႇ ၼႆ လႄႈ၊- 62ၶဝ် ၸင်ႇ ၼႄ တိၼ် ၼႄ မိုဝ်း ႁႂ်ႈလႆႈ ထၢမ် တူၺ်း လွင်ႈ ဢၼ် ပေႃႈ မၼ်း ၶႂ်ႈႁႂ်ႈ ႁွင်ႉ ႁဵၵ်ႈ ၸိုဝ်ႈ ၸိူဝ်ႉ ၼင်ႇ ႁိုဝ် ၼၼ်ႉ ဢေႃႈ။ 63ၸႃႇၶရိ၊ၵေႃႈ ယွၼ်း ဢဝ် ၸေႈ သေလႄႈ တႅမ်ႈ ဝႃႈ၊ "ၸိုဝ်ႈ မၼ်း ပဵၼ် ယူဝ်းႁၢၼ်ႇ၊ဢေႃႈ၊" မိူဝ်ႈ ဢၼ် ဝႃႈ ၼင်ႇ ၼႆ ၸိုင်၊ၶဝ် ၸိူဝ်း ၼၼ်ႉ ဢၢမ်း ၼႃႇ ဢေႃႈ။- 64ၽွင်းယၢမ်း ၼၼ်ႉ ၸႃႇၶရိ၊ၽုၺ်ႇ ဢႃႈ ပၢၵ်ႇ မၼ်း လႄႈ ဢဵၼ် လိၼ်ႉ မၼ်း လဵတ်း မႃး ၵမ်းလဵဝ် သေယဝ်ႉ၊လၢတ်ႈ ၵႂၢမ်း ယွင်ႈယေႃး ၵျေးၸူး ၽြႃးပဵၼ်ၸဝ်ႈ ဢေႃႈ။- 65ၵူၼ်း ႁိမ်း ႁေႃ ႁိမ်း ႁိူၼ်း ၸိူဝ်း ၼၼ်ႉ ၵူဝ်ႁႄ ၼႃႇ လႄႈ ၶၢဝ်ႇငၢဝ်း လွင်ႈတၢင်း ၼၼ်ႉ ၸွတ်ႇ သႃႇ ႁူင်ႁၢင်း ၵႂႃႇ ၵႃႈတီႈ တူၼ်းလွႆ မိူင်း ယုတႃႉ၊ပုၼ်ႉ ဢေႃႈ။- 66ၶဝ် ၸိူဝ်း ဢၼ် ငိၼ်း တင်းသဵင်ႈတင်းလူင် ဢွၼ်ၵၼ် ၶႆႈၸႂ်ဝူၼ်ႉၸႂ် လူၺ်ႈ လွင်ႈ မၼ်း လႄႈ တွင်ႈထၢမ် လၢတ်ႈၸႃ တီႈ ၵၼ် လႄႈ ဝႃႈ၊ "လုၵ်ႈဢွၼ်ႇ ၼႆႉ တၵ်း ပဵၼ် ၸိူဝ်ႉႁိုဝ် မႃး ၼေႃ၊" ဝႃႈ ၼင်ႇ ၼႆ၊ၵွပ်ႈပိူဝ်ႈ ဢၼ် ထၢင်ႇသႃး လွင်ႈ ဢၼ် တၼ်းၶူဝ်း ထႃႇဝရႃႉ ၽြႃး မီး ယူႇ လူၺ်ႈ ၵၼ် တင်း မၼ်း ၼၼ်ႉ ဢေႃႈ။ 67ပေႃႈ ယူဝ်းႁၢၼ်ႇ၊ဢၼ် ပဵၼ် ၸႃႇၶရိ၊ၼၼ်ႉ တဵမ် ဝႆႉ တင်း ဝိၺိၺ်ႇ ဢၼ် မူတ်းၸၢင်ႇ ၸဝ်ႈ ယူႇ သေလႄႈ ႁေႃးလၢတ်ႈ လွင်ႈ ဢၼ် တေ ပဵၼ် မႃး မိူဝ်းၼႃႈ လႄႈ ဝႃႈ ၸမ်ႉ။ 68"ဢွၼ်ၵၼ် ယုၵ်ႉယွင်ႈ ယွင်ႈယေႃး ၽြႃးပဵၼ်ၸဝ်ႈ ၵူၼ်း မဵဝ်း ဢိသရေး၊ထႃႇဝရႃႉ ၽြႃး ၼၼ်ႉ ၵၼ် တႃႉ ႁဝ်း။ လွင်ႈ မၼ်း ၸမ်ႉ၊မၼ်းၸဝ်ႈ ၵျွ လူင်း မႃး ၸွႆႈထႅမ် ၵူၼ်း မၼ်းၸဝ်ႈ သေလႄႈ ႁႂ်ႈ ၶဝ် လႆႈ လွတ်ႈ လႅဝ်း ဢေႃႈ။ 69မၼ်းၸဝ်ႈ ပၼ် ၸဝ်ႈ တၼ်းၶူဝ်း ဢၼ် ၵႄႇၶျွတ်ႈ ဢဝ် ၼၼ်ႉ ပေႃႇ ဢွၵ်ႇ မႃး သေ ၵႃႈၼႂ်း၊ ၸိူဝ်ႉၶိူဝ်း တႃႇဝိတ်ႈ၊ၶႃႈ မၼ်းၸဝ်ႈ ၼၼ်ႉ ပုၼ်ႈ ႁဝ်း ဢေႃႈ။ 70လွင်ႈတၢင်း ၸိူဝ်း ၼႆႉ မၼ်းၸဝ်ႈ ပၼ် ပျႃႇတိၵ်ႈ ဝႆႉ ယဝ်ႉ ၵႃႈၼႂ်း သူပ်း ပရေႃးၽႅတ်ႈ၊ ဢၼ် မူတ်းၸၢင်ႇ ၸဝ်ႈ တင်းလၢႆ ၸဵမ်မိူဝ်ႈ ၵွၼ်ႇ ၼၼ်ႉ လႄႈ။ 71မၼ်းၸဝ်ႈ ဝႆႉၵတိ ဢၼ် တၵ်း ၵႄႇၶျွတ်ႈ ဢဝ် ႁဝ်း ဢွၵ်ႇ သေ ၵႃႈၼႂ်း မိုဝ်း ရၢၼ်ႇသူႇ ႁဝ်း တင်းလၢႆ၊ ဢိၵ်ႇတင်း ၵႃႈၼႂ်း တၼ်းၶူဝ်း ၶဝ် ၸိူဝ်း ဢၼ် ငိၼ်းၸင်း ႁဝ်း ၼၼ်ႉ ဢေႃႈ။ 72မၼ်းၸဝ်ႈ လၢတ်ႈ ဝႃႈ၊မၼ်းၸဝ်ႈ တၵ်း ၼႄပျႃး ၵရုၼႃႇ ၵႃႈတီႈ ပူႇမွၼ်ႇ ႁဝ်း တင်းလၢႆ လႄႈ၊ တၵ်း ၶုၵ်းၸႂ်လႆႈ ပတိၺိၺ်ႇ တြႃး ဢၼ် မူတ်းၸၢင်ႇ ၸဝ်ႈ ဢၼ် ႁေႃး ဝႆႉ ၼၼ်ႉ ဝႃႈ ၼင်ႇ ၼႆ ဢေႃႈ။ 73မၼ်းၸဝ်ႈ ဝႆႉၵတိ ဢၼ် မၢၼ်ႇ ဢၼ် မႅၼ်ႈ ၵႃႈတီႈ ပူႇမွၼ်ႇ ႁဝ်း ဢႃႇပြႃႇႁၢမ်ႇ၊လႄႈ တိူင်ႇ ဝႃႈ ႁႂ်ႈလႆႈ၊ ၵႄႇသႄႇ ထုတ်ႇၼုၵ်ႈ ဢဝ် ႁဝ်း ဢွၵ်ႇ သေ ၵႃႈတီႈ ရၢၼ်ႇသူႇ ႁဝ်း သေယဝ်ႉ။ 74ပၼ် ဢၶႂၢင်ႉ ႁႂ်ႈ ႁဝ်း လႆႈ ၵၢင်းလွတ်ႈ တင်း တၢင်း ဢၼ် ၵူဝ်ႁႄ လႄႈ၊ လႆႈ ပွင် ႁဵတ်းဝၢတ်ႈ မၼ်းၸဝ်ႈ ၵူၺ်းဢမ်ႇၵႃး။ 75ႁႂ်ႈ ႁဝ်း လႆႈ မူတ်းၸၢင်ႇ သိုဝ်ႈ တေႃႇ ၵႃႈတီႈ ၽၢႆႇၼႃႈ မၼ်းၸဝ်ႈ၊ ၼႂ်း ၸူဝ်ႈ တႃႇ ဢသၢၵ်ႈ ႁဝ်း ၼၼ်ႉ ဢေႃႈ။ 76မႂ်း ဢၼ် ပဵၼ် လုၵ်ႈ ၵဝ် ၼႆႉ႟။ မႂ်း တၵ်း လႆႈ ၶၢမ်ႇ ႁွင်ႉဝႃႈ၊ပရေႃးၽႅတ်ႈ ၸဝ်ႈ ၽြႃး၊ ဢၼ် သုင် ဢၼ် မျၢတ်ႈ ၼႃႇ ၼၼ်ႉ ဢေႃႈ။ မႂ်း တၵ်း လႆႈ ၵႂႃႇ ပႃႈၼႃႈ ထႃႇဝရႃႉ ၽြႃး ႁႂ်ႈလႆႈ မႄးႁႅၼ်း သဵၼ်ႈတၢင်း မၼ်းၸဝ်ႈ ဝႆႉ။ 77ႁႂ်ႈလႆႈ မွၵ်ႇလၢတ်ႈ ၶႆႈၼႄ ၵူၼ်း မၼ်းၸဝ်ႈ တင်းလၢႆ လွင်ႈ ဢၼ် ၶဝ် တၵ်း လႆႈ ၶၢမ်ႇ ဢဝ်၊ တၢင်း ဢၼ် ၵႄႇၶျွတ်ႈ ဢဝ် ၸွမ်း ၵႃႈ ၼင်ႇ ဢၼ် ဢပျတ်ႈ ၶဝ် လႆႈ ၶၢမ်ႇ၊ပွႆႇ ၶႂၢင်း ပၼ် ယဝ်ႉ ၼၼ်ႉ ဢေႃႈ။ 78ပိူဝ်ႈ ဢၼ် ၽြႃးပဵၼ်ၸဝ်ႈ ႁဝ်း ၼႆႉ မီး ၸႂ် ၵရုၼႃႇ လႄႈ ၼိမ်သိမ်ႇ ဢူၼ်ႈဢွၼ်ႇ ၼၼ်ႉ၊ မၼ်းၸဝ်ႈ ႁႂ်ႈ သၢႆ ဢရွင်ႇ ၵၢင်ဝၼ်း ဢၼ် ဝႃႈ၊တၢင်း ဢၼ် ၵႄႇၶျွတ်ႈ ဢဝ် ၼၼ်ႉ၊ၶိုၼ်ႈ မႃး ၵႃႈၼိူဝ် ႁဝ်း သေလႄႈ။ 79လုၵ်ႉ သေ ၵႃႈတီႈ ၽႃႉၵၢင်ႁၢဝ် ထွင်ႇ ႁိူဝ်ႈလႅင်း ၵႃႈၼိူဝ် ၶဝ် ၸိူဝ်း ဢၼ် ယူႇ၊ ၼႂ်း လပ်းသိင်ႇ ႁူမ်ႈ တၢင်းတၢႆ ၼၼ်ႉ လႄႈ ၼႄ ပၼ် သဵၼ်ႈတၢင်း ဢၼ် ၵႂႃႇၸူး တၢင်း ၼိမ်သိမ်ႇ ၵႃႈတီႈ ႁဝ်း ယဝ်ႉ၊" ဝႃႈ ၼင်ႇ ၼႆ ဢေႃႈ။ 80လုၵ်ႈဢွၼ်ႇ ၼၼ်ႉ တူဝ် ၶၼ်ႇထႃႇ မၼ်း ယႂ်ႇမႃး လႄႈ ၽၢႆႇ ၸႂ်ဝိၺိၺ်ႇ ၵေႃႈ ၶိုၼ်း ယႂ်ႇ မႂ်ႇသုင် မႃး သေယဝ်ႉ၊မီး ယူႇ ၵႃႈၼႂ်း ထိူၼ်ႇလႅင်ႉ တေႃႇထိုင်ႁွတ်ႈ ၶိင်ႇ ဢၼ် ၸိုဝ်ႈ ဢွၵ်ႇ သဵင် ဢွၵ်ႇ ၵႃႈၼႂ်း ၵူၼ်း မဵဝ်း ဢိသရေး၊တင်းလၢႆ ဢေႃႈ။
Copyright
Learn More